
Čad 


Že tedaj, ko so se naslednji pogovori 
v « Slovenci » prvič tiskali, izražala se je 
£ več strani šelja, naj bi se v posebni knjigi 
na svitlo dali. Bil sem koj pripravljen tej 
želji vstreči, toda rasne neugodne okolnosti 
so me takrat ovirale, da nisem mogel tega 
Podjetja tevršiti, | 

Še le zdaj, malo da ne po treh letih, 
stopim sč svojmi « Večeri > spet pred slo- 
vensko občinstvo. Marsikdo bi snal vpra- 
šati, zakaj ravno zdaj. Na to vprašanje 
odgovarjati zdt se mi skoro nepotrebno. Kdor 
se le količkaj ogleda $o našem slovstvenem 
žolji, bo moral priznati, da se ti še več let 
olje boj o najviših načelih, od kterih je 
konečno odvisen ves duševni razvoj člo- 
veštva, Le kdor hoče slep biti, more ta boj 
in njegovo važnost prestrati, 

Moj namen torej in želja je, da s to 
knjigo vsaj nekoliko $ripomorem v pojas- 
njenje onih načelnih vprašanj, ki so posebno 





v leposlovji odločivna, Upam, da bodo < Ve- 
čeri», skupno natisnemi, s tistim prizna- 
njem sprejeti, kakor so bili bozdravljent v 
listku Slovenčevem. Ako najde ta knjiga 
£ri Slovencih prijazen odmev, mi bo to v 
spodbudo, pričeto delo nadaljevati ter počasi 
ustanoviti nekako slovstveno-kritično bibli- 
joteko — resnici v obrambo. 


V Gorici, v frasnik Marijinega rojstva, 1887. 


Dr. MAHNIČ. 












3; ni EN ME š si, 


eš Rai 
NE 


Prvi večer. 





Vvod. Povod tem po govorom je dalo po- 
tovanje v Rim, ki je lepim umetnijam prvo svetišče 
na zemlji. Današnji vek se naglo in raznolično raz- 
vija. Zatorej treba omikancu vstvariti si lastdo, ne- 
odvisno stališče. Skepticizem spodjeda temelj krep- 
kemu duševnemu napredku, lenobnost v resnem 
mišljenji dela nas vedno nesposobniše o življenji in 
njegovih prikaznih prav soditi. Sklepticizem je po- 
guben, nenaraven ; človek je vstvarjen, da spozna 
resnico. Tudi omikanemu Slovencu je treba stalnih, 
jasnih načel, ker naše slovstvo se je v poslednjem 
času zel6 razvilo ; a njegovi proizvodi se jako različ- 
no, cel6 nasprotno sodijo. 'Taka načela razjasniti 
in. vtemeljiti je namen tem pogovorom. 











Mirko. Dober večer, gospod doktor! 
Junij. Bog daj. Kam pa si se napravil, 
Mirko ? | 
M. Ko sem se navadil in spisal, kar mi 
je naloženo na jutri, rekel sem, da hočem 
spet za hip mesto zapustiti in si v naravi 
glavo zvedriti. Vidim, da se je že. vse po- 

mladilo. O kako lepo je tukaj. Solnce se 
je že nagnilo k zahodu in hladni veter 
pihlja sčm od morja. Krasen razgled! 

J Tudi jaz sem se že naveličal med 
mrtvimi knjigami tičati, gnalo meje ven iz 
ozkega zidovja. Saj veš, kako pravi naš 
pesnik .., 

M. Levstik ! 


Za mano ostani, o mesto! 
Z veselo te dušo pustim. 


J. Kako milo modro nebo imamo; in 
večerno solnce, glej, kako se blišči v brez- 
mejnem valovji. O blagi naš jug, kako 
krasen si! Že se mi oživlja otrpnelo serce, 
domišljija vrača se v dušo in mi navdaja 
prsi z nebeškim ognjem! 

M. jaz pa se čutim toliko srečnejšega, 
da mi je Bog naklonil danes z Vami se 
sniti. Bili ste v Rimu in ni davno, kar 
ste se domov vrnili. Zatoraj sem sklenil 
Vas prositi, da mi kaj poveste o svojem 
potovanji, gotovo bo za. me koristno kaj 
lepega zvedeti od Vas. Upam, da mi te 
prošnje ne odrečete; saj vem, da ste  mla- 
dim velik prijatelj in Vas posebno veseli 
ž njimi občevati. 

J. In kaj lepšega veselja bi iskal in 
čistejšega, kakor z mladimi občevati. Da, 
da, o ljuba mi mladina, ti cvet našega 
rodu, domovini zapuščeni edina nada boljše 

bodočnosti; kdo bi te ne ljubil, kdo z 
vso ljubeznijo ne gojil? Tudi ti, ljubi Mir- 
ko, bil si mi vedno pri srci, nikdar nisem 
jenjal zate skrbeti. Kako majhen si bil nek- 
daj, a zdaj kako si vzrasel. A to me 
navdaja s. posebno radostjo, da si z leti 
odložil nekdanje otročje misli in zamenjal 
jih s hrepenenjem po visocih vzorih, ki mla- 
deniča blaži in žene k velikim činom. la zdaj 
me prosiš, da bi ti kaj povedal o Rimu? 
—-M. Da, o Rimu. Kaj Vas je gnalo v 
večno mesto? 


Ecgusae tanta fuit Romam tibi causa videndi? — 


J. Libertas, libertas,. dragi Mirko, od- 
govarjam ti z Vergilijem, ta me je gnala 
v Cezarjev staro mesto. 

M. O pa ne. tista, ktere je šel iskat v 
Rim Titir? 

... J. Ne, ne, druge sem iskal, više in blaže. 
Saj človek nima le telesa, kakor žival; v 
njem živi nevmrljivi duh, kteri se telesno 
ne da omejiti. Više, blaže potrebe on ima: 
in neko skrivno hrepenenje ga neprene- 
homa žene; vse kraje bi hotel ob enem 
preleteti in preteklost z bodočnostjo v se- 
danjosti zediniti, da bi vse, kar prostor 
dn čas obsegata, združil in si duha vedno 
žejnega napojil z resnico, O Mirko, tam, 
tam, v kraljestvu večnih vzorov, kjer se 
resnica z lepoto druži v večno zvezo, kjer 


je strta časa vse podirajočega silna moč 
in duha ne vežejo telesa ozke spone, tam 
še le upamo pravo prostost vživati; — Na 
tej zemlji jo moremo le od daleč nekoliko 
slutiti. 

- M la po tej prostosti želja Vas je 
gnala v večno mesto: take prostosti iskali 
ste. v Rimu? 

J. Da, preljubi mi. In kam po svetu bi 
šel iskat njenega sledu,. ako ne v Rim? 
kjer vsaka cesta, kjer vsaka ulica, vsak 
kamen spominja popotnika na starodavno 
slavo, kjer se ti odpira zgodovinska knjiga 
petindvajset stoletij, kjer se poganstvo druži 
s krščanstvom, s starim vekom srednji in s 
srednjim novi, kakor večnost vse veke ob- 
sega in. vendar vedno ista nespremenljiva 
ostane. Da, po pravici imenujemo Rim 
večno mesto.  Starodavne razvaline na 
Palatinu, podzemeljske katakombe . pred- 
očujejo ti živo, kako mialjivo je vse, 
kar vidimo pod solncem; a duha člove- 
škega vzorni umotvori kažejo ti, da v tej 
minljivosti je vendar nekaj stalnega in ne- 
premenljivega, to so večni zakoni resnice 
in lepote, ktere je človeški duh spoznal in 
vpodobil si v telesni obliki. Kaže nam 
večnost svoje skrivnostno lice, v njih se od- 
sevajo njeni žarki, ki očarajo duha in vna- 
mejo srce, da nehote človek vsklikne: Tu- 
kaj je dobro biti, tu stojim na pragu večne 
lepote ! In oproščen. telesne teže vzleti na 

perutih . domišljije v blaženi svet idealov, 
da si v njih gledanji okrepča žejnega du- 
ha. O kako lepo je vspeti se iz ozkih spon 
zemeljskega življenja v ono kraljestvo večne 
prostosti, ktero so človeškemu očesu od- 
prli veleumi kakor Dante, Rafael, Michel. 
Angelo in drugi In to je, kar me je po- 
sebno mikalo v večno mesto. 

. M. O srečen, komur je osoda tako 
mila, Kakor veste, sem tudi jaz poseben 
prijatelj zgodovine. In prav Vam se imam 
zahvaliti, da ste mi vcepili že majhnemu 
ljubezen do te vede. Gotovo se še lahko 
spominjate, koliko časa sem že takrat vpo- 
rabil v ta študij. 

J. Da, prav priden si bil. | 

M. A reči moram, da že takrat mi ni 
nobenega naroda povestnica bolj dopadala, 
kakor starih Rimljanov. Nikoli nisem mo- 
gel dovolj občudovati kreposti tega naroda, 
ki je nekdaj sč silo gospodoval celemu sve- 
tu, potem pa odloživši krvavi meč pov- 
zdignil pred svetom prapor svetih ved in u- 
metnosti. Zatorej pa mi je bil vedno Rim 
zaželeno mesto in mislim, da na tem svetu 
bi me ne mogla doseči veča sreča, kakor 
da bi vsaj enkrat videl mesto večne slave, 
vzornih umotvorov. 

J. Da, ljubi Mirko, večkrat sem sam pri 
sebi premišljeval: o kako uboge domovine 
Sinovi smo mi. Kje so njeni zakladi, njeno 
bogastvo, kje njena mesta in gradovi? O 

ta domovina, ktero i imenujemo svojo, okra-. 
dena je vsega kinča, izpita je, oropana do 
golega, in ne hrani nam ,drugega kakor 
grob naših pradedov slavno padlih v boji 
za vero in dom. A tudi teh čini nam ginejo 
iz spomina. čedalje bolj, ker ga ni pesnika, 
ki bi v nevmrljivi pesni postavil jim spome- 
nik, ni ga kiparja, ki bi nam v marmor 
vpodobil naše Leonide, ne slikarja, ki bi 
nam naslikal ljute boje bite ob Savi in 
Soči; ostal. nam je le sivi Triglav, pri- 
ča žalostne, a vendar slavne preteklosti. 
Ko je Atenčanom vtonilo solnce politične 
svobode, imeli sa vsaj umotvote, ki so ža- 
lostne tolažili, spominjaje jih nekdanje slave, 
tu so se ogledovali v zrcalu preteklosti in 
tako se je srče razveseljevalo, celile se rane. 
JA med nami kaj bi našel, kar bi tožnega 
zvedrilo, kar bi srce vzvišalo in poblažilo? 
Res, da nam je ostala še lepa narava; na- 
šega Bleda nam nihče ne more odnesti, 
imamo Cerkniško jezero, imamo drugih na- 
ravnih čud in še se držimo bregovja sinje 
Adrije; a narava, bodi še tako lepa, mrtva 
je, in povzdigne le nekoliko srce, vtešiti 
ga ne more, više ono hrepeni, tje v tiste 
nebeške visočine, kjer si človeški duh vstvar- . 
ja vzore in jih vpodoblja v telesno obleko, 
tje, v svetišče umetnosti. Tje je tudi mene 
gnalo in česar v zapuščeni domovini nisem 
mogel. najti, šel sem iskat v. vzorno Italijo 
— v večni Rim. 


— J1 — 


— M.A, zdaj še le Vas prav razumem. 
Kaj ne, iskat ste šli v večno:mesto umo- 
tvorov, kterih v domovini ne najdete? 

J. Da bi z lastnimi očmi videl, kar sem 
slišal že tolikokrat hvaliti, o čemer sem po 
knjigah že toliko bral. 

. M.O srečni Vi! 

J. Da bi mrtvo teorijo oživil z resnič- 
nostjo in znebil se jeklenih vezil, v ktere 
naše moderno šolstvo vklepa duha. 

...M. Po tem takem ste si gotovo stvarili 
lastnih trdnih nazorov o lepi umetnosti? 

J. Za to sem imel lepo priložnost; 
kar sem še pred mislil o umetnosti, našel 
sem' večinoma: vresničeno, vendar pa sem 
v marsičem popravil svoje prejšnje mzenje 
in pridobil si, upam, da boljšega spoznanja. 

M. In prav to je, kar se meni zdi naj- 
potrebnejše vsakomu, da si sam. vstvari 
lastno neodvisno stališče, s kterega. potem 
sodi vedo in umetnost in vse ua kar 
človek misli in dela. 

J. Prav govoriš. In to zdi se mi posebno 
ee ne v naših časih, ko' se gmotno in 
duševno Življenje narodno: tako naglo raz- 
vija, da mu je težko slediti. Koliko novih 
reči so. iznašli v našem veku, koliko izu-: 
mili novih znanosti, kako so preustrojili 
narodom ustave, koliko pred nepoznanih 
naprav so vvedli v socijalno življenje! Kdor 
nima tedaj trdnih pačel in lastnega prepri- 
čanja, kako bo mogel vse to razsojati in 

ocenjati? Ne bo li večkrat, kar je slabega, 
odobril, morda le zato, ker je novo? Ali 
ne bodo časa silni valovi ž njim igrali, 
kakor razburjeno. morje z ladijo, ktere ne 
drži maček priklenjene v varni loki? 

M. ln res, večkrat sem se že čudil, kako 
morejo v našem času ljudje in sicer omi- 
kanci, tako različno soditi o življenji in 
sploh 0 vsem človeškem mišljenji in delo- 
vanji. Kaka razlika je n. pr. med pesi- 
mizmom Hartmannove šole v Berolinu in 
med .optimizmom onih, kteri verujejo v 
večen neskončen napredek človeškega ro- 
du. Onim je svet in sedanje Življenje pravi 
pekel, iz kterega reši le smrt, ki pripelje 
človeka v zaželeno ničevo deželo; tem. pa 
je isti. svet, isto življenje prava nebesa, tako 
da jim je nespametno druzih si želeti. Od 
kod tolika razlika ? 

J. To prihaja prvič od tod, ker smo v 
moderni filozofiji zapustili edino varno pot 
zdravega realizma, ki se opira na objek; 
tivno resničnost reči in smo se vrgli v na- 
ročje skepticizmu, ki samovoljno ruši vso 
objektivnost in nam zapira pot do spo- 
znanja večno stalnih principov; ta skep- 
ticizem priznava absolutno dvojbo, v kteri 
človek vsako reč trdi ali taji, kakor se mu 
zdi, tako da mu ne more nihče vgovarjati 
ali pa prepričati ga o resnici. Drugič pa, 
kakor menim, prihaja ona različnost so- 
sebno od tod, ker se dandanes preveč uči- 

mo, pa premalo mislimo. Kaj meniš, kako 
jame človek dvojiti o lastnih zmožnostih,;: 
kako pride tako daleč, da obupa nad 
objektivno . resnico in začne subjektivno 
mišljenje vsakterega smatrati za pravo rč-. 
snico ? - To se godi večinoma: zato, ker 
ni nikdar poskusil samostojno misliti,:vedno 
se je navzemal le tega, kar sta mu učitelj 
ali knjiga predstavljala: po tem mehanič- 
nem učenji izuri se le spomin, a miselna. 
moč otrpne in zaspi, tako da se slednjič: 
res dozdeva, kakor da bi ne mogel iz sebe: 
spoznati najpriprostejše resnice; tako jame: 
o vsem dvojiti in vse človeško mišljenje 
mu je le nekako mnenje, v kterem ni nič 
izvestnega. V: današnjem času v vsem na- 
predujemo, le v resnem mišljenji .smo; pravi 
lenuhi, in to je največe zlo, iz kterega izvi- 
rajo skoro vsa. druga: zla. Da bi le moči in' 
poguma imeli hoditi po sicer težavnem. ali 
edino rešilnem poti resnega mišljenja; ta 
pot bi nas kmalu privel da spoznanja večno 
neovrgljive resnice, ktero spoznavši bi .ve- 
deli "Tečiti pravo od nepravega, ta bi nam. 
razsvitljal labirint človeškega znanja in po- 
čenjanja, a zedinil bi nas tudi v. prepričanji, 
da bi vzajemno sodili, karkoli se med nami. 
godi. In kako ne? Ali nismo vsi ljudje in 
kot taktali nima vsakteri duha, a 

mislečega po enih in istih očitnih zakonih? AH: 
je kdo med nami, ki bi tajil, da eden in eden 
sta dva, da to, kar je belo, ni ob. enem tudi 

črno? Mislim, da ga ni, in da bi tudi bil, ga 
po vsi pravici lahko prištevamo norcem, s 
kterimi ni mogoče pametno govoriti. Ako 
imamo tedaj očitne in trdne aksijome, kte- 
rih nihče ne more tajiti, mislim, da na te 
kot na. zanesljivo podlago naše mišljenje 
lahko opiramo in tako pridemo do spoz-. 
nanja druzih stavkov, kterih po tem ' ta- 
kem ne bomo več smeli smatrati za prazne 
sanje, ampak za neovrgljivo resnico. A ker 
se ne misli, se ne pride tudi do spoznanja 
resnice, ali recimo bolje, do pravega prepri- 
čanja, in ker tega ni, se vsakemu svobodno 
dovoljuje, naj misli in modruje kakor hoče, 
in prav za to se tudi vsakteremu vse verja- 
me, kar trdi; ko se pa vidi, da vsak svojo 
trdi, drug: drugemu nasprotuje, začne se o 
vsem dvojiti in vsaki trditvi nemarno se sme- 
jati. Ali je po tem takem čudno, da živimo 
v taki zmesi različnih mnenj in. protislovij? 

M. Potem bi pa res po pravici vprašal, 
čemu ima človek razum, ako ima večno 
dvojiti in nikdar priti do spoznanja re- 
snice, ali ni človek po tem takem najne- 
srečniša stvar na svetu? 

J. In vendar je tako! Da, cel0. z veli- 
kim ponosom se poveličuje absolutna dvoj- 
ba. ta da je edino dostojna človeškemu du- 
hu.. Saj si gotovo že čital, kako se je o 
tem izjavil slavni Lessing. 

M. Da, ako. bi mu Bog v: desnici po- 
nujal vso resnico, v levici pa željo. po nji 





BENE |, pe 


pravi, da bi se zaletel v njegovo levico, 
rekoč: «Oče, daj, saj. resnica je le za-te€ !» 

J. Tako in še hujše se proslavlja dan- 
danes dvojba in se postavlja celo abso- 
lutna dvojba kot temelj vsemu mišljenju in 
spoznanju; a ne premisli se, da s tako 
dvojbo ne moremo še začeti ne misliti, ne 
govoriti, ne družbeno živeti. 

M. Da, izvrstno mi dopade, kar ste mi 
zdaj razjasnovali  Stalnih, obče priznanih 
načel nam treba, ako hočemo izvestno so- 
diti o kteri: si koli reči. .A da si je to v 
obče potrebno, menim vendar, da v no- 
beni reči tega bolj ne pogrešamo, kakor 
v leposlovji. Veste že, da sem posebno 
navdušen prijatelj lepemu slovstvu. Veliko 
romanov in novel sem že prebral, pesnikov 
brez števila. 

J. Vem, in dosti si se tudi na pamet 
naučil. Kolika razlika, kaj ne, med pesniki 
in pisatelji? 

M. Da, velika, a še veča med uibevika 
ocenitelji. 

J, Da, da; že vem, kaj meniš. 

M. In da ne bom pohajal po tujem, 
kjer. me dosti ne zanimlje, kaj in kako.se 
piše in ocenjuje, dovolite, da se ozrem na 
domače slovstvo. 

J. Le govori, prav radoveden sem, kako 
sodiš o njem. 

M. Vsakdo mora priznati, da smo v 
poslednjem času Slovenci jako napredo- 

vali; še le pred petdesetimi leti slovstveno 
rodivšim se nam pelo je že precej doma-. 
čih pesnikov; spisal se je od tedaj marsi- 
kak roman in novela, leposlovni listi in 
politični so se jeli izdajati in se še izdajajo. 
A kar mi je v našem domačem slovstvu 
najbolj nevšečno, je ravno ona različna, ' 
večkrat kar nasprotujoča si ocena naših . 
slovstvenih spisov, in to posebno kar se 
tiče proizvodov naših najspretniših pesni- 
kov in pisateljev. Saj nam ni treba daleč. 
nazaj segati;' še le poldrugo leto je od 
tega, kako strašno so se naši ocenitelji bo- 
— jevali in napadali, ko so nam došle. poezije 
enega sedanjih pesnikov? Da ne govorim 
o prvaku med slovenskimi pesniki, o Pre- 
širnu; Vi veste bolje kakor jaz, kako so 
ga eni do tretjih nebes poviševali, drugi 
poniževali do tretjega pekla. To me je 
večkrat močno žalilo, da rečem razjezilo. 
Ta mi pravi: tak je, oni pa: ne tak, am- 
pak nasprotno! Kdo govori resnico? Komu 
imam verjeti? 'Tedaj sem rekel sam pri 
sebi: Ali je res popolnoma nemogoče do- 
lačiti objektivno veljavo kteregakoli pes- 
nika ali pisatelja? So li res leposlovnim 
umotvarom zakoni tako nedoločni, da bi 
človek ne mogel razsoditi, kaj jim vstreza 
in kaj ne? ln teh zakonov ali jih ne mo- 
remo spoznati in vporabiti na leposlovne 
proizvode ? | 

J. Tudi lepemu in umetnemu so zakoni 

postavljeni; a žal, da tudi mi bolehamo 
za isto boleznijo, kakor drugje, za bolez- 
nijo skepticizma; ta nam ne da priti do 
spoznanja onih zakonov. 

M. Kaj nam je torej začeti? 

J. Kaj si ti začel zapazivši ono ža- 
lostno prikazen. med nami? 

M. Šel sem iskat knjig razpravljajočih 
leposlovna načela; ti, mislil sem, vsaj naj- 
dem onih naukov o lepem in umetnem; 
prebravši. jih več, dobil bom zdravih poj- 
mov o leposlovji; tedaj mi bo samostojno 
soditi o tem ali onem pesniku in ne bo 
mi treba tako sužno odvisnemu biti od 
naših kritikov, kterih ocene brati se člo- 
veku večkrat studi, temveč ker nedostojno 
napadajo osebo mesto stvari. 

J. In si dosegel to, kar si želel? 

M Prazno upanje |! Le še bolj se mi je 
glava zmešala, kako različno razlagajo este- 
tična načela ti naši leposlovci in filozofi! 
Že Platon in Aristoteles, kako narazno 
gresta! . Novejši pa si nasprotujejo kakor 
noč in dan. Vhprašajočemu, kaj je lepo, 
kako bo odgovoril idealist Schelling in 
kako eden najnovejših materijalistov na 
Nemškem ? In v tej Babiloniji, kjer govori 
vsakteri svoj jezik, bi mogel nevedni mla- 
denič zajeti si jasnih pojmov! | 

|. J. Se vč da, ker je podlaga naj.'ovejši 

filozofiji skepticizem, ta deli filozofe; a 

ker je estetika hči filozofije, ni čudo, da 
3 

si naši filozofi tudi v estetičnih naukih na 
spletejo. 

M. Upal sem vsaj v šoli pridobiti si 
jasnih in trdnih naukov 'o leposlovji. ln 
prav željno sem pričakoval, da bi kaj o 
tem slišal. A tudi tukaj odvzel mi je uči- 
telj že v začetku vse upanje, rekoč, da se 
ne more trditi, kaj je lepo, kaj. grdo in 
zatorej tudi ne postaviti stalnih principov 
v leposlovji, 

J. Tudi v šoli skepticizem | 

M. Torej povsod ta nesrečni skeptici- 
zem | -A jaz sem prepričan, da tudi umet- 
nost ima svoje principe, po kterih se mora 
soditi vsak umotvor. 

J. Ima jih, kdo bi mogel kaj takega 
tajiti? 

M. In vendar kako težko je spoz- 
nati jih. 
J. Težko, zel6 težko, in malokdo pride 
v tem. do jasnih pojmov, Vendar pa mi- 
slim, da je tudi v estetiki že dosti dogna- 
nih resnic, ktere so nam postavili ip vte- 
meljili filozofi in umetniki. 

M. A kdor je svoje leposlovje le iz 
knjig in mrtve teorije zajemal, menim, da 
ne bo nikdar stal na trdnih tleh. Toda Vi, 
g. Junij, niste le dosti brali o lepem in 
gotovo še več mislili, ampak ste tudi, kar 
je največ, videli lepo Italijo, obiskali večno 
mesto, ktero je lepim umetnijam prvo sve- 
tišče na zemlji: tako ste mogli teorijo ze« 

diniti z gledanjem, spopolniti z izkustvom. 
Gotovo ste si stvarili o lepi umetnosti 
lastnih načel, ktera se ne dajo omajati. 
Torej kako srečen bi bil jaz, ko bi mogel 
v obliki žive prepričevalne besede slišati 
od Vas, kar je iz mrtvih knjig tako težko 
zajeti. 

J. Prav rad, ljubi Mirko, ti hočem raz- 
ložiti svoje mnenje o lepi umetnosti, tem 
več, ker vem, da te žene blaga želja poz- 
nati resnico. 

M. la kaj bi me ne gnala? Čemu bi 
imel razum, ako ne v spoznanje resnice? 
Zatorej sem pa ponosen, da se smem ba- 
viti z vedami, saj je to moj poklic. 

J. Začeti hočemo s kraja; a vse, kar 
bom govoril, bodi priprosto in jasno; ozi- 
rati se hočem pa posebno na naše domače 
slovstvo. 

M. lnajaz hočem Vas pazljivo poslu-. 
šati, kakor sem Vas vedno, ko ste mi kaj 
razlagali. 

J. Toda glej, Mirko, solnce je že zašlo 
in noč nas je vhitela; imam do doma do- 
bre pol ure. 

M. O res je, glejte, že so odgnali ri- 
biči čolne in jadrajo na lov. 

J. Bog jim ga daj obilnega in sreč- 
nega. 

M. A Vam, g. doktor, lahko noč! 


—<— sejami — 

Drugi večer. 








Pojem o lepoti; se d4 težko določiti. Le- 
pote ne smemo poosebljati, niti obožavati. Razloček 
med lepim in idejo lepega. Lepota je lastnost na dru- 
gem bitji. Lepo je, kar dopade, Kako se imajo te 
besede razumeti ? Ta definicija se zdi preozka in pre- 
subjektivna; zatorej se dopolni: lepo je, kar « vgle- 
dano » dopade; to se. pojasni. Ali se smejo po tej 
definiciji ocenjati pesni? Veliko število takih, ki ne 
dopadejo. 








J. Rekel sem zadnji pot, ljubi Mirko, 
da hočem začeti s kraja. | 

M. In mislim najbolje s. tem, da mi 
razjasnite idejo o lepem. 

J. Da, tudi jaz vem, da govorečemu o 
leposlovji je pred vsem treba jasno razlo- 
žiti pojem lepote, ako noče prazne slame 
mlatiti A prav to je, česar se leposlovec 
posebno boji in skoro bi rekel ogiblje: 
določiti, kaj je lepo. In vendar je prepo- 
trebno odgovoriti na to vprašanje, vse- 
stransko je razjasniti. Kajti potem, kar od- 
govorim na vprašanje o lepem, sezida se 
poslopje celega lepoznanstva; kakoršen je 
oni odgovor, takošno bo tudi to; ako je 
odgovor trdna, neovrgljiva resnica, tedaj 
bo trdno in neovrgljivo tudi lepoznanstvo. 
Kaj je tedaj lepo? 'Tolikokrat to besedo 
izgovarjamo in slišimo, vendar koliko nas 

je, ki nam je povsem jasen njen pomen, 
tako da bi bili popolnoma v svesti, kaj 
ona izraža? 
M. Jaz sem že eden izmed tistih, ki 
morajo priznati, da jim ni jasen ta pojem. 
e zadnjič sem Vam omenil, kako so mi 
naši filozofi in leposlovci glavo zmešali, 
ker vsak svojo trdi in drug drugemu opo- 
reka. Tudi med nami Slovenci se je zad- 
nja leta sem ter tje slišal kak posamen 
glas o lepem in o umetnosti; a kelikor 
se spominam, tudi ti se niso zlagali, da 
celo močno si prerekali, Zatorej pa toliko 
žarki pričakujem, kaj boste Vi učili 
o lepem.. 
J. Lepo? Vajeni smo, ko to besedo 
slišimo, misliti si nekaj posebnega, skoro 
bi rekel, neko bitje samolastno. Ne vem 
prav, ali nam je ta navada vrojena ali pa 
vgojena. To poslednje bi znalo biti res- 
nično ; kajti obdani smo in prešinjeni po- 
polnoma od nemškega idealizma, kteremu 
je lastno pojmove in ideje poosebljati in 
celo obožavati, Saj nahajamo nekaj temu 
podobnega že pri Platonu, kterega smemo 
nekako imeti za početnika idealizma. On 
sam govori namreč o idejah, ktere so ne- 
kaj, kar je samo na sebi resnično (realno), 
nezavisno od mislečega uma ; vse ideje so 
skupaj združene v eno kraljestvo idej ; 
med njimi je tudi ideja lepega. Tako ne- 
kako smo tudi mi vajeni si misliti lepoto. 

M. In to se Vam ne zdi prav! 

J. Nikakor ne. Ideje nimajo samo- 
lastne realnosti, ampak nahajajo se le v 
duhu, kteri jih misli. Prav tako tudi ideja 
lepega. Zatorej nam je dobro razločiti med 
lepim kot samim na sebi in med idejo le- 
pega. Ideje lepega nimamo drugod iskati, 
kakor v mislečem razumu ali končnem ali. 
neskončnem. Lepota pa sama na sebi ali 
objektivna, nezavisna od mislečega razuma, 
ni tako samolastna ali absolutna, da bi 
bila kar nekaj samega ob sebi, popolnoma 
sama za-se, sama v sebi absolutno obsto- 
ječa. Ne tako, ampak ta lepota je vedno 
le na kakem subjektu kot njegova lastnost; 
in akoprav si lepo predstavljamo kot sa- 
molastno, brez subjekta, nam je pomisliti, 
da tako lepo je le v naših mislih, nastalo 
po abstrakciji z raznih lepih reči, da to- 
rej zunaj naših misli nima objekta. In tako, 
ljubi moj, vidiš, da lepo je vedno nave- 
zano na to, kar je, da je ena izmed last- 
nosti kteresikoli reči. 

M. Že razumem. Lepoto imamo to- 
rej iskati le na reči, na bitji, ktero je lepo. 

J. Da, le na bitji. Vsako bitje ima 
namreč tri lastnosti, da je resnično, dobro 
in lepo, znana ona trojica: das Wahre, 
Gute und Schčne. To troje se v bitji sa- 
mem stvarno ne razloči, ampak je prav za 
prav bitje samo, v kolikor vgaja raznim 
vzmožnostim, ktere ima naša duša, v ko- 

likor je predmet, s kterim se more duša 
po različnih svojih. vzmožnostih različno 
baviti. Eno in isto bitje, v kolikor je pred- 
met našemu razumu, imenuje se resnično. 
v kolikor pa je predmet naši volji, zove 
se dobro, in v kolikor ima za dušo neko 
mičnost, imenuje se lepo. Ena in ista reč, 
ker jo spoznamo,. nam je resnična, ker jo. 
hočemo, je dobra in ker nas mika. ker 
nam dopade, je lepa. | | 

M. In tako hočete torej reči, da je. 
lepo, kar dopade? To definicijo sem že 
večkrat slišal, a reči moram, da mi nika- 
kor ne vgaja, ker prvič bila bi lepota od- 
visna od subjektivnega mnenja vsakoga in 
bi ne imela nobene objektivne vrednosti. 

J. Kaj takega v oni definiciji nikakor 
ne trdim. Ako pravim, da je lepo, kar 
dopade, hočem reči, da ima bitje nekaj 
na sebi, kar nas mika, kar nam vzbudi 
dopadenje ; da'ima neko posebno lastnost, 
po kteri more biti predmet našega dopa-: 
denja, kakor more isto bitje predmet biti 
našemu razumu: ali pa naši volji. 'Torej 
vidiš, ona lastnost vedno ostane na. bitji, 
in tako je lepota sama na sebi popolnoma 
neodvisna od onega, kteremu dopade ali 
ima dopasti, kakor je resnica ohjektivno 
neodvisna od spoznajočega razuma,:in ven- 
dar pravimo, da je resnično to, kar. spoz- 
namo; prav tako z vso pravico pravimo 
tudi, da je lepo, kar nam dopade. 

M. Prav;. vendar pa zdi se mi ta de- 
finicija prekratka in premalo jasna. 


J. To priznavam rad tudi jaz. Zato- 
rej vtegne biti bolje, ako jo popolnimo 
tako-le : lepo. je, kar vgledano dopade, 
kakor pravijo filozofi, guod « visum» pla- 
cet. Ko tedaj kaj vgledamo, in to zbudi 
v nas dopadenje, rečemo koj: to je lepo. 
V tej popolnjeni definiciji je objektivna 
lepota vsaj bolje povdarjena, kakor pred 
v oni krajši. Tu vidimo, da je bitje že 
pred nami in brez nas to, kar je, namreč 
tako, da more vzbuditi. v nas dopadenje, 
tedaj lepo; in to dopadenje ali recimo 
subjektivna lepota se še le po vgledanji 
bitja v nas rodi. . 

M. Res, ta definicija mi že bolj vgaja. 
Vendar pa se mi zdi preozka, ker ne more 
obseči vse lepote. 

J. Kako da ne? 


M. Vi pravite, da je lepo, kar « vgle- 
dano » dopade; vgledati ali pa videti ne 
moremo kakor materijalna bitja; po tem 
takem bi bile lepe le ene reči ;, kaj pa. 
neduhovna bitja? 


J. Treba, da se prav razumemo. Ono 
« visum » se ne sme razlagati le o fizič- 
nem gledapji. Latinski « videre>, naše « vi-. 
deti», nemški <sehen», kakor grški aidečv> 
in prav tako tudi v orijentalskih jezikih 
dotični glagoli, kteri značijo videti, ob enem 

pomenijo tudi « spoznati », ln to lahko 
vemo zakaj. 

M. Ker človek pride do. notranjega 
spoznanja po zunanjem gledanji. 

 J. Prav si rekel. In dasi imamo prek 
vida tudi drugih čutov, po kterih spoz- 
namo reči, vendar je vid med vsemi naj- 
plemenitiši, ž njim zajemamo največ spoz- 
nanja in zarad tega se vse spoznanje, ki 
nam prihaja do duše po peterih čutih, 
imenuje videnje ali gledanje. Od tod ona 
zamena besed < videti » ali « gledati» in 
<« spoznati ». Ako torej rečem, lepo je, kar 
« vgledano » dopade, bi ravno tako lahko 
rekel: kar « spoznano » dopade, gucd «co- 
gnitum » placet. 
MM, lna zakaj se ni torej « cognitam » 
sprejelo v definicijo mesto « visum »! 

J. Ker ima vse naše spoznanje svoj 
početek v telesnem čutenji, « nihil in in- 
tellectu, guod non fuerit in sensu >, to je 
in bo vedno resnično, dokler človek ostane 
človek. ln kakor veš, ničesar, tudi na- 
jabstraktniše resnice si ne moremo misliti, 
da bi je telesno ne vpodabljali. Zatorej. 
pa tudi človek rajši plastično kakor ab- 
straktno govori: in prav zarad tega, mi- 
slim, nam bolje vgaja « visum » kakor « co- 
gnitum » v naši defniciji. ln res, saj po- 
snemamo pojem o lepoti z naravnim gle- 
danjem s telesnih reči in v tem Življenji 
ne moremo druge lepote vživati, kakor 

ono, ktero naliajamo v telesnosti, višo le- 
poto si le domišljamo, kaka bi znala biti 
in jo le nekako od daleč slutimo. 

M. Potem, kakor Vi razlagate, je pa. 
res ona definicija dobra, jaz ne bi vedel 
več ničesar vgovarjati. | 

J. A še nekaj moram. opomniti, kar 
se pa že samo .ob sebi razume. 

M. Namreč? 

J. Da mora, kdor: hoče soditi o le- 
poti kake reči, zdrave čute imeti ia zdrav. 
nepokvarjen okus. Kdor slabo vidi, goto- 
vo ne bo prav sodil o sliki in kdor slabo 
sliši, ne bo mogel vredno oceniti glasbe 
ali petja. A tudi duh mu ne sme biti 
omehkužen ali vdan kterisikoli strasti, ker 
ta onesnaži, kar je najlepšega in najsve- 
tejšega, in kdor v njej gleda, ne vidi nik- 
dar čisto in jasno, 

M. Ako je torej lepo, kar dopade, 
potem ne more biti težko soditi pravo le- 
poto. | 

J. Vprašaj naravni okus, ako ti je 
nepopačen; ta ti bo prvi in najboljši, re- 
kel bi, nezmotljivi sodnik. 

M. Res, prav imate. Zdaj še le ra- 
zumem, kar mi je bilo do .sedaj nekako 
skrivno. Večkrat se spominjam, da sem 
bral novo pesem enega ali drugega naših 
pesnikov, kteri se nam skoro vsak dan 
rode; bral sem in bral,. končavši prebral 
in spet prebral, in vendar nisem vedel, kaj 

berem, srce mi je ostalo neganeno kakor 
pred; prišla mi je v roko pesem kakega 
drugega pesnika, beročemu že so se vedno 
bolj odpirale oči — ogrevalo srce in pre- 
bravši. sem odložil kajigo, da bi mirno vži- 
val blagi čut, kterega mi je pesem v duši 
vzbudila. Mislil sem: Od kod to? 

J. Ker je bila druga pesem lepa, pr- 
va pa ne. Kar je lepo, koj dopade, kar 
pa ni, ti ne bo dopalo, ako je obračaš 
na vse strani in ako se še toliko siliš v- 
godno je soditi. Prava lepota se sama raz- 
odene in mika dušo, kar pa ni lepo, se 
samo obsodi. In ako bi me kteri pesnik 
prijateljski prosil, naj izrečem svoje mnenje 
o njegovih poezijah, jaz bi kar eno ali dru- 
go njegovih pesmi prebral; ko bi to pre- 
bravši mlačen ostal, kakor pred, ne po- 
gledal bi več druzih, ampak vrnil mu pesmi, 
naj raji drugim privošči lavorov venec. Ne 
tajim sicer, da bi bilo malo prenevarno po- 
staviti to načelo kot edino veljavno, po 
kterem naj bi ocenjali naše pesnike in u- 
metnike, a zdravo je vendar in rekel bi 
naravno; kar se mene tiče, odobrujem je 
popolnoma in do zdaj se nisem še nikdar 
kesal ravnaje se po njem. Tako u. pr. se 
še dobro spominjam, ko so "e nam lani 
ali predlanjskim obetale poezije novega pe- 
snika, čegar že ime je bilo za vsakterega 
mikavno, tedaj sem naletel nekje na pe- 
semco onega poeta <in spe»; prepravši jo 

zdelo se mi je, da nekaj manjka, ne vede, 
ali meni ali nji, najbrže i meni i nji, a meni 
najbrže. za to, ker nji, ali da govorim po 
domače: jaz sem pogrešal to, kar pravimo, 
da dopade, a Še pred menoj je pesemca 
pogrešala ono, kar se imenuje lepota, ki 
edina dopade. Rekel sem koj brez pomi- 
sleka: 'To ni lepo, ta mož ne zna .zadeti 
prave strune, da. bi ganila, ta ni in ne bo 
pesnik! Da bi torej pustil liro! Eventus 
probavit, da se nisem motil. Došla mi je 
zbirka novih pesmi. Komaj komaj sem se 
toliko premagal, da sem jih prebral eno ali 
dve. A rekel sem spet, kar :sem bil že re- 
kel: da ta ni in ne bo pesnik in da naj 
bi pustil liro. 

M. Tako bi torej odpravili vse one 
pesnike, ki ne dopadejo. 

J. Ki ne le ne dopadejo, ampak be- 
ročega trapijo tako, da večkrat začenši 
brati ne more do konca, tudi, da bi mu 
za vsako vrsto plačal zlat. 

M. In takih se mi zdi, ni malo med 
nami Slovenci. 

J. Iz kterih se mora lepota siloma 
iskati in rekel bi «prešati>, kakor vinska 
kapljica iz suhih tropin; in ko si stiskal 
in: stiskal, komaj, da si stisnil par kapljic, 
in še te so kisle in grenke, tako. da že- 
lodec pokvarijo pijočemu, 

M. Res že dosti takih sem našel; 
težko sem jih povžil. 

J. Tako, da se :mi že skoro studi 
pesmi brati in sem sklenil še pogledati ne 
več, kar ti novi pesniki pevajo, izvzemši 
jih nekaj malo, kterih spretnost je občno 
priznana. . 

M. Ste vendar nevsmiljen sodnik na- 
šim pesnikom! 

J. In vse hoče peti, brez števila jih 
je. Ako po večmesečnem trudu, potem, 
ko je noč in dan vse žile napenjal in vse 
knjižnice preiskal, da bi našel svoji pesni 
pravih misli, ktere so že morda tisoč let 
zapisane, ako tedaj po tem velikanskem 
trudu skuje pesemco in je tako srečen, 
da jo vsili kakemu listu, si vže domišlja, 
da je pesnik! O koliko takih nepoklicanih 
imamo! Da bi imel trobento veliko, za- 
trobil bi, da bi se slišalo po vsem Slo- 
venskem: Oj vi, ki niste poklicani, vrzite 
liro v ogenj in primite raji za drevo ali ma- 
tiko, ktera bolje pristoja Vaši okorni roki. 

M. Res tudi meni se zdi, da smo 
Slovenci preveč. potrpežljivi; karkoli se 
namreč prikaže, odobrujemo, ne znamo 
drugega kakor hvaliti; ni ga, ki bi resnico 
v zobe povedal. 

J. Potreben bi bil možak, ki bi po- 
gumno in nevstrašeno začel pometati med 
nami, da bi iztrebil smetljaj, kterega toli- 
ko. imamo. 

M. Da, dajmo slovo vsem nepokli« 
canim ! 

J. Kteri ne dopadejo! 

M. A glejte, gospod doktor, že sko- 
ro sem zabil, da sem tukaj; kasno je že, 
moram domov, imam nocoj še veliko dela, 

J. Res, že se prikazuje luna izza Na- 
nosa. | 

M. In vabi pesnike — 

— J. Nepoklicane ! 

M. Z Bogom, gospod doktor! 

J. Pričakujem te pojuternjem, Mirko, 

M. Pridem gotovo. 


a 


Tretji večer. 





Lepota, objektivno opredeljena, je raznolič- 
nost v enoti. Sv. Avguštin. Razlaganje te definicije. 
Raznoličnost ne zahteva materijalnih delov. Razno- 
ličnost sposobnosti, dejanj resničnih in mogočih. 
Čim veča je raznoličnost in čim trdniša enota, tem 
veča je lepota. Lepota v rudninstvu, v rastlinstvu, v 
živalstvu, v človeku, v čistih duhovih in v Bogu. 











J. No Mirko, ali si kaj premišljeval, 
o čemer sva se zadnji pot pogovarjala ? 

.M. Še precej. Da, lotil sem se celo 
z nova prebirati naše pesnike in včeraj 
sem bil cel dan v nje zamišljen. 

J. In si iskal lepih pesni, kaj ne? 

M. Da, takih, ki bi mi dopale. 

J. In si jih veliko našel ? 

M. Malo, malo takih, ki bi po vsem 
vgajale mojemu okusu. 

J. In danes? 

M. Danes bi Vas prosil, da mi kaj 
dopolnite, bolj pojasnite, kar ste mi zad- 
njikrat o lepoti pravili. 

J. Prav rad. 

M. Rekli ste, da je lepo, kar dopa- 
de. To je sicer prav, a vendar ta defini- 
cija ne povč še, kaj je prav za prav lepo, 
ampak označi le, kaj lepota včini v nas, 
Zato se mi zdi ta definicija nekako, rekel 

bi, preveč subjektivna. Prava definicija ne 
sme edino le po včinku oznameniti reči, 
ampak mora jo objektivno določiti, ka- 
koršna je sama na sebi. 

J. Ako te prav razumem, hočeš ve- 
deti, kakšna je ona lastnost v reči, po 
kteri nam ta dopade, .ali kaj je to, kar 
vzbudi v nas dopadenje, ker ako to do- 
ločimo, potem nam ne-bo težko najti de- 
finicije, ktero želiš. 


M. Da, to bi rad vedel, kaj je, kar 
mi dopade in zakaj mi dopade ? 

J. Mislim, da ni težko določiti. Naj-. 
leže to vidimo na kakem vzgledu. N. pr. 
pred nami stoji nova hiša. Kdaj ji bomo 
rexli, da je lepa? 

M. Ako je visokost sorazmerna z 
dolgostjo, ako so vrata na svojem mestu, 
okna v ravni črti primerno razvrščena, 
sploh, ako najdemo skladnost med razni- 
mi delj. 

J. In ako je hiša petnajst sežnjev 
visoka, a dolga le štiri, ako so okna veča 
kakor vrata in po zidu sem ter tje ne- 
skladno raztresena, eno velikansko, da bi 
lahko šel slon skozi, a drugo še za neto- 
pirja preozko, kaj ne, nikomur ne bo prišlo 
v glavo imenovati tako hišo lepo ? 

M. Gotovo.ne.' . 

J. Vidiš tedaj, pri oni hiši vidimo 
skladnost med raznimi deli, zato nam je 

lepa; pri tej pa one skladnosti pogreša- 
mo, zatorej ni lepa. 

M. Hočete tedaj reči, da ta sklad- 
nost daje hiši lepoto, ktera vzbudi v nas 
dopadenje ? 

J. Da, to trdim. 

M mn kaj je prav za prav skladnost? 

J. Kjer je skladnost, se nahaja prvič 
več delov, torej neka raznovrstnost,. a dru- 
gič je v tej raznovrstnosti tudi nekaj, kar 
razne dele edini v celoto, recimo, da je 
neka enota; tako ima ona hiša več delov 
in vendar vse posamezne dele veže v ce- 
loto neka skupna enota, ki vse obsega in 
edini in jim daje neko primernost in prav 
zarad tega nam hiša dopade ter pravimo, 
da je lepa. In ravno ta raznovrstnost ali 
različnost v enoti ali enota v raznovrst- 
nosti znači bistvo lepote. 

M. Različnost v enoti je tedaj lepota? 

J. Da, Mirko, različnost v enoti ali 
pa enota v različnosti, tudi lahko rečemo 
različna enota ali enotna različnost, to je 
lepota. 

M. Res dopade mi, kar ste zdaj go- 
vorili, a reči moram, da take definicije o 
lepem nisem še nikjer bral niti slišal. 

J. In vendar je tako učil eden naj- 
večih filozov, kteri so do kdaj živeli, Av- 
guštin, kteremu se vklanjajo cel0 njegovi 
najhujši nasprotniki. < Vsaki lepoti oblika », 
pravi on, < je enota». A da je ta enota 

v različnosti, nam isti Avguštin poroča: 
« Za to, ker so si deli skupni in se po 
neki zvezi edinijo v eno primerno celoto 
(ad unam convenientiam) ». So torej razni 
deli, kteri so pa primerno vrejeni in prav 
ta primernost daje delom enoto, ne delom 
kot takim, ker ti ostanejo vedno različni, 
ampak delom, v kolikor so po nekem vre- 
dovalnem ali 1azvrstilnem načelu spojeni v 
nekaj višega, v čemer se, dasi drug od 
drugega različni, kakor v občni celoti ze- 
dinjajo. Vsled one vredbe pride namreč 
med posamezne dele neka luč ali svitloba, 
ktera je obseva in v kteri se vidijo vsi; 
ta luč je prav za prav misel ali ideja, po 
kteri so deli razvrščeni; ako to spoznamo, 
tedaj zagledamo v raznovrstnosti delov 
enoto. Toda deli se vidijo v tem ne kot 
deli, ampak le od tiste strani in toliko, 
kolikor se priležejo vredovalni ideji. « Nič 
namreč ni vrejeno (ordinatum), kar bi ne 
bilo lepo », pravi Avguštin. Tisto < ordina- 
tum » je pa ravno to, kar smo zgoraj re- 
kli: enota v različnosti ali raznoličnost v 
enoti, Vzemi n. pr. sto enakih kamenčkov 
in vrzi jih skupaj na en kup, kakor pa- 
dejo; nikomur ne bo prišlo v misel, ta 
kup kamenčkov imenovati lep. Toda vzemi 
onih sto kamenčkov in vredi jih tako, da 
dobiš podobo zvezde; vsakdo vgledavši 
to, rekel bo : ti kamenčki so lepo vrejeni, 
to je lepo. Pred ni bilo lepo in zdaj je 

lepo. Zakaj? Zato ker zdaj je več ka- 
menčkov razvrščenih v enotno skupnost, 
pred niso bili, zdaj je v raznovrstnosti 
enota, in ta enota je vredovalna ali raz- 
vrstilna ideja zvezde. Vidiš tedaj? 

M. Ona definicija mi prav dopade, 
»|€ da se mi zdi preozka, ker ne more ob- 
seči vse lepote! 

J. Kako da ne? 

M. Ker ne more veljati, kakor za 
telesne reči. Kjer je namreč raznovrstnost, 
tam morajo biti tudi razni deli, a dele na- 
hajamo le v telesnosti. Tako bi torej enot- 
na bitja, kakor so duhovi. ne bila lepa, 

J. Treba, da se prav razumemo. Raz- 
novrstnost ali različnost ne zahteva mate- 
rijalnih delov, tako da bi le telesna bitja 
"mogla biti raznolična in torej lepa; ne, 
raznolično je tudi enotno bitje, ker ako 
prav tako bitje ne more imeti raznih ma- 
terijalnih delov, ima pa lahko raznolične 
sposobnosti, s kterimi more raznolično de- 
lati; v tej različnosti je tudi enota, ker 
vse one različne sposobnosti in raznovrstni 
čini imajo eden in isti vir, iz kterega iz- 
hajajo, namreč enotno bitje. .In zarad te 
raznolične enote je tudi enotno bitje lepo. 

M. Kaj pa, ako enotno bitje pe dela, 
ako ne razvija svojih sposobnosti, preha- 
jajoče iz mogočosti v dejstvo, tedaj bi po 
Vašem ne bilo lepo, pogrešalo bi namreč 
raznoličnost činov? 

J. Tudi ako bi ne delalo, bi vendar 
še ostala v njem raznoličnost sposobnosti 
in zarad tega tudi vsaj mogočost razno- 
ličnih dejanj, in kdor bi tako enovito bi- 
tje popolnoma spoznal, videl bi v njem 
razen raznoličnih sposobnosti tudi razno- 
ličnost vseh mogočih dejanj, ktera bi se 
shajala v enotnem bitji, kot v svoji vse 
vezajoči enoti, in to bi bilo lepo. 

M. A tega ne morem razumeti, kaka 
more biti. tista raznovrstnost mogočih de- 
janj; mislim, da le to more dopasti, kar 
je resnično, a mogočost ni resničnost, in 
taka mogočost ne more biti predmet. na- 
šemu dopadenju. | 

J. Menim, da lahko. MResničnost je 
to, kar pravimo drugače realnost. Real- 
nost v ožjem pomenu je sicer le to, kar 
je ali eksistira. A o realnem govorimo 
lahko tudi v širjem pomenu, in tedaj je 
realno vse, kar more biti nekako predmet 
ali objekt našemu spoznanju; da še jas- 
neje govorim, kar more naše mišljenje do- 
ločiti ali informirati, ali od zunaj v nje 
tako vplivati, da se mora ravnati po njem. 
Vprašam n. pr. ali je poleg tega sveta še 
drugi mogoč? 

M. Zakaj ne? 

J. In more biti tak svet predmet na- 
šemu: mišljenju, tako, da si ga moremo 
misliti. 

M. Prav lahko. 

J. Vidiš, tak svet ne eksistira. am- 
pak je le mogoč in vendar je njegova mo- 
gočost predmet, ki določuje naše mišlje- 
nje. Tako ima tudi mogočost neko real- 
nost ali recimo objektivnost za naše spoz- 
nanje. ln prav lahko morejo tudi razna 
dejanja, ktera more delati enotno bitje, 
predmet biti našemu spoznanju, torej tudi 
našemu dopadenju. A vsa ta dejanja, kte- 
rih mogočost je v enotnem bitji, imajo 
vezajočo enoto v bitji in njihovih spo- 
sobnostih; tako bi tedaj razum, popolnoma 
spoznajoč ovo bitje, v predmet imel raz- 
noličnost v enoti ali enoto v raznoličnosti, 
imel bi lepoto, ki bi mu dopala Tedaj 
vidiš, da obsega ona definicija tudi enotna 
bitja 

M. Prav. Torej telesna in enotna 
bitja so lepa, ker se v vseh nahaja raz-. 
noličnost v enoti. 

J. Da, in čim veča ali mnogovrstniša 
je ta raznoličnost in čim trdniša je enota 
v bitji, tem lepše je to 

M. Kako to mislite? 
| J Povedi mi, kaj je lepše, kamen ali. 
rastlina ? 

M. Mnogo kamnov. je lepih, a tudi 
dosti rastlin grdih. V obče pa vsakdo, 
prizna, da so rastline lepše kakor rude. 
J. To je gotovo, in tudi če se nam, 
morda kaka ruda zdi lepša od rastline, 
prihaja od tod, ker lepoto navadno cenimo 

le po očesu; a trditi moramo odločno, da 
je rastlina lepša kakor ruda. In zakaj? 

M. Po Vašem zato, ker je v rastlini 
veča raznoličnost združena v trdnejšo eno- 
to, kakor pa v rudi. | 
J. Prav tako je, čim veča je ona 
raznoličnost in čim trdnejša ona enota, 
tem lepše je bitje. In prav zarad tega mo- 
rajo biti enotna bitja lepša, kakor iz ma- 
terije zložena, ker .v onih je raznoličnost 
v enoti veča kakor v teh 

M. Prosim, to mi ni zadosti jasno, 

J. Poslušaj |! Začnimo pri bitjih, ktera 
so najbolj materijalna. Gotovo je kamen 
ali ruda kterakoli med vsemi najniža, ker 
v njej je golo bitje brez vsake rasti in ži- 
vljenja. Zatorej pa tudi raznovrstnosti tu- 
kaj ne nahajamo druge, kakor ono, ki po- 
stane iz sestave snovnih delov. Glej, vze- 
mimo kamen, bodi kubus enega metra; 
kaj ne, vsakdo bo rekel: to je en kamen, 
tu je enota, ktera veže vse posamezne 
dele v eno bitje; a ta enota, kako slaba 
je; primemo za veliko kladvo in raztol- 
čemo oni kamen v sto kosov, kterih vsak 
bo spet prav tako kamen, kakor je bil 
pred celi, iz kterega smo jih zdaj dobili 
sto. (Ona enota je tedaj v rudi taka, da 
se dd brez konca deliti in vendar vsak 
del ohrani celo in nepokvarjeno rudninsko 
bitje. V rastlini pa je ta enota veliko veča 
ja nerazdeljiva. Res je sicer, da od rast- 

line lahko odrežeš ali odčesneš veje al 
druge dele, kteri v zemljo vsajeni spet 
rast0, res je tudi rastlina navadno razde- 
ljiva tako, da deli še ohranijo bitje rast- 
linosko, a ta deljivost je veliko bolj ome- 
jena, kakor pri rudi; ta se dd brez konca 
deliti, ne izgubljajoč svojega bistva, rast- 
lina pa le v veče dele in ako hočemo tudi 
te naprej deliti, tedaj izgubč že rastlinsko 
moč in jenjajo biti rastlina; tudi se ne dd 
rastlina kakor koli deliti; tako n pr. raz- 
kolji drevo po sredi debla na dva dela in 
oba bosta izgubila rastlinsko moč, nobe- 
den ne bo več rastlina Vidiš tedaj, da je 
v rastlinah enota, ki dele edini, veliko veča 
in trdnejša kakor v rudah. | 

A prav tako veča je v rastlinah tudi 
raznovrstnost kakor v rudah. V teh na- 
hajamo le golo bitje brez vsake rasti in 
življenja. Zatorej pa tudi mnogovrstnosti 
tukaj ni druge, kakor ona, ktera postane 
iz atomov dejanih enega poleg drugega, 
vredovalna ali razvrstilna moč je tukaj 
vklenjena v meje prostorove in tako tudi 
lepota. Nekako drugače je pa pri rastli- 
nah, kjer se golemu bitju pridruži rast ali 
rastlinska moč, ki od znotraj oživlja in 
množi rastlino, tako, da se majha.: poveča, 
cvete in rodi. 'Tako se rastlina ne le po 
prostoru, ampak tudi po času mnogovrstno 
razvija in to po bistveno ji vrojeni rastni 
moči, ona ima torej nekako že svojo 

lastno zgodovino Vidimo tedaj, da je res v: 
rastlini enota in različnost veča, kakor v 
rudi in prav za to veča tudi lepota. - 

A veča kakor v rastlini je ona enota 
in raznoličnost v živali. Rastlina se da še 
nekako v dele razdeliti, kterih vsak ohrani 
še rastilno moč, a pri živalih kaj takega 
ne nahajamo več ali vsaj prav redkokrat ; 
je namreč nekaj malo nepopolno organi- 
zovanih živali, kakor so n. pr. gliste, kte- 
rih telo se d4 tako razdeliti, da vsak del 
še zivi; sploh pa se živalsko telo ne more 
tako razdeliti, tudi v dva dela, da bi v 
vsakem delu ostalo Življenje, in ako kaj 
takega poskusimo, vgasne živalsko življe- 
nje. 'Tako je torej pri živalih enota, ki 
edini in veže posamezne dele in ude v 
skupno telo, veliko veča, kakor pri rastli- 
- nah. A tako tudi raznovrstnost. Mastni 
moči se v Živali pridruži tudi čutni živelj, 
tako da žival ne le po lastni notranji moči 
raste, ampak se tudi giblje in čuti. Zato- 
rej se tukaj raznovrstnost kakor po pro- 
storu, v kterem se žival giblje, tako tudi 
po času, v kterem si sporedno slede spre- 
membe rastočega in čutečega življa, zelo 
pomnoži in ž njo torej tudi lepota, ki je 
raznovrstnost v enoti. 

Poglejmo človeka. Vsi priznamo, da 
je človek med vsemi zemeljskimi stvarmi 
najlepši. Zakaj? Ker je prvič ona enota, 
ki razne dele v celoto edini, tako nede- 

ljiva, da se nikdar ne da človek v dva ali 
več delov tako razdeliti, da bi vsakteri 
teh mogel živeti, ne le kot človek živeti, 
ampak tudi ne kot del človeškega telesa. 
Odreži nogo od telesa, odrezana že jame 
nehati biti noga, ker koj začnejo prvite, 
iz kterih je sestavljena, prehajati v drugo 
kemično sestav. . tudi raznovrstnost je: 
v človeku dosti veča, kakor v druzih zes 
meljskih bitjih. V njem nahajamo namreč 
poleg rastne in čutne, tudi mislečo in ho- 
tečo moč. Zatorej se pa tudi raznovrst- 
nost v človeku neizmerno pomnoži: pro- 
storno, ker se človek po prostoru veliko 
prostejše giblje, kakor žival; časno, ker 
spremembe so v človeku veliko mnogo- 
vrstniše in različniše med seboj, kakor v 
živali; v človeku je namreč prosta volja, 
ktera provzroči lahko brezštevilnih spre- 
memb v njem, brez tistih, ktere niso ne- 
posredno zavisne od proste volje, kakor 
so one, ki prihajajo posebno iz rastne 
moči. Vse to povzdiguje tedaj mnogovrst- 
nost v enoti ali lepoto človeškega bitjd 
rekel bi skoro neskončno nad vsa nižja 
bitja. Vsa ona mnogovrstnost delov in 
sprememb namreč, ktera se nahaja v člo- 
veški naravi, shaja se v človeški duši kot 
v enoti; ta kot vredovalni princip vse 
edini, v njej se vse vrejeno 'vidi, vse enotno. 
M. Da, da, zdaj mi je že jasno, kako 
Si mislite tisto raznovrstnost. v enoti, n 

kako iz nje razlagate lepoto. Dopada mi, 
Toda do zdaj ste govorili le o lepoti te- 
lesnih bitij, mej katerimi je tudi človek; 
a mi priznavamo v telesnem človeku ne- 
vmrjočega duha, kateri je enoteni princip 
v človeku, a tako, da ob enem tudi te- 
lesne dele veže in edini v skupno celoto, 
zatorej pravimo, da s človeka odseva v 
telesni obliki lepota enotnega bitja, ktero 
je duša. Materijalist, ki taji duha in vsa 
dušna bitja, tudi v človeku ne priznava 
dušnega principa, ampak stavi ga v eno 
vrsto z živaljo, le da je človek nekako 
dovršeniše razvita zival; torej pa tudi le- 
pote više od materijalne materijalist ne 
more spoznati, vsa lepota mu je v snovi, 
nje najvišja dovršenost v človeku. 

J. Da, materijalistu je človek najvi- 
šja lepota, in ta je golo snovna lepota, 
ker dušnega principa zanj ni. 

M. A ker duh vendar-le biva, ne le 
v človeku združen z materijo v eno na- 
ravo, ampak tudi ločen od materije, ka- 
kor v čistih duhovih in v Bogu, torej se 
mora govoriti tudi o lepoti. čistih duhov. 

J. Prav praviš, govoriti moramo tudi 
o teh lepoti, ktera je tem veča, čim do- 
vršeniši so duhovi mimo telesnih bitij in 
človeka. | 

M. In čim veča je tudi v njih raz- 
noličnost v enoti in enota, ki je v različ- 
nosti, kaker ste Vi lepoto opredelili. 

J. In to se prav lahko sprevidi. Enota 
dušnih bitij je tako nedeljiva, da se ab- 
solutno ne dd deliti; ker so enotna in: 
nimajo delov, ne dajo se vničiti z nobeno 
naravno močjo ; tudi se ne dA od dušnega 
bitja nič ločiti, kakor se n. pr. človeku 
lahko odreže roka in vendar ostane še 
človek. A isto tako je tudi raznoličnost 
delavnosti in činov v čistem duhu mnogo. 
veča kakor v človeku. Čisti duh je nam- 
reč prost materije in zato ne tako nave- 
zan na prostor, in se tudi v času hitreje 
in prosteje, zatorej mnogovrstniše razvija. 
Njegovi čini so dovršeniši, ker so delajoče 
moči prostejše in zatorej čilejše in bolj: 
gibčne, kakor človeškega duha, navezanega 
na snov v telesu; ker so bolj gibčne, za- 
torej tudi v istem času več in čistejših 
popolniših činov doprineso Tako mi je 
treba n. pr. ako hočem videti Pariz, več 
dni, da pridem tja; duh pa se v enem 
hipu prestavi od tukaj v Pariz. Ko sva v 
Parizu, tedaj mej tem .ko jaz vidim hiše 
le od zunaj, a kar je za. zidovi vgledati 
ne morem, prešine duh zidovje in vse 
spozna, kar je za zidovi; reči jaz sodim 
le po vidu, duh pa seže tidi v notranje 
bistvo, Zatorej je pa v čistih duhovih k«- 
kor enota tako tudi ona mnogovrstnost v 
enoti veliko veča, kakor v človeku, tedaj. 
višja tudi lepota. 

M. Ia v Bogu kako si razlagate le- 

poto? Ker je, kakor ste rekli, lepota raz- 
novrstnost v enoti ali enota v raznovrst- 
nosti, vpraša se, kako je v Bogu ta enota, 
kako raznovrstnost ' 

J. Enota je v Bogu in sicer najvišja, 
ker v njem ni sestav iz delov nikakih, ne 
fizičnih ne metafizičnih. vse dovršnosti v 
njem so on sam. Njegovo spoznanje je ob. 
enem njegova volja in ta je spoznanje, 
vsak njegov čin je njegovo bistvo, je on 
sam ; ta najviša enota se izrazi najkrajše 
s tem, da se pravi: Bog je najčistejše 
dejstvo (akt). A v Bogu je tudi mnogo- 
vrstnost. Božje bistvo je namreč jestvo 
samo, kot tako se dd v neskončnem šte- 
vilu bitij posnemati, in ko bi Bog stvaril 
pa tisoče tisočev svetov mimo sedanjega 
in v vsakem postavil različen red stvari, 
po vsih teh bi vendar Božje jestvo ne bilo 
nikakor popolnoma posneto ali vpodoblje- 
no, ker je neskončno in se dd v neskonč-: 
nih načinih posnemati, a vso večnost ne 
posneti, Tako hrani tedaj Božje bistvo 
vkljubu svojej bistveni enotnosti vendar 
neskončno mnogovrstnost v končnih bitjih, 
v kterih se da posneti, V tej neskončni 
mnogovrstnosti je Božje bistvo središče in. 
najčistejši, najrealniši tvorni vir ali poče-. 
tek. In kdor bi Božje najviše enovito bi-. 
stvo pojčl ali razumel, bi v tej enotnosti ob 
enem spoznal tudi ono neskončno mnogo- 
vrstnost, gledal bi tedaj neskončno lepoto. 

M. Res, dopade in vgaja mi popol- 
noma, kar pravite. | 
| J. Vidiš torej, opazovali smo razna 
bitja, rudo, rastlino, žival, človeka, čiste 
duhove in neskončno bitje, Boga, in v vseh 
smo našli enoto in raznovrstnost tem večo. 
čim popolniše je bitje. A prav ta različ- 
nost in enota vzbudi, kakor sem rekel, v 
nas dopadenje, nas mika, tako, da pra- 
'vimo : to je lepo. | H 

M. Prav; vendar pa bi Vas prosil, 
da mi še razložite, kaj je prav za prav 
tista enota v bitjih in zakaj nas tista enotna 
različnost toliko mika. 

J. To ti hočem drug pot razlagati. 
Danes zapomnimo si: bistvo prave le- 
pote je raznolična enota, ali enotna razno- 
ličnost, 

M. ln po tem, hočete reči, da sme- 
mo ocenjati tudi naše umetnike, posebno 
pesnike. 

J. Da, naše pesnike, in našli bomo 
v njih veliko različnosti, a pogrešali — 

M. Hočete reči: enoto. 

J. Da, različnosti navadno ne manjka, 
a manjka vezilne enote, ki: bi posamne 
-dele v skupno celoto vezala in skladno 
edinila, ki bi mnogovrstnost oživlja'a, ka- 
kor duša oživlja in edini vse dele človeš- 
kega telesa. 

M. O prav zdaj se spominjam neke 
pesmi, ki sem jo 'nedavno bral. Pa saj 

imam tukaj knjigo. Pesmi naslov je: « Pri 
mrtvih ». | 

J. Pri mrtvih, dovolj, dovolj. Znana 
mi je; res, da. vgaja mrtvim, ako drugo 
ne, vsaj naslov ji je primeren. 

M. Da, nekteri udje so ji popolnoma 
mrtvi. Že prva kitica: 


Razdrt, mrtev samostan, 
Po njem vetrovi zvene, 
Nanj roji sedajo vran, 
Pod njim menihi leže. 


Premislite: m rte v samostan, razdrt 
in vendar nanj sedajo roji vran, pod njim 
pa meuihi leže! Kdo jih je pokopal pod 
samostan, ali jih je morda ta nenadoma 
pod svojimi razvalinami zasul? 

Pa čujte dalje: 


Na moje hodi rokč, 

Ti kost, govori mi zdaj: 
Je strastno, burno srce 
Ljubilo, upalo kdaj? 


Torej kost mora hoditi in govoriti, 
in kar je največ: mora pričati o nekda- 
nji ljubezni, kost, mrtva kost, ki je celo 
v živem telesu mrtva in neobčutljiva. Res 
močnih vrvi treba mu, da, železnih verig, 
kdor si upa kost zvezati z ljubeznijo. Pač 
nerodna in mrzla mora biti taka ljubezen, 

ki se po kosteh razliva. In vendar pesnik 
res misli, da ljubezni ogenj tiči v kosteh: 


Zdaj kaplja mrzlo raz strop 
Se spušča, tebe (kost) hladi... 


In komu ni znano, da menih je že 
na tem svetu odmrl posvetni ljubezni in 
vkrotil srčne strasti? In vendar pravi pe- 
snik: | 

Pač že ohladil je grob 
Želenje strastnih ti dni! 


Pač vsakako nesrečna misel govoriti. 
o ljubezni in strasteh in v to na pričo 
klicati mrtve kosti vsemu vmrlega meniha. 

J. In duša pesni! 

M. Duša je v petah, koder bi je 
nihče ne iskal: v petah onega na pol mrt- 
vega, kruljavega telesa: 


Menih, in vendar srce€ 

Ti našlo mir je, pokoj; 

A kdo pač meni pov€, 
Kdaj strast mi neha in boj! 


J. Dovolj! ' 

M. Takih pesni ! 

J. Kjer ni enote in duše, ki bi edi- 
nila in dživljala ude, ampak le debele vrvi, 
ki jih vežejo. 


je že. 


zn AB ee 
M. Oprostite, gospod doktor, kasno 


J. No, so naju pa že spet pesniki 


zamudili 


M. Lahko noč, gospod doktor! 
J. Lahko noč! 


oje 





zej O tne 


Četrti večer. 


z—— V nekterih stvareh se bolj razodeva le- 
pota, v druzih pa dobrota. O lepoti ne morejo so- 
diti čuti, ampak le razum. Zatorej žival ne more 
lepote pojeti. Vzgledi. Čuti pojmejo sicer prostor- 
nost in druge lastnosti telesnosti, lepote pa ne mo- 
rejo. Razloži se, zakaj ne. Lepota je predmet spoz- 
najočej moči. Platon. Njegove iddje. Ideja o lepem. 
Koliko resnice je v tem nauku. Ideje v Bogu, v 
stvarstvu. lIdeja v umetnosti; se dandanes preveč 
pogreša. Sikstinska kapela. HSE DTAE sodba Michel- 
Angelova 








J. Kaj novega, Mirko? Že pet dni 
se nisva videla, 

-M. Posebnega nič. Saj veste, da sem 
najraji doma in ne briga me veliko, kaj 
se po svetu godi. 

'-]. Vem, vem dobro. Vedno v knji- 
gah tičiš, zamišljen noč in dan. Zatorej 
pa že pričakujem, kaj mi boš oporekal v 
tem, kar sem zadnjikrat govoril o lepoti. 

M. Ena reč mi ne gre v glavo. 

J. Ktera pa? 

M. Rekli ste, da so bitja tem lepša, 
čim dovršeniša so, da so torej tudi živali 
lepše od rastlin. To se mi ne zdi prav ali 
vsaj zlaga se ne z mnenjem, ktero imajo 


v obče ljudje o lepoti. Nihče na svetu ne 
4 

bo trdil, da je n. pr. prase lepše kakor 
lija, in tako bi lahko navel veliko druzih 
— vzgledov. 

J. Ne tajim sicer, da se v nekterih 
bitjih razodeva posebno lepota, v drugih 
pa dobrota. Ona so za to vstvarjena, da 
nam dopadajo, in nas razveseljujejo, ta 
pa, da jih vporabljamo v svoje svrhe. In 
tako. je tudi v omenjenem vzgledu. Cve- 
tice nam malo ali nič koristijo, one nas le 
vesele s svojimi barvami in z vonjavo, pra- 
vimo jim, da so lepe, ker nas mikajo, 
nam dopadajo. rase pa cenimo le, ker 
je zakoljemo in jemo njegovo meso, za- 
torej mu pravimo, da je dobro sicer, a 
ne lepo, marveč grdo. Sicer pa lahko vi- 
diš, da govorč o lepoti raznih bitij sodimo 
navadno le po očeh. To pa, mislim, da 
ni prav. Ako hočemo pravo in celo lepoto 
kakega bitja oceniti, ne smemo soditi le 
po tem, kar se očem kaže, ampak gledati 
moramo na dovršenost bitja, kako se nam- 
reč to, v sebi vedno eno in isto, različno 
razvija, ali vsaj razvijati more. 

M Kako pa spoznamo ono dovrše- 
nost bitja? 

J. S telesnih bitij jo povzemljemo 
s čuti, med kterimi je, se vč da, vid prvi 
in najpoglavitniši. 

M. In tako nam tedaj sodijo čuti o 
dovršenosti in lepoti bitij? 

J. Nikakor. Rekel sem, da s čuti 

ono dovršenost le povzemljemo z reči, 
čuti nam vpodabljajo telesna bitja in s 
teh podob duša posnema bistvo reči. Za- 
torej pa nikakor čuti ne sodijo o dovrše- 
nosti in lepoti, ampak razum, ki po čutih 
pride do spoznanja reči in njihove dovrše- 
nosti. Vsi smo prepričani, da o lepoti so- 
diti, lepoto spoznati more le, kdor: ima 
razum. 

M. A vendar mislim, da nam že sa- 
mi čuti brez razuma navadno nezmotljivo 
poved6, ali je reč lepa. 

J. Jaz pa mislim, da čuti sami o sebi 
lepote še pojeti ne morejo. Ali si videl 
na priliko, da bi se krava vstavila pred 
grmom lepih cvetic in jih občudovaje gle- 
dala, Ali pelji ovco v « stanze » Rafaelove 
ali v «Pinacoteco » vatikansko in videl 
boš, ali jo bo mikala ktera onih nebeških 
slikin ali bo postanši radovedno gledala, 
kakor gleda, kogar lepota. mika. Zastonj 
boš čakal. Ali potrosi ji soli in otrobov 
in videl boš, kako. bo hitro zavohala in 
začela lizati. Zakaj to, ono pa ne? 
| M. Ker ima za otrobe in sol nos že 
vstvarjen, a za lepoto ne. 

J. Zakaj pa ne? 

M. Ker se lepota ne da zavohati. 

J. A da se vgledati? Ali nima ov- 
ca oči? vme 
M. Mislim celo, da ima pet čutov, 
kakor človek. 


ze BO 
J. In z vsemi petimi ne vidi in ne 
sliši in ne izvoha lepote? Zakaj ne? 


M. Ne vem. 
J. Ker nima razuma, s kterim bi jo 
pojela, 


M. In vendar mi ne more v glavo, 
kar pravite. Glejte n. pr., tukaj vgledam 
cvetico raznobojno.: koj mi dopade, lepa 
je. Pri tem ni gotovo razum ničesar prei- 
skoval in določeval, cvetica, komaj vgle- 
dana mi je dopadla. 

J. Zdi se, da ne, a vendar je razum 
in le razum, po tem, kar so mu oči ra- 
zodele, razsodil, da je cvetica lepa; onje 
prvi vgledal ali spoznal po očeh one last- 
nosti v cvetici, brez kterih ne more biti 
nobena reč lepa, spoznavši jih ni sicer 
izrečno sodil: cvetica je lepa, ker je taka 
in taka, a ker jo je kot tako spoznal, vz- 
budila je v njem dopadenje; ni rekel si- 
cer: lepa je, a občutil je njeno lepoto s 
tem, da mu je dopadla. Kakor hitro duša 
po čutih vzre reč, koj razum zapazi sklad- 
nost med deli: vse je vrejeno po pravilu, 
ki veže vse v enoto, ta raznolična enota, 
ktero je razum duši pokazal, je objektivna 
lepota, ktera vpliva blagodejno na dušo, 
tako da ji dopade. A vse to se godi tako 
naglo, da se onih raznih činov ne zave- 
damo in tako se zdi, da to lepoto so- 
dimo s čuti, ne pa z razumom, da lepota 
čutom dopada, ne pa duši. 


ze bios 


M. In vendar čuti pojmejo telesnost 
ali telesne reči, a v. teh je tudi lepota, te- 
daj bi vsakdo mislil, da s telesnostjo poj- 
meja čuti tudi telesno lepoto? 

J. A kdor pojme kako reč. ni treba, 
da pojme ž njo vse njene lastnosti; reč 
ima več lastnosti in mogoče je, da poj- 
memo eno ali drugo, kolikor smo vzmožni 
pojeti. N. pr. zlata ura ima lastnost, da 
je prostorna in rumena, kdor ima pa roko 
in oko zdravo, da vidi, pojeti mora vso 
uro po obeh lastnostih; a slepec, ki ne 
vidi, ima pa roko, pojeti jo more le, ker 
ima lastnost prostornosti, ne pa, ker je 
rumena, ker kot slepec barve ne more 
vsprejeti. Tako je tudi pri telesnih rečeh, 
te imajo več lastnosti, n. pr.: so prostorne, 
trde ali mehke, bojne itd., take lastnosti 
čuti lahko pojmejo v rečeh, a telesnost 
ima lahko tudi drugih lastnosti, kterih čut 
ne more pojeti, in ena izmed takih je le- 
pota; ktera je v telesnosti vpodobljena. 
Ali ni torej imogoče, da čuti pojmejo druge 
lastnosti telesnega bitja, lepote pa ne? 
Kaj takega vidimo pri živalih; krava, n 
pr., pride do grede lepih cvetic, jih vgle- 
da, jame vohati, ako vgaja nosu duh, začne 
se pasti in ako paša vgaja tudi okusu v 
gobci, toliko časa jč, dokler ima kaj, ali 
dokler se nasiti. 'Torej vidiš, one lepe 
cvetice so bile predmet raznim čutom po 
svojih raznih lastnostih, vidu, ker so bile 


MEJ onem 


prostorne iu bojne, nosu, ker so dobro 
dišale, okusu, ker so bile tečne. A razen 
vsega tega imele so tudi lastnost, da so 
bile lepe. ln. vendar krava te lepote ni 
vpoznala, za-njo niso bile lepe. Videla je 
cvetice, vohala, jedla, a lepe cvetice ji 
niso »dopadle, niso je mikale, nisi je videl 
pred gredo postati in lepoto cvetic obču- 
dovati. Cvetice so bile sicer predmet ču- 
tom krave, a ne njihova lepota. F'edaj 
vidiš, da se more reč pojeti s čuti, a ven- 
dar se pri tem lepota ne vsprime. Bodi 
lepota v telesnosti, to sicer pojmejo čuti, 
lepoto pa sama duša po razumu. 

M..A zakaj bi pa ne mogel tudi čut 
izvestno soditi o lepoti? | 

J. Zato, ker lepota ne more nikakor 
biti predmet samim čutom, kakor tudi re- 
snica ne. 

M. Kako da ne? 

J. Ker so čuti telesni. Telesnost pa 
ne deluje kakor na posamno, ona je ome- 
jena, tako da ne more nikdar prekora- 
čiti mej posamnosti, da bi činila splošno, 
Zatorej pa ne more kakor le posamno 
pojeti, a nikdar ne more več posamnosti 
vkup pojeti v eno splošno enoto. SŠensus 
sunt particularium. Lepota pa ni posamna. 
Ker ona ni v tem ali onem delu, tako da 
bi jo čut mogel vseči, ampak razlita je 
enako po vseh delih, v vseh ima, rekel bi, 
svojo veljavo, svoje kraljestao; in z vseh 

se snaja enakomerno v eno lepoto, odv- 
zemi le en del reči in lepota je kaljena, 
ako ne cel6 razdjana. Zatorej pa ona moč, 
ktera jo hoče pojeti, mora ob enem vse 
razne dele objeti in jih v enotno nedeljivo 
celoto zediniti; objeti mora ob enem vso 
različnost in združiti jo v enoti; kaj ta- 
kega pa telesni čut ne more, če je tukaj, 
ni tam, in če je tam, ni tukaj; a biti bi 
moral tukaj in tam ob enem in v enem 
nedeijivem činu pojeti lepoto. 

M. Se v€, da tega čut ne more. 

J. In zato, ker ne more, je lepota 
prav za prav predmet razumu, ne pa čutom. 


M. Čuden se mi zdi ta nauk! 

J. In vendar je dosleden, tako da 
drugače ne more biti po tem, kar smo do 
zdaj rekli, 

M. Saj je lepota predmet našemu 
dopadenju ! 

J. In to dopadenje, kaj je prav za 
prav? Ali je morda kaka posebna: zmož- 
nost naše duše? 

M. Ne. 

J. Gotovo ne. Kaj pa! 

M. Je neki prijeten stan, v kterega 
duša prejde; ko duši kaj dopade,'je ona 
pasivna, nekaj na-njo vpliva, ona trpi. 

J. Ta trpnost pa, od kod izhaja? 

. M. Menim, da od lepega predmeta, 
kteri na dušo vpliva. |. 

J. Kako pa more die na dušo 
' vplivati? 

M. Kako? 

J. Le po zmožnostih njenih, duša ne 
more ni delati, ni trpeti, kakor le po svo- 
jih zmožnostih. 

M. In po kteri zmožnosti vpliva le- 
pota na dušo, tako da ji dopade, da prejde 
v oni pasivni stan dopadenja. 

J. Po razumu; ta namreč preiskuje, 
ali se nahajajo v reči vsi tisti pogoji, iz 
kterih sestane lepota, gleda posamno ra- 
zne dele, in ko vidi vse te skladno vre- 
jene ali zedinjene v skupno enoto, ko 
vgleda tedaj v raznoličnosti enoto, je duša 
tako prijetno: zadeta, rodi se v njej tisto 
dopadenje ; a temu je roditelj razurn; po 
razumu mora pred duša aktivna biti, a ta 
vpliv trpi duša spet po razumu, ker le s 
tem pojme z reči ono lastnost, ktera vgle- 
dana ali spoznana takoj dopade. 

M. Tako bi bila lepota tedaj pred- 
met razuma ali spoznajoče moči v člo- 
veku? Z lepoto se ne bavi oko ne drugi 
čuti, ampak le razum? 

J. Prav tako je. Ne misli, da je ta 
nauk nov. Že pri Platonu. ga nahajamo. 
On je. namreč izrečno učil, da je. lepota 
ideja, ktera prešinja vsa bitja enotna in te- 
lesna, iz vseh odseva, a popolniše iz du- 
hov, manj iz telesnih reči. Tako tedaj 
lahko vidiš, da je tudi Platon smatral le- 


poto za predmet razuma. Vsakdo namreč 
priznava. da ideje ne more pojeti nič, ka- 
kor duh. ali razum; ako je torej lepota 
ideja prešinjajoča vse stvari, mora biti le 
razumu pravi predmet. ln veš, kako dru- 
gje Platon opredeljuje lepoto? < Pulchrum 
est splendor veri». Ni ti treba prelagati, 
dobro razumeš. A < verum », resnica, je 
predmet našemu razumu,.kakor dobrota 
predmet volji. Ako je tedaj lepota odsev 
resnice. prave lepote ne moremo pojeti 
kakor z razumom. Zatorej je pa posebno 
srdito pobijal tiste, ki so mislili, da se 
more lepota pojeti s čuti in da je le to 
lepo, kar čutom vgaja. Pravo lepoto more 
doseči le spoznajoči duh, recimo duša z 
razumom. | NE 

| M. Ali odobrujete tedaj Platonov 
nauk o idejah? | | 

J. Popolnoma se vč da ne, a v njem 
je veliko resničnega, veliko: več, kakor se 
navadno misli, h p. 

M la kar pravi o ideji lepega? 

J. Tudi to je vsekako vzvišeno in 
vredno občudovanja. Priporočal bi vsem 
leposlovcem in umetnikom, posebno pa no- 
vejšim, ki najvišjo lepoto iščejo v materiji, 
naj bi si dobro zapomnili Platonov nauk 
o lepoti. Pred vsem pa mislim, da Platon, 
kolikor ima resnice v tem nauku, po vsem 
potrjuje, kar sem jaz do zdaj razpravljal o 
lepoti. 

M. Kako to? 

J. Ker pravi, da je lepota ideja. 

M. Tedaj se zlagate z njegovo idejo 
lepega? 

J. Da in ne. Take veljave idejam in 
tako tudi ideji lepega ne priznavam kakor 
Platon, ki je svojim idejam dal neko bo- 
žjo bitnost in moč, tako da so one prav 
za prav stvarjajoči početek in vir vsem 
rečem. Ne, ideje nimajo same svojega 
neodvisnega bitja;. ideja je le nekaj v mi- 
slečem umu, brez tega ni nič; in ako na- 
tančneje govorimo, ideja je čin mislečega 
uma. h 

M. ln ni tedaj Platon prav učil trdeč, 

da so vse reči, da je cel svet stvarjen po 
idejah, da je vse živ izraz ali odsev več- 
nih idej? | 

J. Prav je učil, a to je bilo napačno, 
da si je one ideje mislil samostojne, da 
si je izdelal celo kraljestvo božjih idej. 

M. In kje bi bil te ideje moral iskati? 

J. V mislečem umu. 

M. In ta um? 

J. V stvarniku 

M. Tako tedaj niso Platonove ideje 
drugega kakor misli? 

J. Misli, ktere je imel Bog od veko- 
ma o svetu in vseh rečeh. Kakor vsako 
razumno bitje, je tudi Bog pred mislil in 
po teh mislih vse stvaril, tako da so misli 
božje ali ideje izražene v stvareh, kakor 


a nea 


je misel umetnikova vpodobljena v umot- 
voru, kterega je. izdelal. 

M. Tedaj je vendar od onh božjih 
idej nekaj v stvareh? 

J. Ničesar ne, one so cele v Bogu, 
kakor pred stvarjenjem, tako tudi po stvar- 
jenji; stvarem je vtisnena le njihova po- 
doba, kakor je. zvonu, kterega vlijo, vtis- 
nena podoba njegovega modela, a model 
tudi potem ko je zvon po njem vlit, ostane 
isti kakor pred, ako prav je vtisnil svojo 
podobo materiji zvona. 

M. In kako sodite po tem takem o 
. Platonovi ideji lepega? 

J. Platon je učil, da ta ideja ko sa- 
molastno bitje prešinja vse reči, tako da 
je v vseh ena in ista ideja lepote, ali ena 
in ista lepota, ktera pa iz enih reči po- 
polniše, iz druzih manj popolnoma odseva. 

M. In to je tedaj napačno? 

J. Napačno, ker prvič. kakor druge 
ideje, tako tudi ta nima samolastnega 
bistva, ampak je le v Bogu, v božjem 
razumu. 

M. Kako si pa mislite v Bogu ovo 
idejo ? 

J. V Bogu? V njem ona ne more 
biti nič posebnega, kar bi se realno ločilo 
od njegovega bitja, ker v njem je abso- 
lutna enotnost, misliti mu je biti in biti pa 
misliti; tako je tudi ideja, ki je v nas čin 
spoznajočega duha, v Bogu eno in isto z 








— 60 — 


njegovim bistvom, njegovo mišljenje je 
njegovo bistvo. 

M. Kako to? | 

J. Enc in isto absolutno enotno bitje 
božje, v kolikor je ali eksistira, zove . se 
resnično, ker more kot tako biti predmet 
spoznajočemu duhu, v kolikor je samemu 
sebi zadnji in edini namen, zove se dobro, 
ker more kot tako biti predmet. volji, v 
kolikor je pa absolutna enota, ki se da 
posneti po neskončno brezštevilnih bitjih, 
kterih vseh je ono. neskončno nevsahljivi 
vir, imenuje se lepo, ker kot tako more 
biti predmet dopadenju. MZatoraj kaj je 
lepota v Bogu? Njegovo bitje, ali on sam, 
v kolikor vgledan ali spoznan mika ali do- 
pade. Dopade pa zato, ker se v njem 
spoznd neskončna različnost vseh mogo- 
čih bitij v absolutni enoti. 

M. In v stvareh se ta božja lepota 
nikakor ne nahaja? 

J. Tudi v stvareh nekako, v. kolikor 
jim jo je Bog kot njihov stvarnik vtisnil. 

Bog, ki je absolutno jestvo sam 

od sebe in neskončen, vstvaril je tudi 
končna bitja, ktera imajo vsako svoje 
posamno jestvo ; tako ima vsak kamen 
svoje jestvo, vsaka rastlina, vsak človek 
itd. A to jestvo je v raznih rečeh razno, 
v enih popolniše, v drugih manj popolno. 
Gotovo je v živali popolniše kakor v rast- 
lini, v človeku pa popolniše kakor v ži- 

vali, Toda v vsaki teh stvari je ono jestvo 
strogo določeno; tako jestvo človeško ob- 
sega bitje, rast, čut in mišljenje; jestvo 
rastlinsko obsega le bitje in rast itd. In to 
določeno jestvo, v kolikor. je po njem 
stvar več ali manj deležna neskončnega 
jestva, imenuje se njena dovršenost, koli- 
kor je pa od vekoma v božjem razumu 
spoznamo kot tako, ali prav za prav v 
kolikor je v božjem jestvu od vekoma 
kot tako in ne drugačno, imenuje se ideja. 
In tako so v božjem bistvu ideje vseh 
končnih bitij. In ko je Bog svet vstvarjal, 
izvršil je vse stvari strogo po onih večnih 
idejah, tako da stvari niso nič druzega ka- 
kor, če smemo tako govoriti, realizirane 
ali vresničene ideje božje. Vsaka stvar je 
strogo določena po svoji ideji, tako da se 
od vseh strani odsevajo ideje božje, a 
ker so ideje božje samo jestvo božje, mo- 
ramo prav za prav reči, da je Bog v vseh 
stvareh vstvaril ali vpodobil samega sebe; 
toda, da se prav razumemo, vpodobil le 
tako, kakor umetnik vtisne ali vpodobi 
kamnu svoje ideje, tako da ni on sam v 
kamen vpodobljen, ampak le kamen je 
vpodobil po svojih idejah. Ako je pa Bog 
samega sebe v stvareh vpodobil, morajo 
te biti njemu nekako podobne. ln res, 
vsaka stvar, v kolikor je, je resnična, za- 
torej more biti kakor Bog predmet spo- 
najočemu razumu; vsaka stvar je drugič 

- dobra, ker vstreza več ali manj svojemu 
namenu in ni je stvari brez namena, in 
kot dobra more biti, kakor Bog, predmet 
volji; a tretjič je tudi vsaka stvar nekako 
lepa, ker je enota v različnosti; enota, 
ker. vsaka stvar, v kolikor je stvar, je ena 
in se prav zato loči od druzih; je tudi 
raznolična, kakor sem že dokazal ; zatorej 
je vsaka stvar več ali manj lepa in more 
kot taka biti, kakor Bog. predmet na- 
šemu dopadenju. Vidiš torej, v vsaki stvari 
je vpodobljena božja ideja in le toliko 
moremo govoriti o lepoti kake stvari, ko- 
likor vgledamo ali pojmemo v njej ono 
idejo. Ideja je pa čin mislečega duha, je 
misel in kot take je ne more pojeti čut, 
ki je telesen; zatorej pa tudi ne more biti 
lepota nikoli predmet čutom, ampak le 
 mislečemu duhu, le razumu. 

M. Po tem takem lahko razumem, 
koliko resničnega ima Platonov nauk o 
ideji lepega. 

J. Resnično je to, da iz vseh reči 
odseva res nekaj idealnega, česar ne more 
pojeti čut, a napačno je to, da prešinja 
vse reči ena in ista ideja lepega, ali ena 
in ista lepota. Napačno tudi, kakor sem 
že omenil, da je ta ideja nekaj samolast- 
nega, absolutnega. Vsaka reč je sicer lepa, 
ker je ni reči, ki bi ne bila stvarjena od 
Boga, a Bog stvarja vsako reč po svojih 
idejah ; toda vsaka reč ima svojo lepoto, 

kakor ima svoje jestvo, zatorej je tudi 
vsaka za-se lepa več ali manj, kakor je 
jestvo njeno več ali mani dovršeno. 

M. Tako tedaj ne moremo govoriti 
o lepoti, kjer ni ideje? 

J. Nikakor ne. 

M. ln pri naših umetnikih? 

J. Pogrešamo večkrat pravih idej. 

M. A zdi se mi, da toliko več na- 
hajamo surove telesnosti. 

J. Surove telesnosti? Recimo opolzle 
poltnosti, ki le čute mika, a duha pusti 
praznega, srca ne gane. 

M. O res, zdaj. še le mi je jasno, 
kar sem že večkrat sam skusil. 'Ti naši 
pesniki večkrat prav gladko pojo in bo- 
žajo uho, a ne za razum in srce. Komaj 
si slišal prijetni glas, že je vse spuhtelo, 
ostalo nič. 

J. Ker ni idej, ktere bi vsprijel ra- 
zum, čutilo srce. 'To je umetnost našega 
materijalističnega veka, ki taji duha in vso 
idealnost, zatorej se valja po vmazani sno- 
vi; kar čutom dopade, to peva, to si vpo- 
dablja ; da se le čut napase, viših potreb 
naš vek ne pozna. Zatorej pa ta naša 
umetnost na prvi pogled kar omami in 
čute tako rekoč vpijani; a kakor hitro 
začne duh na umotvorih sebi hrane iskati, 
pravim, iskati idej, ne najde jih, zatorej 
se nevoljen obrne od takih umotvorov, ki 
nimajo paše, kakor za čute, in bolj ko 

gleda in preiskuje, bolj ga mrzi. Bil sem 
pred leti na svetovni razstavi v nekem ve- 
likem mestu, in imel sem priložnost. opa- 
zovati najnovejših umetnikov umotvore. 
Res, da mora človek občudovati živost in 
mičnost boj, po vsem elegantno izvršeno 
obliko in nehot€ je oko s prva kar oča- 
rano, a duha ni, ideje ni; duh mi je ostal 
prazen, na zadnje sem rekel, da gorjč mu, 
kdor je obsojen, natanko pregledati in 
oceniti kako razstavo naših materijalistič- 
nih umetnikov brez duha in idej. Ia prav 
-v takem zlogu, rekel bi, so sezidana tudi 
naša najnovejša mesta. Že nektere krati 
sem bil v svetovnem mestu, ki slovi ne- 
kaj let sem kot eno najmoderniših. ln 
kaj vidiš? Ravne ulice, dolge, kar nese 
oko, hiše velikanske, zidane v kvadrat, 
druga drugi enaka kakor jajce jajcu, pri 
vseh enaka okna in vrata, in tlak in vse 
drugo ; kdor vidi eno, bi popisal lahko 
vse druge. In kak vtis naredi vse to?. Ko 
človek prvič vgleda, kar ostrmi; prizor je 
velikansx, da omami; a ko hodi dalje in 
gleda in preiskuje, povsod zapazi, kar je 
že videl, in kar je nanj s prva tako močno 
vplivalo, spremeni se mu kmalu v suho 
 zoperno enoličnost, kjer ni duha in življe- 
nja. In zadnjikrat vem, ko sem bil v onem 
mestu en teden, sem se dolgočasil, da 
sem sklenil, nikdar se ne več tje vrniti. 
A kako vse drugačna je umetnost 


preteklih stoletij ? In ker sem že govoril o 
naših modernih mestih, omenim naj, kako 
vse drugače je vplivalo neko staro mesto 
na-me. To mesto je Rim. Moreš si misliti, 
kako željno sem pričakoval, da bi enkrat 
vgledal večno mesto. ln kaj sem doča- 
kal? Komaj sem stopi! s postaje in začel 
hoditi po ulicah rimskih, rekel sem: Kaj 
to je Rim? ln že bi se bil skoraj kesal, 
da sem prišel v Rim. Ali glej, preteklo je 
nekaj tednov, med. tem sem si nekaj na- 
tančneje ogledal mesto, njegove spomenike 
in umotvore, in bolj ko sem ga spoznaval, 
bolj mi je rastla želja dalje ga spoznavati, 
in tako se mi je priljubil Rim, da mi ni 
bilo mogoče ločiti se od njega. Te raz- 
ličue vtise primerjajoč zapisal sem tedaj 
v svoj dnevnik: Prava lepota se ne po- 
kaže hitro, ampak je s prva skrita in se 
le počasi razodene. Primerjaj moderno 
umetnost s starejšo. Moderna mesta, po- 
slopja, umotvori omamijo oko in čute na 
prvi pogled, a duha ne vzdramijo, ne oži- 
vijo, ker so brez njega. Prava lepota je 
čutom skrita, ne približuje se jim, ker ona 
ni telesna; nje bistvo je ideja, ktere čut 
ne more pojeti, Prava lepota, skiita ču- 
tom, s prva ne dopada, a bolj ko jo jame 
duh po čutih spoznavati, bolj se mu raz- 
odeva in ga mika, tako da se je ne more 
nikoli nagledati, kakor neprava lepota, vpo- 
dobljena v naših materijalističnih umotvo- 
5 

rih, s prva dopada, dokler sami čuti po- 
jemajo, a ko začne duh soditi, se mu 
začne studiti, ker ne najde v njej nič 
sebi sorodnega, nič duševnega. Tako v 
dnevniku. 

Da, da, čutom preveč vstrezajo naši 
umetniki; vse je pri nas tako svitlo, tako 
bojno mično, a veudar tako vbogo v ide- 
jah. Kako vse drugače pri umotvorih prejš- 
njih stoletij? Res, da ni oblika pri njih 
tako lično izražena, a kako mogočna je 
ideja. Kako radovedno sem stopil prvi- 
krat v imenitno Sikstinsko kapelo. Mislil 
sem bil, da najdem tu nebesa na zemlji. 
A kako sem se varal, ko vstopivši vgle- 
dam štiri gole zatemnele stene, na kterih 
je komaj s prva oko spoznalo glavne po- 
teze nekih slik, Kaj to zidovje, sem si 
mislil, vabi celi svet v Rim? Je to ono 
nevmrljivo delo Michel Angelovo ? In prav 
to je bilo, to očesu tako neznamenito. 
Počakaj, prijatelj, Vstavi se pred vhodno 
steno, vzdigni oko, opazuj in glej. Tu 
imaš poslednjo sodbo Michel Angelovo. 
Stoj in glej, gori in dolu, na desno in na 
levo. Pridem k tebi čez eno uro in še te 
najdem zamišljenega, da še ne čutiš mo- 
jega glasu; oko pa ti: je kar navezano na 
mrtve podobe, a z očesom plava ti duh 
po steni sčm ter tje, toda kmalu predere 
steno in vse telesne spone in vzdigne se 
v nebeške višine; tam gleda Kristusa sod- 

nika, Mater Božjo in svetnike; potem vs- 
plava dolu na dolenjo stran in gleda vsta- 
jenje, in na desno, in gleda pravične, in 
na levo, in gleda Karona z ladijo, kako 
prepeljuje vstale čez reko. Na tem malem 
prostoru vstajenje, pekel, nebesa; in glej, 
vse skrivnosti Življenja in smrti, greha in 
odrešenja ; glej tukaj Stvarnika, človeštvo, 
pravico in milost! Na tem malem prostoru, 
toliko idej, da bi cele tedne premišljeval, 
cele knjige spisal. Tu so ideje, th je prava 
lepota! Potem pa pojdi, postoj pred sliko 
enega naših materijalistov, boš videl, ali 
ti bo vsplaval duh v višine; ne, da cel6 
poltnost človeških udov, tako zapel,ivo 
vpodobljena, lahkomišljeno polzlo izražena 
konverzacija, globoko žaljen nravstveni čut, 
vse to objelo bo duha še bolj v spone 
poželjivosti in ne le povzdignjen, ampak 
ponižan, potrt in osramočen se bo obrnil od 
takega umotvora. To je lepota brez idej ! 

M. Hvala Vam, g. doktor, da ste 
mi vse to razjasnili. Odslej hočem pri 
umetnikih pted vsem idej iskati in preis- 
kovati, ali jih imajo in kakih imajo, potem 
pa, ali ideje v primerni obliki vpodabljajo. 

J. In kjer ne boš našel idej? 

M. Obsodil jih bom, da ne poznajo 
prave lepote, da niso umetniki. 

J. A danes, kakor vidim, smo se 
preveč zamislili; sam ne vem, kdaj je 
solnce zašlo in se stemnelo. 

M. Kako čisto. je danes ozračje, kako 
živo migljajo zvezde. 

J. O da bi se v tem nebeškem zrcalu 
spogledali naši umetniki in navzeli se malo 
višje idealnosti, ki bi jih vsaj nekaj pove- 
dignila nad zemeljsko nižavo! 

M. Bog daj! 

Peti večer. 





Razlika med lepoto in umetnostjo. Schil- 
ler. Lepota ni le v telesnosti. Platon. Umetnost le- 
poto čutno vpodablja. Nadaljno pojasnjenje tega 
stavka. Lepota v vidni naravi ni umetnostna, Umet- 
nost je izključljivo človekova; to se razjasni. Umetnost 
je po nauku Aristotelovem posnemanje narave. Kako 
imamo razumeti te besede. Od narave mora umet- 
nik posneti obliko. Dve bistveni obliki čutne na- 
rave : prostor in čas. Po tem se deli umetnost v slo- 
vesno in obrazno. Velika važnost te razdelitve. Les- 
singov Laokoont. Pesnik in pripovedovalec ne smeta 
preveč opisovati, marveč kolikor mogoče pripove- 
dovati in mrtvo naravo oživljati. 











M. Danes sem Vas že težko priča- 
koval, gospod doktor. 

J. Imaš pa že kaj posebnega! 

M. Prav važno reč, sem rekel, da 
Vas bom vprašal. Včeraj sem namreč bral 
znanstveno razpravo o nemškem slovstvu 
in posebno. o novejših nemških klasikih; 
pisana je od slavnega učenjaka, ki dobro 
pozna nemške pisatelje. 'Ta namreč trdi, 
da Schiller ni delal razločka med lepoto 
in umetnostjo in da druge lepote ne po- 
zna nego li ono, ki se mu razodeva po 
umetnosti. 

J. Ia ti? | 

M. Prosim, potrpite. To bravši ni- 
sem mogel verjeti, hotel sem se sam bo- 
lje prepričati. Vzel sem v roke Schillerja, 
čitati sem začel najpred njegovo pesen: 
« Die Kiinstler », kjer sem mislil, da naj- 
pred najdem izraženo pesnikovo mnenje o 
tem vprašanji. In nisem se motil  Rekši 
med druzim, da umetnost je le človekova 
lastina, ogovarja dalje človeka: 


-Nur durch das Morgenthor des Schonen 
Drangst du in der Erkenntniss Land. 


Kar je pred imenoval < Kunst », zdaj 
imenuje « Das Schone s». In lepota, ktero 
nam kažejo umetniki in tukaj vživamo, zdi 
se, ni mu drugo, kakor resnica sama. ktero 
bomo enkrat gledali Eno in isto, kar nam 
bc enkrat spoznajočim resnica, nam je 
zdaj čutečim lepota. 

Evo: 


Was wir als Schčonheit hier empfanden, 
Wird einst als Wahrheit uns entgegen gehen. 


V tem življenji lepota, v prihodnjem 
pa resnica, a ne več lepota Ne tajim si- 
cer, da se dajo te besede pesnikove tudi 
drugače razlagati, a prav zarad tega sem 
se hotel še boljše prepričati. V ta namen 
sem jel prebirati njegova pisma « Ueber 

die žisthetische Erziehung des Menschen », 
in res, našel sem tukaj ono misel jasno 
izraženo. Tako pravi n. pr. v pet in dvaj- 
setem pismu, da ako se s tega vidnega 
sveta preselimo v nevidni, duševni svet, 
td ne. najdemo več lepote.. « Die Schon- 
heit, die wir suchen, liegt bereits hinter 
uns, und wir haben sie iibersprungen, in- 
dem wir von dem blossen Leben unmit- 
telbar zu der reinen Gestalt und zu dem 
reinen Objekt iibergiengen ». In da ma res 
v goli duševnosti (Geistervelt) ni lepote, 
ampak le v kolikor je ta združena s te- 
lesnostjo, razvidimo iz tega, da pravi v 
istem pismu: « Ein ganz vergebliches Un- 
ternehmen wiirde es sein die Beziehung 
auf das Empfindungsvermogen von der 
Vorstellung der Schonheit absondern zu 
wollen; daher wir nicht damit ausreichen, 
uns die eine als den Effekt der anderen 
zu denken, sondern beide zugleich und 
wechselseitig als Effekt und als Ursache 
ansehen zu miissen ». Kakor vidite, Vam 
vse nepopačeno navedem. Mislim, da je ve- 
liki pesnik dovolj jasno izjavil svojo misel, 

J. Da da, Mirko, znan mi je že ta 
' nauk, a ne le Schiller sam, ampak tudi 
drugi tako menijo. 

M. In Vi? 

J. Jaz sem že jasno in odločno izja- 
vil svoje mnenje o tem vprašanji; mislim, 
da po vsem, kar sem že govoril o lepoti, 

ne moreš več dvojiti, kaj jaz o tem 
mislim. 

M. Da, rekli: ste in dokazali, da so 
vse reči lepe več ali manj, kakor so več 
ali manj dovršene. 

J. In to izrečno trdim: vse reči, vsa 
bitja so lepa, kakor so dobra in resnična. 
Lepota se ne nahaja le v telesnosti, am- 
pak tudi v čistih duhovih, lepota, in sicer 
najpopolniša, je tudi v najvišem bitji. 

M. In vendar veliko jih je, ki netd 
poznati ni govoriti o drugi lepoti, kakor 
o tisti, ki je v telesnosti. 

J. In to je po. vsem napačno. Tudi 
Platon popolnoma potrjuje moje mnenje, 
govoreč ne le o telesni, ampak tudi o 
dušni lepoti. Posebno natančno in temeljito 
razpravlja to reč v svojem ZŽwvuxootov. 
Pravi namreč, da se lepota najpred spozna 
v telesnosti in sicer v posamnih telesih, 
pa tudi v raznih, kolikor si je. po vseh 
sorodna. Po tem, da se spozna tudi le- 
pota, ki se nahaja v duši, i in ta se ima više 
ceniti, kakor telesna: ro čv rais vvyais 
xdihos ruueovegov iyjoao$c Tov čv Te 
OGNATI, te so njegove besede, ktere sem 
si dobro zapomnil Da imamo človeka 
ljubiti, akoprav nima mikavne postave, a 
ima pa ljubeznjivo dušo. Lepota, da se 
razodeva tudi v človeških postavah in v 
pravstvenih dejanjih, lepota tudi v znano- 
stih; tako se razliva lepota po vseh rečeh, 

pa tudi po vsem, kar človek počenja, ali 
vidno ali nevidno, duševno, in kakor pravi 
ta filozof: vse lepo si je med seboj so- 
rodno. Tako vidiš, da je Platon tudi du- 
hovnost smatral za lepo, ne le telesnosti. 
Ako je pa to res, potem nam ne bo težko 
odgovoriti na to, ali je kak razloček med 
lepoto in umetnostjo, ali smemo o lepoti 
govoriti le pri umotvorih ali tudi drugje. 

M Kako mislite to? 

J. Vsak pravi umotvor je sicer lep, 
a ne vsaka lepa reč je isto tako umotvor. 
Prvič moramo pri umetnosti vselej iskati 
kaj telesnega, kar kakorsikoli vpliva na 
enega ali več naših čutov. Zatorej pa bi- 
tje netelesno ne more biti samo na sebi 
umotvor, akoprav je lepo. 'Tako n. pr. 
misel ali ideja, ktero je spočel velik mož, 
more biti lepa, vendar nikdo ne bo je 
imenoval umotvor, dokler ona ostane v 
njegovem duhu; brž ko jo. vpodobi v 
marmor ali na platno z barvami ali jo 
izrazi v obliki gladke pesmi, rekli bomo: 
ti imamo umotvor. Torej je prvi razloček 
med lepoto in: umetnostjo ta, da le jepota 
more biti brez umetnosti. a prava umet- 
nost nikdar brez lepote, ktera se v umet- 
nosti telesno razodeva ali vpodablja. 

M. Po tem takem torej tudi Schiller 
ne pravi prav, trdeč, da je v umetnosti 
vsa lepota. 

J. Umetnost je le služabnica lepoti, 

njena naloga, njen namen je lepoto čutno 
vpodabljati, zatorej pa mora biti in je ta 
tudi brez umetnosti 

M. Torej umetnost je lepota čutno 
vpodobljena. — 

J. To ni še zadosti, da dobimo pravi 
pojem o umetnosti. Lepoto v telesnosti 
vpodobljeno nahajamo tudi drugje, ne le 
v umetnosti. Vidna narava, ki nas obdaja, 
je gotovo lepa, a nikdo ne bo trdil, da 
je ta lepota umetna; lilija je lepa, lepo 
petje slavčevo, in vendar vsakdo priznava, 
da taka lepota, dasi čutno izražena, ni 
umetna. "Zatorej ima umetnost še drugo 
bistno lastnost; ona ni namreč proizvod 
naravno tvarjajočih moči, tudi ne Stvarni- 
kov, ampak le človekov. Tako n. pr. člo- 
vek, kteri je bil prvi stvarjev, in isti, kteri 
se dandanes po naravni poti rodi na svet, 
nam čutno vpodoblja lepoto, a vendar ne 
ta ne oni prvi človek sme se imenovati 
umotvor ; ako pa kdo izreže iz kamna člo- 
veško podobo ali človeka naslika z živimi 
barvami na platno, glej, rekli bomo, ta 
človek je umetniški človek, to je umotvor. 
Zatorej je umetnost nekaj čisto človeš- 
kega, tako da ima prav Schiller pevajoč 
o človeku : 


Im Fleiss kann dich die Biene meistern, 

In der Geschicklichkeit ein Wurm der Lehrer sein, 
Dein Wissen theilest du mit vorgezog'nen Geistern, 
Die Kunst, o Mensch, hast du allein, 


se Tk. 


M. Prav dobro razumem, zakaj more 
biti umetnost le človeška Ako je namreč 
umetnost lepota čutno vpodobljena, je na- 
ravno, da je ne morejo imeti ne Živali, ne 
čisti duhovi; živali ne, ker v umetnosti 
izražajoči lepoto je ideja eden bistvenih 
delov; ideje pa brezumna žival ne more 
pojeti; čisti duhovi ne, ker pojmejo lepoto 
brez čutov; človek sam je iz telesnosti in 
duše sestavljen v eno bitje, in sicer tako, 
da duša pojme druge stvari le po čutih 
in je dušni razvoj odvisen od čutov, ako- 
prav ima duša lastno moč, s ktero more 
tudi neodvisno od čutnosti delovati. Da 
more torej človek kot telesno-dušno bitje 
pojeti lepoto, mora mu biti čutno vpodo- 
bljena, lepoto brez telesnosti doumeti more 
le duh, a ne človek. Tako tedaj umetnost 
popolnoma vgaja človeški naravi, je pa 
tudi zarad tega čisto človeška. 

J. Da, tako je, kakor človek s tele- 
som stoji v vidni. naravi ina z dušo sega v 
idealni svet, tako ima umetnost primerno 
človeški naravi svojo čutno stran, po kteri 
jo pojmejo čuti, a tudi idealno, po kteri 
jo pojme duša; tako se torej v umetnosti 
lepota poniža v čutni obliki do čutnega 
človeka, da mika in vabi dušo iz nizke 
čutnosti v idealne višine, v kraljestvo du- 
hov. Toda akoravno je umetnost čisto člo- 
veška, vendar pa je z vidno naravo v 
najoži, neločljivi zvezi. Umetnost namreč 

čutno vpodablja lepoto, a tako vpodob- 
ljeno lepoto nahajamo že v naravi; tu je 
sam Stvarnik svoje ideje telesno ali čutno 
vpodobil ; zatorej je pa narava umetniku, 
rekel bi, nezmotljiva učiteljica in vodite- 
ljica, ktera ga uči in. kaže, kako se ima 
lepota čutno vpodabljati. Zakoni prave 
umetnosti izraženi so že v naravi, in le 
tisti je pravi umetnik, ki jih zna brati in 
tolmačiti. Najdovršeniša stvar pa in naj- 
lepša v vidni naravi je človek.. V druzih 
vidnih bitjih nahajamo namreč tako rekoč 
le neki sled vpodabljajočih idej Stvarniko- 
vih, v človeku pa biva misleča in hoteča 
duša, živa podoba Stvarnikova, ki tvarja 
in oživlja telo, tako se v človeku čutno 
odseva dušna lepota, kakor v nobenem 
drugem vidnem bitji. Zatorej je bila pa 
tudi človeška narava vsem umetnikom 
predmet posebne pozornosti in posnema- 
nja, ker v njej so našli skupno združena 
vsa pravila, kterih se mora vsak umetnik 
neobhodno držati, v njej najpopolniši in 
lepši proizvod božji v vidnem stvarstvu, 
Tako je smatrala grška umetnost človeško. 
podobo kot najpopolnišo obliko za vpo- 
dabljanje najviših vzorov in celd samih 
nebeških bogov in radi tega dospela je 
tudi do najviše dovršenosti. 

M. Hočete torej reči, da prava umet- 
nost mora posnemati naravo. >pominam 
se zdaj, kar sem nedavno čital, da je nam- 


reč Aristotel umetnost smatral kot posne- 
-manje narave, Vam torej PoponEma vgaja 
ta Aristotelov nauk? 

J. Prav popolnoma ne, vsaj tako ne, 
kakor ga hotč nekteri razumeti. Vsekako 
pa je Aristotel s tem izrekel imenitno 
resnico ; da bi jo le hoteli sprejeti vsi 
umetniki. 

M. V kakem zmislu se Vam zde to- 
rej resnične Aristotelove besede? 

J. Da pravi umetnik mora res po- 
snemati naravo, ne sicer tako, da bi ne 
smel iskati viših idej in vzorov, kakor jih 
nahaja v vidni naravi, a posnemati mora 
način, v kterem vidna ali čutna narava 
predstavlja lepoto ali jo: vpodablja. Način, 
pravim, način, in to je važno, prevažno v 
umetnosti. 

M. Kaj uči tedaj narava, ktero ima 
umetnik posnemati! 

J. Vse, kar nam vidna narava pred- 
stavlja, se nahaja in vrši v prostoru in 
času. V prostoru, ker vidna narava je 
sestavljena iz telesnih bitij, a telesnost 
obstoji iz delov, kjer je pa sestava iz de- 
lov, tam mora biti prostornost, ktera ni 
mogoča brez prostora. V času, ker v vidni 
naravi je vedno pretvarjanje, vedna spre- 
memba, reč se rodi ali nastane, raste ali 
se množi in gine ali se raztvori: spre- 
memba pa se godi le v času: Zatorej sta 
čas in prostor, rekel bi, bistveni obliki, v 

kterih biva in se razvija čutna narava in 
se javlja našim čutom, po teh pa naši 
duši. Cas in prostor, ti dve obliki izvolila 
si je tudi umetnost, ker njena svrha je, 
kakor smo rekli, telesno ali bolje čutno 
vpodabljati človeku lepoto ; zatorej se 
mora kot taka priličiti čutnosti, vresničiti 
se v obliki časa in prostora. 

M, In zarad tega, mislim, se tudi 
umetnost deli v slovesno in obrazno. Ona 
nam vpodablja lepoto prostorno, ta pa 
časovo, ona nam jo kaže v prostoru, ta 
v času. 

J. Da, tako je, to vsakdo prav lahko 
razume. A ta resnica tako naravna in 
jasna, je za umetnike tolike važnosti, da 
bi jo morali vedno pred očmi imeti ; strogo 
bi morali vedno ločiti med slovesno in 
obrazno umetnostjo. 

M. Kako to menite? | 

J. Ne imeli bi potem toliko pesni- 
kov, govornikov in romanopiscev, ki po- 
slušalcu ali čitatelju tako pridno obrazijo, 
akoprav nimajo ne barv v roki in se niso 
v nobeni akademiji učili obrazovanja. 

M. Ne razumem Vas. 

J. Obrazniki bi namreč morali ve- 
deti, da njihova umetnost predstavlja le- 
poto v prostoru, pesniki in leposlovci mo- 
rali bi pa še bolj si zapomniti, da njihova 
umetnost se ima že po svojem bistvu raz- 
vijati v času. V prostoru se znajdejo reči 

ena zraven druge, v času pa vrste se 
ena za drugo. Obraznik razvrsti tako re- 
koč razne dele prostorno in jih zedini v 
enotno celoto, ktero vstvari vredovalna 
oživljajoča ideja njegova; pesnik pa raz- 
vrsti jih časno, enega za drugim, a tako, 
da vse objema in edini v enoto ideja, 
ktero jim vtelesi ali vpodobi. Umotvor 
obraznikov stvarjen je za oko, ker to 
more pojmiti prostornost ; pesnik pa peva 
za uho, ker to more vsprijeti čutne vtise, 
časno drug za drugim se vršeče. Ni mi 
namen govoriti veliko o obrazni umetnosti, 
veče važnosti se mi zdi posebno za nas 
slovesna umetnost, xer pesnikov in drugih 
leposlovcev, hvala Bogu, ne manjka med 
nami. Zatorej rečemo, da bi vendar imeli 
takih pesnikov, ki pevajo za uho, a ne za 
oko. Vsem pesnikom, kakor tudi govor- 
nikom in drugim, ki hotč z besedo za- 
bavljati, svetoval bi, naj bi večkrat dobro 
prečitali in premislili, kar je o tem pisal 
Lessing v svojem Laokoontu. Pesnik vpo- 
rablja za vpodobljenje lepote besede, .a 
besede se izgovarjajo, kakor' tudi slišijo 
ena za drugo, ne pa ena poleg druge. 
Slovesnemu umetniku je čas vpodabljajoča 
oblika, čas je pa po svojem bistvu spre- 
memba, kjer je pa sprememba, ni miru ali 
stalnosti, ampak tek; tako tudi pesnik ali 
kterisikoli drug slovesen umetnik ne sme 
nikdar predolgo na enem in istem mestu 

ostati, ampak mora tako rekoč neprene- 
homa se gibati, svoje dejanje naravno raz- 
vijati. Zatorej pa se močno pregrešč oni 
pesniki ia pripovedovalci, kteri preveč opi- 
sujejo. 'Tu imaš lep prizor pomladanske 
narave ; koliko se trudi naš romanopisec, 
da vse natanko popiše, kar se tu nahaja; 
cvetice bele, modre, rudeče, petelinčki, 
vijolice, drevje cvetoče, bučele med nabi- 
rajoče, potočič, ki se vije po travniku, v 
njem vzorna voda, v vodi ribice, pa spet 
lipa, v njenih vejah slavček itd. itd. Mis- 
lim, da nobena druga reč človeka bolj ne 
vtrudi ali dolgočasi, kakor tako opisova- 
nje; zdi se mi, ko kaj takega čitam, ka- 
kor da bi slišal urino nihalo mahati: tek, 
tek, tek, tek. Sčm ter tje vodi tak pesnik 
človeka, kakor da bi mu razkazoval svoje 
polje, a ne premisli toliko, da to razka- 
zovanje ni resnično, da bi človek reči mo- 
gel zares videti z očmi, ampak vrši se ne- 
lastito z besedami, kterih ne more videti z 
očrni, ampak le slišati z ušesi, Naj se pesnik 
ne vstavlja predolgo na istem mestu, in naj 
ne vklepa tako ušesa ia ž njim duha v 
meje prostorove, ker uho ni vstvarjeno, 
da vsprejema prostornost in telesa, ki so 
v njej, ampak premembe, ki se s časom 
in v času vršč. In ako že hoče pesnik ali 
pripovedovalec popisovati, naj to kratko 
opravi, ali naj pa popisovanje spremeni v 
povest ali prav za prav v zgodovino one 

reči, ki jo ima popisati. 'Tako Homer, ki 
hoče kaj povedati o kraljevi palici, nam 
ne. našteva posameznih njenih delov, am- 
pak njeno zgodovino, kako je nekdaj na 
gori rasla, potem je bila odsekana,. okleš- 
čena, obrezana in celo mojstra imenuje, ki 
jo je ogladil in okoval, O Agamemnovi 
palici nam. pripoveduje, da jo je.okoval 
sam Hefajst, ta jo je dal Zenu, Zen Hermu, 
ta spet Pelopu in Atreju, Atrej vmirajoč 
dal Tiestu, ta Agamemnonu, da bi ž. njo 
vladal. 

Pesnik tudi telesno ali prostorno le- 
poto, ktero misli opisati, lahko. stika s 
človekom in jo tako oživi in za svojo 
umetnost pretvari; tedaj je najprimerniše, 
da nam omeni, kako je ona telesna lepota 
vplivala na človeka in iz tega včinka jo z 
malimi besedami lahko bolje spoznamo, 
kakor da bi nam jo najnatančniše opisal. 
Homer nam hoče povedati, kako lepa je 
bila Helena, zarad ktere se je vnela dolga 
pogubna vojska trojanska. In kako nam 
jo popiše? Na zidovji trojanskem zbrali 
so se starešine trojanski, starci, kteri so 
radi starosti orožje že odložili yrjeci mo- 
Ačuovo meravučvou. Prikaže se Helena, vgle- 
davši jo začnejo začudeni drug drugemu 
šepetati: Ni zameriti, da Trojanci in Ahajci 
zarad take ženske toliko trpč; podobna 
je nevmrljivim boginjam. Tako Homer. 
Kako pa, ako bi enega naših romanopis- 

cev postavil na zidovje trojansko? Ta bi 
ti na dolgo in široko opisal roke in obraz 
in oči in čelo in lase in zobe itd., potem 
ti našteval ves kinč od pet do glave, vse 
na drobno, tako da bi se zdelo človeku 
beročemu, kakor da bi bil v žeriskem ba- 
zaru, kjer je na prodaj postavljeno lepo- 
tičje žensko. Ni težko razsoditi, kdo je 
pravo zadel. Kako se more lepše nasli- 
kati ženska lepota, ako se sami starci, 
kterim se je ohladila kri, vlegle se strasti, 
začudeni ozirajo za-njo in se jim ne zdi 
preveč, da se je zarad nje vnela večletna 
krvava vojska? 

M. Da, zdaj mi je jasno, zakaj mi 
niso mogle nektere pesni nikako dopasti, 
ampak me dolgočasile, da jih večkrat še 
prebrati nisem mogel 

J. Gotovo največkrat zarad tega, ker 
pesniki dolgočasijo s tem, da hočejo. po- 
snemati slikarje. (Opisovanje prepusti naj 
pesnik obrazniku. Ta namreč v svesti si, 
da njegov umotvor je namenjen očesu ne 
ušesu, izbere si iz dejanja ali iz osebe, 
ktero misli vpodobiti, en trenotek; in tako 
reč ali dejanje obrazi tako, kakor je le 
tedaj, oni trenotek; kakošno je bilo pred 
onim trenotkom ali pa bo. kasneje, ne 
more vpodobiti, ker stavlja mu tu mejo 
njegova umetnost sama, ki je navezana na 
prostor, v kterem se znajdejo reči v koli- 
kor so ena poleg druge, ne pa ena za drugo. 

M. Po tem, kar ste mi danes razla- 
gali, hočem zopet kaj brati iz našega slov- 
stva, saj prav zdaj bom imel nekaj časa; 
te dni smo prosti; prav želim se zopet 
odahniti od težavnega šolskega dela in se 
malo razvedriti med domačimi glasovi. 

J. Le pazljivo: beri in vporabi, kar 
sem rekel; upam, da mi boš zamogel na- 
vesti vzgledov. 

M. Lepa hvala Vam, g. doktor! 

J. Lahko noč, Mirko ! 


ZKJ, 

Šesti večer. 








Razloček med obraznikom in pesnikom, 
Kip :sv. Andreja v Lateranu. Pesnik se mora izogi- 
bati  sporednega obrazovanja. Ocenijo se nektere 
pesni. « Večer », « Noč», « Kdo je mar? », «Oljki», 
« Soči », « Povest v verzih », 








M. Rekli ste zadnjikrat, gosp. dok- 
tor, da med obraznikom in pesnikom se 
nahaja velik razloček. 

J. Da, velik, bistven razloček. Da ta 
razloček še bolje spoznaš, hočem ti danes 
brati nekaj iz svojega dnevnika. Bil sem 
v Rimu, 11. septembra 1883. Ta dan obis- 
kal sem Lateran. Kar me je tu posebno 
mikalo, so kipi dvanajsterih aposteijnov v 
lateranski baziliki, postavljeni v nišah na 
stebrih, ki držeč srednjo ladijo. Največ pa 
sem se vstavil pred kipom, ki vpodablja 
sv. Andreja s križem; dopadel mi je zel6. 
Napisal sem to-le: Sv. Andrej željno obja- 
me križ z levico in se žamišljen nanj na- 
sloni. (Obraznik je tedaj iz življenja An- 
drejevega izbral le en trenotek, saj več 
jih prostorno ob enem ne more vpodobiti, 
ampak v času, kar se godi z besedo. In 
ovi trenotek nam predstavlja svetnika, ka- 
ko po večletnem delovanji pride do križa, 

kterega je celo Življenje. navdušeno ozna- 
noval, toliko zanj trpel. Vsekako je umet- 
:nik srečno izbral, a še srečniše kar je iz- 
bral, vpodobil. On je namreč tudi nekako 
-prekoračil tesne spone prostornosti in po- 
daja že roko pesniku. S tega gorečega 
objema križevega namreč bere se prete- 
'klost, bere se tudi prihodgost. Kdo ne 
vidi tu dolge želje svetnikove vendar en- 
krat spolnjene ? Po čemer je vedno srčno 
hrepenel, dosegel je. Kako sladko je na 
križi vmreti s križanim Zveličarjem!: Za- 
torej zatisne pri objetji križa oči, zatisne 
jih prav za prav vsemu svetu in kar 
-more na svetu človeško srce mikati. Za- 
tisne jih in obrnivši se od vsega nagne se 
na križ in se sladko vanj zamisli; ktera 
moč ga bo od njega odtrgala? A bere 
se tudi prihodnost Andrejeva. Stoječemu 
pred kipom zdi se Andreja slišati: Ven- 
dar te enkrat imam, o sveti križ, ne pu- 
stim te, ne, sprejmi v svoje naročje učenca 
Tistega, ki je na tebi za-me vmrl. Ne 
pustim te, na tebi moram vmreti, ti me k 
'njemu pripelji! la da bi umetnik ne vbra- 
nil pogleda v prihodnost, vpodobil nam je 
Andreja, kako križ objema, a ni nam ga 
hotel na križ pribiti in tukaj njegovega 
trpljenja na najvišem vrhunci pokazati, ker 


rute v bodočnost; tako pa iz gorečega 
objema svetega križa domišljija vgleda 

prihodnje križanje in stavno smrt. In tako 
je tedaj obraznik prekoračil meje prostor- 
nosti ; po svoji umetnosti navezan na pro- 
stor, vendar nam razkriva prošlost, od- 
kriva bodočnost. Tako je pa umetnik do- 
segel ves vzor svoji umetnosti, najviše, kar 
se da doseči, ker slikar postane tukaj 
nekako že pesnik in obraznost zedini s 
slovesnostjo ter tako opomni pesnika, 
kako naj on opeva Andrejev križ: naj se 
raztegne po času, kakor je on čas vklenil 
v prostor; a raztegnivši se po času naj ven- 
dar ob enem ne zabi na prostor. Ako bo 
hotel torej pesnik slaviti Andreja s kri- 
žem, ne bo smel ostati v prostoru z obraz- 
nikom in popisati, kako je Andrej naslo- 
njen na križ, kako zamišljen stoji itd., am- 
pak moral bo iz prošlosti razvijati, kako 
je povsod križ pridigal, kako je prišel v 
Ahajo pred prokonzula, kako je. obsojen 
na križ nezmerno se veselil; prišedši pa 
pevec v svoji povesti do želenega objetja 
križevega, prišedši, pravim, do slike, ne 
bo smel nikako preveč postati tam, kjer 
slikar stoji, ampak dospevši do onega gin- 
ljivega trenotka, kterega mu obraznik vpo- 
doblja, naj hiti mimo podobe, da se pro- 
storu ne vda in tako postane i sam slikar; 
naj hiti s povestjo v bodočnost, v ktero 
mu pomigne slikar, naj jo popiše, kakor 
je popisal prošlost, ker obraznik sam ne 
more ne one ne te opisati, nepremično 


vklenen v prostorove meje. In ako se bo 
pesnik predolgo mudil pred obrazom, oma- 
mila ga bo njegova mičnost, začel bo gle- 
dati in z besedo slikati, pozabivši, da uho 
ne more vsprijeti najlepše slike. ln ako- 
prav doseže slikar najvišo slavo s tem, da 
vklene. v svoj prostor kolikor mogoče tudi 
časnih sprememb, je vendar nasprotno za 
pesnika prav nevarno časnost prestopiv- 
šemu bivati v mrtvi prostornosti ; nevarno 
pravim, ker je težko tedaj pesniško do- 
stojnost ohraniti in prav redek je, da bi 
se mu posrečilo, in ako se mu, vreden je 
imena pesnikovega. Tako v mojem dnev- 
niku. Zatorej pa, da še enkrat ponovim, 
bodi nam glavno pravilo: ostani vsakdo 
pri svojem; posebno pa, kar je za nas 
najvažniše : pesnik izogibaj se sporednega 
obrazovanja in prepusti ga obrazniku. ln 
ako že mora opisovati, naj ne zabi, da je 
pesnik, pesni pa se ne dajo videti, ampak 
le slišati, Tedaj mora pa svoj predmet 
primerno prestvariti v pesniško obliko, spo- 
rednost presnoviti v postopnost, mrtvi pro- 
stornosti vdihniti življenje, najlepše s tem, 
da ji vpodobi delujočega ali čutečega člo- 
veka. To pravilo zdi se mi v pesništvu 
prvo in tako važno, da je od njega za- 
visna prava velikost in slava pesnikova. 
M. Tudi jaz sem o tem popolnoma 
prepričan, pesem, ktera temu pravilu ne 
zadostuje, ne more dopadati. In kakor 

sem -Vam obljubil, prebral sem te dni še 
precej naših pesni, da bi jih ocenjal prav 
s tega motrišča. Prinesel sem celd nektere 
pesnike s seboj. 

J. Da, da, že pred sem zapazil, da 
imaš .nekako natlačene žepe. 

M. Najbolj pusti zdč se mi oni pes- 
niki, ki se v vsaki ali vsaki drugi pesni 
sprehajajo po lepi naravi: cvetice, potok, 
v potoku ribice, na nebu solnce, pod soln- 
cem oblaki, v zraku ptice in metulji; po 
noči pa: luna, z luno pa zvezdice in da- 
nica in zarija itd. itd.; zdi se beročemu, 
kakor da bi se sprehajal po kaki galeriji, 
kjer so razstavljene same < gevre » kterih 
novejših obrazpikov. Glejte n. pr. tukaj 
pesnika ; okoli trideset pesni sem prečital, 
med temi .sem jih našei petnajst, kjer pes- 
nik omenja cvetja ali cvetic ali cvetenja; 
v drugih pa skoro povsod pride luna ali 
zvezde, povsod skoro ptice. Evo, eno 
samo: 


Večer. 
Lej! solnce že niže zahaja, 
Že jemlje od zemlje slovč, 
Za verhe zelenega gaja 
Bo skoraj bo skoraj zašlo. 


Mrači se že, tihe doline, 
'Temniti se lo g je začel; 
Zlat£ se snežnikov višine, 
Ki žark jih je zadnji objčl. 

Zaperajo krone cvetice, 
Odtva jih rosa in mir; 

S planinc žvenkljajo ovčice 
V rog trobi veseli pastir. 


Vrnila se že je bučela 

Z medeno nožico domi, 
Tej roži, uni je vzela, 
Napila se v cvetju medd. 


Po pesku studenci šumljajo 
S -penečo sreberno vod6, — 

In ribice v njih se igrajo, 

In gledajo v plavo neb6. 


In tice po gozdu molčijo, 
Le čverček prijazno čvrči: 
Iz turna pa Zdravo Marijo 
Bron milo k molitvi donf, 


Odkrije rataj se in moli 


Na maternih prsih raduje, 

V obraz se ji dete smehlj4, 
Po luni ročice steguje, 
Imeti jo hoče z neba. 


Veselo prepevajo žnjice 
Z jeklenimi serpi domu, 
Jim sije, leskeče na lice 
Večernica, zvezda miru. 


i. t. d. 

Imamo tu nebo in zemljo naslikano, 
naravoslovec in astronom imata dovolj v 
premišljevanje in sam Hlumboldt bi si ne 
mogel več želeti. Tak je večer na zemlji, 
ako pa hočemo vedeti. kako je po noči, 
obrnimo stran, tu nas čaka 


Noč. 


Polnoč ura bije, 
Brez števila zvezd na nebu sije 
In med njimi tiha luna plava itd. 


Tu 


Vije potok skoz temotne gaje, 
V al za valom na skalovje pluska, 
Bistra voda — — — — 


tu < Sova se huduje », tu ti je divja zver, 
spanje, tu pevec, bogatin, tu reva, skopin, 
mnih, lanec, zvezda, zvesta duša, zločin, 
tolovaj, zli duhovi, slednjič cel0 božji an- 
gelj, ki 

« Duše k Bogu nosi », 


J. Dovolj, dovolj, ljubi Mirko! 

M. Tu imam drugega. 

J. Dovolj ! 

M. A tudi to mi ne dopade, da pe- 
snik ideje ali dejanja sporedno vpodablja. 

J. Vsporednost kakoršnakoli mi ni 
nikoli ne v pesni ne v romanu dopala; 

tudi ideje, kakor dejanja, razvijaj pesnik 
kolikor mogoče nastopno, eno iz drugega, 
tako d2 se nam v pesni kaže vpodobljena 
ena glavna, vse vezajoča misel, časno raz- 
vita. Vsaka kitica pelji nas za korak na- 
prej, to je časno naprej, iz prošlosti v se- 
danjost, ali iz sedanjosti v bodočnost, tako 
da gledamo v duhu idejo se vresničevati, 
dejanje vršiti se; a ne ostajaj pesnik vedno 
na enem mestu, tako da izrazivši v prvi 
kitici eno idejo nam v drugi vpodobi dru- 
go, ktera iz prve nikakor ne sledi in nema 
ž njo nobene skupnosti, kakor morda to, 
da se dasti obe podredili eni in isti obe 
obsegajoči viši ideji; tako ravnanje je po 
polnoma napačno, ker ona skupnost je le 
zunanja, prisiljena, ne pa notranja, ne na- 
ravna Takega pesnika bom imenoval zi- 
darja, ki hotč zidati hišo spravi kamnja 
od vseh vetrov; potem. kamen kamnu 
pridene, s peskom in apnom zedini, sezida 
hišo ; tako je posamne kamne. podredil 
misli ali ideji, ktero je imel o bodoči hiši. 
More biti taka hiša lepa? Vsekako more 
biti ; a pojdi in pristavi uho in sodi o 
njeni lepoti; ne, zidal je za oko, le to 
more duši pokazati hišo, da ona potem 
pojme idejo vpodobljeno. Od znotraj, ne 
od zunaj, iz bistva reči ali predmeta, iz- 
vijaj pesnik idejo iz ideje, dejanje iz de- 
janja, časno nastopno, da more uho vs- 
prejeti spremembe eno za drugo in eno 

iz druge se vršeče, kakor vsprejme oko 
dele telesnosti enega poleg drugega stoječe. 

M. Da, in prav zarad tega mi' niso 
mogle in ne morejo dopadati nektere pe- 
sni, v kterih so vpodobljene .sicer vzvišene 
ideje, a to vsporedno. Da Vam navedem 
td le eno. Ta je vsem dobro znani < Kdo 
je mar?» V tej pesni hoče pesnik ope- 
vati slovenskega oratarja, misel sama na 
sebi lepa. A kako to izvrši? Pesem ima 
sedem kitic, prva je vvodna, zadnja sklep- 
na, v ostalih petih kiticah slavi pesnik 
slovenskega oratarja kot vojaka, kot kup- 
ca, učenjaka, sodnika in škofa: pet kitic, 
pet raznih dostojanstev, do kterih pride 
slovenski oratar. Vprašam prvič, kako se 
imata vezati vojak druge kitice in kupec 
tretje, ali kupec tretje in učenjak četrte 
itd.? Ali se morda iz vojaštva naravno 
razvije. kupčija, iz te pa znanosti itd.? Ne, 
zlepljeni so le zunanje, ne notranje, ne na- 
ravno, ampak prisiljeno. ln ali je morda 
slovenski oratar že naravno tak, da bi se 
iz njega izcimili oni dostojanstveniki. Mo- 
goče, a zakaj vendar le oni in ne tudi 
drugi? A potem navesti bi moral pesnik 
tudi vse druge. In storivši to, bi bil še le 
pravi zidar, ki iz vseh delov sveta nano- 
sivši različnega kamnja sezida krasen pa- 
viljon. In takega bomo imenovali pesnika! 
Nikdar ne. Beročemu « Kdo je mar?» z 
vvodno in sklepno kitico in petimi druzimi 

v. sredi zdi..se mi videti juvelirja, ki iz-: 
bere pet raznobojnih drazih kamnov in jih 
umetno vdela v ploščo, enega na sredi, 
štiri pa okrog, potem ploščo okviri in 
umotvor je izvršen. 


J. Izvrstno si ocenil omenjeno pesem, 
popolnoma se zlagam s teboj, a takih pesni 
našli bi veliko število. 


M. Da, veliko sem jih tudi jaz našel, 
lahko bi Vam jih že tukaj pokazal. | 


J. A kako drugače razumejo pravi 
pesniki ono postavo, xako je zriajo vpo- 
rabiti in največ zarad tega so njihove pesni 
tako dovršene. Prav zdaj mi pride na misel 
neka pesen, ktero bi rad v vzgled postavil 
vsem .onim, ki se lotijo nevarnega ope- 
vanja prostornosti ali telesnosti. Imaš pri 
sebi Gregorčičeve poezije? 

M. Tu jih imate, g. doktor. 

J. Prav. Ena najmlajših njegovih pes- 
nij je napisana: « Oljki», Za-me, da očitno 
povem, taki in enaki naslovi že sami niso 
nikako vabljivi, le težko se lotim brati 
ovako pesen, ved€, da je redek, ki bi jo 
prav zadel. ln tako je bilo tudi pri oni 
pesni, ko mi je prvič prišla pred oči, le 
ime pesnika že znanega mi je dalo porok, 
da ne bo- prazna, Nisem se motil. Res je, 
da pesnik oliko opisuje, a kako? Ima jo 
pred seboj, gleda jo, a ne mrtvi, ampak 
oživi jo; vse drevje namreč .daleč okoli 

zgubilo je svoj kinč, obril je naravo mrzli 
zimski zrak, le oljka še zeleni, zatorej: 


Vojak pondsen se mi zdiš, . 
Stoječ po bitvi na planjavi, 
Le njega bojni grom ni strl, 
Tovariše je vse podrl. 


Opisuje njeno zelenje, a kako? Ž njim 
nam oljka prorokuje veselo pomlad: 


——— — to zelenje 
Oznanja novo nam Življenje. 


A dasl jo tako živahno opisuje, ven- 
dar se pri tem dolgo ne mudi, dobro 
prepričan, da to ni njegovo pravo opra- 
vilo. Po tem kratkem vvodu začne prav 
za prav pevati zgodovino oljkino, ne re- 
cimo oljkino; ampak človekovo, v kolikor 
je oljka bila, je in bo v dotiki s člove- 
kom. Nagovorivši jo: 


In, oj, kako mudi rad6 
Na tebi moje se okd, 
Prijazno oljkovo drev6! 


Pomnik nekdanjih dni cvetočih 
Prorok krasnejših dni bodočih — 


začne najpred v prošlosti, pripovedujoč, 
kako je oljkova mladika v kljunu golob- 


A 


čekovem bila Noetu poroštvo novega Živ- 
ljenja, poroštvo sprave in miru. 

Iz prošlosti preide v sedanjost opiso- 
sovaje blagoslavljanje oljkovih mladik v 
cerkvi,. kako one sežigane od hišnega go- 
spodarja preženo nevihto, tako da | 


— — — — preteči prej oblak 
Na polja vlije dež krotak. 


Iz sedanjosti preide v bodočnost, v 
svojo lastno bodočnost, v tisti čas, ko ga 
bodo mrtvega z oljko kropili. 


Moža pa množica ljudi 
Z mladiko oljkovo kropi 
Želeč mu večnega pokoja. 


Kako ginljivo, kako milo, a vendar 
kako vzvišeno in vendai kako resnično 
sklepa svojo pesen! 'Tako opeva pravi 
pesnik oljko, tako zna vdihniti življenje 
mrtvemu lesu, Oljka, simbol miru, je bila, 
je in bo: ta je ideja pesni, in kako na- 
ravno se ona razvija, ne po prostoru, ne 
po vejah oljkinih in ne po deblu, ampak 
po času, kteri bistveno druži v sebi proš- 
lost, sedanjost in bodočnost; po tem troj- 
nem pelje duha ua perutih pesni, rahlo na 
uho. zveneč, dokler ga pripelje do tje, kjer 
bo nehal za vsakterega čas in pričela več- 
nost, v ktero ne seže čas s svojimi spre- 

membami, v tiho mirno večnost in v:ta 
večni mir spremila ga bo oljka. Tako 
umeje umetnik svojo umetnost. 

M. Tudi meni ova posem posebno. 
dopade in priča res o pravi pesniški na- 
darjenosti. A: nič manj lepa, da rečem, še. 
lepša zdi se mi pesen « Soči »; toda lepa 
je le zato, ker pesnik zna tako mojstersko 
vplesti občutke in mrzlo Sočino vodo ogreti 
z najblažo ljubeznijo do domovine ; in tudi 
tukaj, kako lepo in rekel bi ženijalno spoji 
sedanjost s preteklostjo, da konča v bo- 
dočnosti. f(pisavši Sočo, « krasno hčer 
planin », namika na Žalostno preteklost, 
vprašavši jo, zakaj jo prišedšo z gord ra- 
dost mine, odgovarja: 


Mar včš, da tečeš tik grobov, 
Grob6v slovenskega domovja ? 


A premišljajočega žalostno zgodo- 
vino slovensko plaši ga še preteča bo- 
dočnost: 


Pa, oh, sirčti tebi žuga 
Vihar grozan, vihar strašan, 
Prihrumel z gorkega bo juga. 


To je res krasno, to je pesniško! 
A tudi naš Preširen je izvrstno razumel, 
kako in v kaki obliki ima pesnik vpo- 
dabljati ideje. 

J. Da, bolje, kakor vsak drug pesnik 
slovenski ; ne opeva lune, zvezd in cvetic, 
ampak življenje in kaderkoli govori o ta- 
kih neživečih, nečutečih rečeh, vdihne jim 
oživljajočo ljubezen, vporablja jih.le v to, 
da se po njih vspnč v višine netelesnih 
idealov. 'Toda ni mi zdaj namen o Pre- 
širnu govoriti, hočem to drug pot obšir- 
niše, kakor je vreden tolik pesnik. 

M. Kako pa sodite o našem najno- 
vejšem pesniku? Že veste, kterega mislim. 

J. Dobivši njegove pesmi začel sem 
tu pa tam prebirati; ali očitno rečem, ne- 
sem je skoro našel, da bi mi ušes ne ža- 
lila; nektere so se mi zdele prav robate, 
v drugih videl sem žaljene postave logične 
in še bolj psihologične, skoro v vseh pa 
in najbolj estetične; nisem vedel, ali je 
temu kriv pesnik, ki je slabo peval, ali 
jaz, ki slabo slišim. Nazadnje mi je nekdo 
rekel, da je pesnik morda srečnejši v epiški 
stroki, naj čitam njegovo < povest v ver- 
zih », Slušal sem, začel brati. A koj v 
začetku bil sem nevoljen. Človek namreč, 
ki mu je naslov obetal povest, željno pri- 
čakuje obljubljene povesti, t. j. pričakuje 
oseb, dejanja, pogovorov, in kar špada v 
povest. A zastonj! Dve strani in čez nič 
drugega, kakor podoba za podobo; po- 
doba podobe in podoba nad podobo, in 
te nakopičene podobe so večidel vzete iz 
mrtve narave, posnete z neba in zemlje; 

ui 


res prava razstava! Še le sredi tretje strani 
pripelje te pesnik pred kočo v ponižni 
vasi h kmečkemu plesu. In ta velika raz- 
nolična ali recimo raznostrojna podoba ima 
biti vvod povesti! In čemu vse to! Kako 
pristoja ta mrtvi mnogostrojni vvod celi 
povesti ? Razlagaj si ga, kdor more. 
Stopimo korak dalje, Povedal nam je 
že pesnik, da smo pri plesu, in sicer trojno! 


Dekleta brhka rajajo, 
Roke si v raj podajajo, 
Krog stare lipe se vrste. 


Zapomnil boš tedaj prav lahko, da 
smo na plesu; tega torej ni treba več 
ponavljati, In vendar na peti strani pet: 


Zarajale kolo so deve... 
Na isti trani: 
Mem njih pa deve rajajo. 
Spet: 
Hitreje se vrti kolo, 

Na sedmi strani: 

Med pesmijo, pri živem plesu. 
Na osmi strani: 


Z njim prvi častni ples zaraja. 

Tako so dedje raj rajali. 
Spet: 
Da ž njim veseli raj prične! 
Na deveti strani: 
Pod staro lipo pa veselo 
Rajanje zopet je pričelo: 
Med rajem pa se vrisk glasi. 


Na isti strani: 


Rajanje živo je zastalo? 


Pristopil k plesu je junak. 


In ker ni še vsega tega zadosti, čuj 
na deseti strani: 


In dalje rajali veseli 
Le Sojan je pozabil plesa, 


In: 
Čez ples je bliskalo oko. 
Slednjič na enajsti strani: 


Ponehalraj je in pevanje. 

Mislim, da prebravši to, ne boš z 
lehka zabil, da je bil pod lipo raj, če boš 
živel tudi devetsto let in čez, in če imaš 
možgane iz same krede. Jaz pa že beroč 
to sem se vtrudil, kakor da bi sam vse 
one brezštevilne raje plesal, In kaj sem 
zvedel na desetih straneh? MKakc je de- 
janje? Tu se je rajalo, med navzočimi 
je bil starec Sojan, med plesalkami nje- 
gova hči Jelica. Slednjič pristopi k plesu 
neznan junak. Sojanu tega vgledavšemu: 


. srca skrivno hrepenenje 
Mu tiho šepeta; « Pač tak 
Vzrastel tvoj je sin junak, 
Če mlado še živi življenje », 


Tedaj na plesu smo začeli, na plesu 
končali, še en korak nismo dalje sto- 
pili. Res, izvrsten slikar! Prebravši duho- 
morni vvod sem vtrujen odložil knjigo, da 
bi nadaljeval drug pot, a do zdaj se ni- 
sem mogel še toliko premagati, in težko 
se bom kdaj. 

M. Tudi meni ovi pesnik ni mogel 
nikar dopasti. 

J. Ni čudo. Pesnik ne sme biti zidar, 
ki iz mrtvih kamnov zida hišo, on mora 
biti pola življenja, to ima iz njegovih prs 
nevsahljivo izvirati, a oživiti mora isto 
tako tudi mrtvo naravo, vse mora preši- 
- niti, vse poveličati s tem, da vse podredi 

više hrepenečemu duhu človeškemu in nje- 
govi vse pretvarjajoči ideji. Kdor tega ne 
ume, ni pesnik in ne bo. 

M. Živeli tedaj pravi pesniki. 

— J. Uči se jih mladina in posnemaj 
jih. A nepravih mladini še ne kažimo, da. 
si zdravega naravnega okusa ne okuži... 

M. Dobro si hočem zapomniti Vaš 
nauk, zdi se mi resničen 

J. A prihodnje hočemo se pogovar- 
jati še o važniših rečeh. Upam, da še 
prideš, Mirko. 

M. Obljubim Vam. da pridem go-: 
tovo, gosp. doktor. Lahko noč! 

J. Z Bogom, Mirko! 


a 

Sedmi večer. 





V umetnosti moramo razločiti med obliko in 
vsebino ali idejo; prvo mora umetnik posneti iz 
narave, idejo pa mora zajeti iz višega sveta. Umet- 
nost pomeni nekaj, kar ni vsakdanje, posvetno, am- 
pak nenavadno, nebeško. Življenje in naravna res- 
ničnost pa viša idealnost v umetnosti. Dunajska 
razstava. Vereščagin. Najvažniše vprašanje v vsem 
leposlovji : je-li čeznaravna vzornost prazna, ali ima 
kaj resničnosti ? Ateizem. Trojni nagon v človeku; 
naloga umetnosti. Do više idealnosti pelje prava 
flozofija in vera. Judita. Pravi umetnik ni sanjač, 
ampak prerok, buditelj. Naloga umetnosti po nauku 
Platonovem. 











M. Rekli ste, g. doktor, da umetnik 
pokaže svojo nadarjenost posebno s tem, 
da zna dobro posnemati naravo in se 
vestno drži njenih zakonov, 

J. Da, tako je. Zatorej sem tudi, 
kakor se spominjaš, omenil Aristotelovega 
nauka, da je bistvo in svrha prave umet- 
nosti naravo posnemati. 

M. A rekli ste tudi, da ne odobrujete 
po vsem Aristotelovih besed. 

J. Odobrujem jih le v toliko, kolikor 
sem ti zadnji pot razložil. 

M. Ne razumem popolnoma, kaj mi- 
slite. 

J. V umetnosti namreč nam je raz- 
ločiti dveh bistvenih delov, obliko in vse- 
bino. Oblika je, rekel bi, telesni ali čutni 
del v umotvoru, je. obleka, v ktero vpo- 
dobimo misel, da jo zamoremo čutno poj- 
miti; vsebina pa ni nič drugega, kakor 
misel ali ideja, ktera čutnost prešinja in 
oživlja, Ako tedaj Aristotel uči, da umet- 
nik ima posnemati naravo, tega stavka 
nikakor ne morem brezpogojno podpisati, 
ako se mu nič ne pristavi. 

M. V koliko ga tedaj odobrujete? 

J. Da ima pesnik obliko posreti iz 
narave. 

M. In vsebino? 


J. Vsebina pa ga nima tako vezati 
na naravo, da bi se ne smel nikdar vzdig-: 
niti nad naravo. Tedaj bi jaz dovolil umet- 
niku, ko hoče spočeti v duhu idejo, naj 
se dvigne nad naravo v visočine, da tam 
zajme kaj višega, rekel bi čeznaravnega, 
kar ni vsakdanje, ni navadno. Spočenšega 
idejo peljal bi ga z visočin v naravino ni- 
žino, in tu rekel bi mu: odpri oči, telesne 
oči, odpri čute in uči se od čutne narave, 
kako imaš čutno vpodobiti, kar si tam 
zgore duševno gledal. Toliko prostosti bi 
mu jaz dovolil, a ne le dovolil, marveč 
svetoval bi mu, navduševal ga, naj le več- 
krat vzleti z nizke zemlje v nebeške vi- 
sočine ; in čim bolje bi znal najviše ideje 

primerno vkleniti v zemeljsko čutnost,'tem 
večo hvalo bi zaslužil. 

M. Obliko ima tedaj umetnik povzeti 
iz narave, a ne vsebine? 

J. Ne rečem, da mu je tudi to po- 
slednje po vsem prepovedano :: tudi tisti 
je umetnik, ki se ne vspne nad naravo, 
ampak pri nji ostane, le njo zvesto vpo- 
dablja; a vendar počastil bi jaz s tem 
imenom pred vsem in posebno onega, ki. 
se vzdigne nad naravno resničnost v svet 
viših idealov. Saj že sama beseda umet- 
nost znači sploh ljudem nekaj, kar ni vsak- 
danje, ni posvetno, ampak više. nebeško. 
In ali ne smatra občno prepričanje člo- 
veštva umetnika za neko više nadzemelj- 
sko bitje? Saj umetnik ima svoje bogove 
in boginje, s kterimi zaupno občuje, pe- 
vaje vzdigne se pesnik v Olimp, prebi- 
vališče bogov ali sploh nadzemeljsko ni- 
žavo in vsakdanjost v visočine, da tam 
gleda skrivnosti, kterih nepoklieani posvet- 
njak ne more pojmiti. Umetniki so nekako 
preroki, navdihneni od božanstva; in stari 
Grki menili so, da v pesniku pevajočem 
biva duh božji, ki mu vdihuje misli, budi 
čute, in ga žene k petju. Zatorej obdaja 
umetnike poseben svit, neka pglorija ne- 
beška in le z največim spoštovanjem zremo 
k. njim, govorimo o njih. Ali moreš iz- 
reči ime Dante-ovo, Rafaelovo ali kterega 
druzih veleumov umetniških, da bi te ne- 

hotč ne prešinil čut občudovanja, čut pra- 
vim, ki ti prišedši od zgore vzdrami duha 
in srce povzdigne? ln zakaj vse to? Ker 
nam je, rekel bi, že prirojeno prepričanje, 
da. umetniki, pravi umetniki, so viši, so 
blaži od druzih ljudi, da so posebni ljub- 
ljenci božanstva, Ina ta glorija od kod pri- 
haja umetnikom, kaj deli njihovim umot- 
vorom vzvišenost nad navadno vsakda- 
njostjo, morda oblika? Ne. Res je sicer, da 
je pri umetnosti tudi oblika bistvena — 
nič manj pe, kakor ideja; a zarad tega 
se vendar ne sme trditi, da je oblika enake 
važnosti ali vrednosti kakor ideja. Nikakor 
"ne. Marveč razmera med obliko in idejo 
je nekako taka, kakoršna med dušo in 
telesom v človeku. 'Telo je sicer bistven 
del v človeku, kakor duša, a duša je ve- 
liko popolniša in blaža od telesa, ona telo. 
oživlja, giblje, mu daje rast, tako da brez 
nje razpade; telo ima človek vkupno z 
živalmi in druzimi bitji, a duša ga loči od 
teh, ona daje mu med vsemi čutnimi bitji 
višo bistvenost in dostojnost, ki se ne- 
skončno loči od druzih. Tako tudi pri umet- 
nosti: ideja oživlja obliko. oživlja umotvor, 
ga vzvišuje; zatorej čim viša je ideja, tem 
bolj vzvišen je umotvor, se vč, da mora 
vedno tudi oblika dovršena biti, ako ho- 
čemo dobiti pravi umotvor; a vzvišenost, 
duša prihaja umotvoru le iz ideje, in bodi: 
oblika še tako vzorno izpeljana, ako ji ni 

vpodobljena vzvišena ideja, nikdar ne bo 
tak umotvor vreden tega imena in ako mu 
je tudi damo, vendar se bomo od takega 
umotvora nekako nevoljno obrnili in, ako 
ne rekli, vendar čutili, da mu nečesar manj- 
ka, namreč vzvišenosti ideje, ktera umet- 
nika naredi umetnika, ker nehot€ in ne- 
vedč tirjamo od umotvora, da nas povz- 
digoe in nam, izvabivši duha iz puste se- 
danjosti v idealne visočine, vsaj za nekaj 
časa razkrije višo lepoto, ktero nam nizka 
realnost zemeljska prikriva. Vidiš tedaj, da 
oni nebeški svit, ki obdaje umetnikovo 
glavo, prisije le iz ideje, a pravim, le iz 
vzvišene ideje, ktere ne najdemo v vsak- 
danjem zemeljskem življenji, saj to po- 
znamo in gledamo in vživamo, to nam je 
navadno in ni treba ga nam v svoji goli 
resničnosti vpodabljati; ne, svojih idej, 
vzvišenih, mora umetnik nad vsakdanjostjo 
iskati, vspeti se mora nad zemeljsko re- 
sničnost, ter iz kraljestva više realnosti do- 
našati nam lepote, ktere na nizki zemlji 
ne nahajamo. To je, mislim, ono vzvišeno 
opravilo, ktero zahteva od umetnika že 
naravni čut vsega človeštva in le kolikor 
vgodi tej reči, dd4 mu hvaležno človeštvo 
prostor med bogovi in venča glavo z ne- 
beško glorijo. Kaj je oblika še tako do- 
vršena brez ideje? Marsikteri rokodelec 
zna tvoriti svoje izdelke v najpopolniši 
obliki, a vendar mu ne bomo rekli umet- 

nik, vsaj v pravem pomenu besede ne, 
ako izdelek ne vpodablja više ideje. 

M, A tako bi Vi umetniku prepo- 
vedali lepoto naravno, predstavljati življe- 
nje, ki je tako polno različnosti, da vsa- 
kega že samo na sebi mika? 

J. Nikakor ne učim tega, preljubi moj. 
Ako spodimo umetnika iz .narave, iz živ- 
ljenja, vmaknemo mu spod nog tla, na 
kterih edino more stati, potem mu ni več 
prostora na zemlji, med ljudmi; spravi naj 
se v Elizij pevat bogovom, ker vmrljivi 
človek ne bo več slišal njegovega glasu, 
ne razumel jezika. Ne, ne; ostani umetnik 
v naravi, ostani pri življenji, premišljaj in 
študiraj jo, nikdar je ne bo preveč poz- 
nal; a pri tem nikdar naj ne zabi, kaj 
pričakuje človeštvo od njega, naj ne ostane 
v naravi. v golem življenji, ampak vspne 
naj se na perutih duha v visočine, razžene 
naj temne oblake, ki nam branijo pogled 
v deželo one više idealnosti, ktero sluti 
nad seboj človeštvo, po kteri so hrepeneli 
in hrepenč vsi narodi; da, iz te dežele 
pošlje naj pesnik one više vzornosti, ki 
naj nam osveti, naj poveliča naravo in ži- 
vljenje, da se nam v naravnem zemeljskem 
zrcalu odsvita čeznaravni svet večnih idej, 
in nas iz ozke telesnosti vabi v prosto 
neskončno večnost, ktera edina zamore 
vtešiti hrepenečega duha. F'Ta, mislim, je 
prava naloga pesniku in vsakemu umetniku. 

M. Da, tudi jaz sem imel vedno tako 
prepričanje, ali da bolje rečem, mnenje o. 
pravi umetnosti. A vendar kar Vi učite, 
kolikor sem mogel do zdaj spoznati in 
soditi, vsaj velika večina modernih umet- 
nikov ne priznava. Zdi se, da jim je naj- 
viši vzor gola resničnost, ki se nahaja v 
naravi in življenji človeškem, viših idealov 
se nema več vpodabljati. 


J. Da, žal, da je tako. Prepričal sem 
se o tem z lastnimi očmi. 'Tako sem bil 
pred nekaj leti v velikem mestu, kjer sem 
posebno pazljivo ogledoval si umotvore 
po galerijah in muzejih. Videl sem, da 
so umetniki prošlih stoletij umeli izvrstno 
svojo nalogo vpodabljaje višo vzornost; a 
sedanji držč se čisto gole realnosti, narava 
jim je najviši vzor; o tem sem se tudi 
posebno prepričal v veliki svetovni raz- 
stavi Dunajski, kjer nisem po prostornih 
oddelkih odločenih umetnijskim izdelkom 
skoro drugega videl kakor slike iz narave, 
iz življenja in njegove realnosti, je: ne- 
ktere dežele, kakor Italija, kazale so nekaj 
idealnosti. 


M. Pa, gospod doktor, gotovo se 
spominjate še Vereščagina in njegove raz- 
stave v Dunajski akademiji? 

J. Dobro, dobro se ga spominjam, 
a še manj morem pozabiti, kar so naši 
Slovenci pisali o njem ocenjaje njegovo 

umetnost. Karakteristično je tudi to vse- 
kako za nas. 

M. Hvali in poveličije se le zato, 
ker ga vodi jedina priroda. Kakor nam- 
reč v Turgenjevovih romanih ni nobenega 
ideala, ni je osobe, za ktero bi se navdu- 
ševati mogli, vsi njegovi vojaki so pravi 
ljudje, kakor mi; to isto smemo trditi o 
Vereščaginovih slikah. Vereščagin je po 
vsem realen naturalist. Vereščagina ne ve- 
žejo stara, tradicijonalna pravila, ne teo- 
rija dosedanje estetike. 

J. Že ne, ker dosedanja estetika 
priznavala je kakor filozofija, ktere hči je, 
višo realnost nad zemeljsko in dovolila je 
umetniku, da, spodbujala ga tudi ideale 
vpodabljati, a ne ostati le pri zemeljski 
resničnosti. Sicer pa tem novim estetikom 
je resnično le to, kar vidijo z očmi ali 
tipajo z rokami. 

M. Da, da, gospod doktor, tudi meni 
se zdi, da je našim novejšim leposlovcem 
gola resničnost v naravi in življenji najviši 
vzor, da druzih viših in blažih skoro ne 
poznajo. 

J. In jih tudi nočejo poznati. 

M. Že pred nekaj leti, ko sem še 
malo razumel ali nič, kaj je umetnost, spo- 
minjam se, da sem bral nekje — 

J. Najbrže v « Zvonu »? 

M. Da, da, prav v Dunajskem « Zvo- 
nu » je bilo, kjer se za poseben napredek 

novejše poezije smatra to, da ona zapušča. 
nadzemeljske višine ter se bliža bolj in 
bolj zemlji, resnici, življenju; kakor da bi 
ne bilo resnice tudi nad zemljo. 

J. Ej no, že je v teh besedah ta 
nauk jasno in odločno izražen. Tako je v 
našem veku: morejo "li taka načela povz- 
digniti umetnost, pokaže nam bodočnost 
in kaže nam deloma tudi že sedanjost. 

M. A jaz mislim, da to je eno naj- 
važniših vprašanj v leposlovji : ali hočemo 
umetnost navezati na zemljo, ali jo nad 
zemljo povzdigniti, ter ji vdihniti nebeško 
« gracijo ». 

J. Ina jaz rečem kar: to je najvažniše 
vprašanje v vsem leposlovji, vprašanje, 
kake ideje ima umetnik vpodabljati, ker 
od ideje je pred vsem zavisna vrednost in 
visokost vsacega umotvora. Drugič pa, 
ako novejši leposlovci pravo uče, potem 
umetniki prejšnjih stoletij niso večinoma 
poznali pravega motrišča; še le v našem 
času početi se ima zlata doba umetnosti. 

M. A vendar se mi nekako čudno 
zdi, kako se more priti v umetnosti do 
takega načelnega nasprotja, kakoršno se 
nam kaže v navedenih dveh prepričanjih, 

J. Mislim, da moramo niže seči, ako 
hočemo temu nasprotju do dna priti, najti 
mu pravega razloga. 

M. Iz česa tedaj mislite, 'da izhaja ! 

J. Poslušaj. Ako trdimo, da ima 

umetnik zajemati svojih idej ne le iz na- 
ravne resničnosti, ampak :posebno iz više, 
čeznatorne:' vzornosti, mislim, da se mora 
tukaj najpred vprašati, je li ona viša vzor- 
nost, v ktero pošiljamo umetnika iskat idej, 
resnična, ali ima sploh kako realno ozadje 
ali zaslombo, ali je morda le prazna do- 
mišljija brez vsake realnosti. 'Tako nam 
pesnik božje komedije opeva nebesa in 
tamošnje veselje; vpraša se. ali je kaj 
realnega v vsem tem, ali pa je vse votlo. 
Kdor to vprašanje zanikaje trdi, da je v 
naravi zapopadena skupnost vse realnosti, 
razun ktere in nad ktero ni ničesar, sma- 
tral bo vse transcendentalno spoznanje za 
prazne sanje, zavrgel bo metafiziko, in 
ostal bo pri pozitivni naravi; tak ne bo 
tudi umetniku dal vzleteti v nadzemeljsko 
realnost, rekel mu bo, da je sanjač, da 
sebe in druge slepi, naj le ostane zdolej 
na ljubi zemlji, le norci da silijo v Olimp. 
M. Da, da, zdaj razumem, zakaj ta- 
kim leposlovcem nič kaj posebno ne vgaja 
Dante, da je previsok, preidealen itd., 
kakor sem že sam slišal iz njihovih ust. 
J. In ko bo tak filozof kedaj tudi 
dovolil umetniku vzleteti nad zemljo, ven- 
dar-le se mu bo smehljal pomilovaje ga, 
smatral bo k večemu njegovo umetnost 
za nekako prijetno prevaro, ktera vsaj v 
toliko koristi, kolikor človeka očara, da 
vsaj za malo časa pozabi zemeljsko gorjč. 

Kdor pa prizna nad naravo višo realnost, 
komur čeznaravna vzornost ni prazna, se 
ne bo dosti premišljal, ali hoče dovoliti 
umetniku, da vzleti do one više vzornosti, 
marveč vabil ga bo in spodbujal, naj se 
pogumno, a pametno in trezno vspoč v 
ono više kraljestvo. 

M. Kako pa moremo vedeti, da ona 
čeznaravna vzornost res ni prazna, da ima 
realno ozadje? 

J. Vse je odvisno od tega, ali biva 
nad naravo čeznaravno, neskončno, osobno 
bitje, kteremu pravimo Bog! Priznamo to, 
potem moramo priznati tudi čeznaravno 
realnost in vzornost, ki presega popolnost 
vsega stvarjenja; ker prav to bitje mora 
biti najrealniše in vsa druga realnost more 
le iz unjega izhajati. Kdor pa Boga ne. 
prizna, taji tudi vso čeznaravno realnost, 
ker potem mu je narava skupnost vse re- 
sničnosti, nad njo in zvunaj nje je vse nič. 

M. Potem takem bi tedaj Vi vse 
one leposlovce obdolžili ateizma ! 

J. Tega ne, a tak nauk more do-. 
sledno izhajati le iz ateizma; s tem pa 
nečem še reči, da vsak, ki ga prizna, mora 
biti ateist; saj večkrat človek kaj trdi ne 
vedč, kako daleč ga njegova trditev pelje, 
ker ne pregleda ob enem vseh posledic, 
ki se dajo iz nje izvesti. Tako pravim: 
kdor vklene umetnika na naravo, na golo 
življenje, kjer ni druge više realnosti, mo- 

ra tajiti tudi Boga, ako ne, sam sebi opo- 
reka. 

M. Da, da, prav govorite, ker po- 
tem mora iskati vso realnost v naravi in 
njegov bog more biti največ gola abs- 
trakcija. 

J. A kdor prizna Boga, nadsvetnega, 
osobnega, prostega, ki je vse iz niča stva- 
ril, mora priznati tudi realnost višo nad 
naravo in človekom, in zadnji vzrok in 
zaslomba tej viši resničnosti je božje bi- 
tje, ktero je tudi v stvarjeni naravi in člo- 
veku posneto. 

M. Kakor vidim, je tedaj ono važno 
vprašanje nazadnje zavisno od tega, ali je 
Bog, ali ne? 

J. Da, prav od tega, edino od tega. 
Bog je, potem je tudi čeznaravna realnost, 
din ako je ta, potem imajo, ali vsaj mo- 
rejo imeti tudi druge više ideje, ktere niso 
posnete le iz naravne resničnosti, svoje 
realno bitje, vjemdjo se z objektivnostjo, 
tako da niso prazne sanje. Tedaj mora 
pa tudi dovoljeno biti umetriku, take više 
ideje vporabljati, da jih le, kar se že samo 
po sebi ražume, zamore vpožnati, Da,take 
više ideje ima umetnik pred vsem vpo- 
dabljati in prav vtem vidim vzvišenost 
umetniškega poklica. Kaj more koristiti 
umetnik človeštvu s posnemanjem gole na- 
ravne resničnosti? Bo: mogel li morda 
naravo lepše predstaviti, kakor je v res- 

nici? Nikdar ne. Zatorej pa raji kakor 
bom vžival tak umotvor, se bom podal v 
naročje materi naravi in tam ne s platna, 
ne iz knjige, ampak iz nekaljenega čistega 
vira resničnosti zajemal in se napajal. Ne, 
ne, ljubi moj, človek nima ostati na zem- 
lji, zatorej tudi umetnik ne. Kaj takega 
trditi ali zahtevati, bi ne bilo nič manj 
kakor učiti, da je narava s človekom ne- 
skončna, večna, sama sebi početek in na- 
men. Ako pa biva Bog, je le On neskon- 
čen, narava pa s človekom je končna, ki 
ima le iz Boga svoj početek in v njem 
svoj konec. 

M. Jojmene, ako bi Vas kdo naših 
mladih Slovencev slišal, bi rekel, da razla- 
gate dogmatiko ! 

J. In jaz bi odgovoril, da saj so jo 
tudi oni razlagali Slovencem zadnja leta, 
se vč, da ne tako kakor jaz; a o tem 
drug pot. Ljubi moj, mislim, da je le eno 
od teh dveh mogoče, ali je človek najviše 
bitje, ali je drugo više nad njim. Mislim, 
da to vprašanje se vendar še sme staviti 
med Slovenci. Ako nima človek svojega 
zadnjega konca v sebi, ne v naravi, am- 
pak v Bogu, mora pa proti temu hiepe- 
neti in se mu vedno bolj bližati. V to ima 
človek trojni nagon, namreč po resnici, 
dobroti in sreči, trojni nagon, kteremu se 
prilega trojna zmožnost, namreč resnico 
spoznati, kar se zgodi po razumu, dobro 

hoteti, kar je lastnost volje, in srečo vži- 
vati, kar je lastno onemu narojenemu oku- 
su, s kterim dojmemo lepoto in jo vži- 
vamo. Razum si je stvaril vednost, volja 
ima svojo nravstvenost, lepotni okus pa 
ima umetnost In kakor nam prava ved- 
nost ne kaže le tega, kar je v naravi, 
ampak se povzdigne čez naravo in spozna 
transcendentne resnice in privede do naj- 
višega bitja, ki je početek in konec vsem 
drugim bitjem, kakor prava nrav pozna 
viša transcendentna načela našemu delo- 
vanju in nam predlaga večno nespremen- 
ljive zakone, po kterih se imajo vsi naši 
čini ravnati, tako nam ima tudi prava 
umetnost kazati ne le naravne lepote, am- 
pak višo, transcedentalno, čeznaravno. ln 
kakor nam vednost kaže pot z nizke zem- 
lje do najvišega bitja, kakor nam nravo- 
slovje vodi voljo, kaj in kako imamo ho- 
teti, da do njega dospemo, tako nas ima 
tudi umetnost z višo lepoto, kakoršne ne 
najdemo v naravni resničnosti, vabiti in 
vleči iz nizkosti gor proti najviši, nestvar- 
jeni lepoti. Se v€, da umetnost sledi vedno 
le razum in voljo, kakor volja razum. Raz- 
um ima namreč 'umetriku odpreti kra- 
ljestvo visokih transcendentalnih idej, a 
tudi volja mora se prosto odločiti in hre- 
peneti proti onemu najvišemu bitju, brez 
kterega ni više vzornosti ; ker, ako se od 
tega obrne in morda v naravi ali v sebi 

išče zadnji konec in se tako smatra za 
absolutno realnost, potem potegne tudi 
vso vzornost ali idealnost za seboj in s to 
ob enem tudi umetnost. 

Prava vednost pa, (se vč, da k tej 
ne prištevam surovega pozitivizma, kakor 
se je v zadnjem času pokazal na Fran- 
coskem, tudi ne idealizma novonemškega), 
prava vednost, pravim, ali da bolje rečem, 
filozofija, ktera je kraljica vsem drugim 
vedam, privede človeka do spoznanja Boga 
ne kot gole abstrakcije, ampak kot real- 
nega, da, najrealnišega bitja, h kteremu, 
kot neskončnemu, imamo kot končni en- 
krat dospeti, da pri njem.in ž njim zedi- 
njeni dosežemo svojo večno srečo; vse to 
spozna zdiava filozofija kot najizvestnišo 
realnost; po bolj ali manj popolnem zdru- 
ženji s to najvišo realnostjo se ima človek 
enkrat, ko pride na konec svojega teka, 
spopolniti, a prav zato bo tudi to spopol- 
njenje realno, ker se bo vršilo po združe- 
nji z najrealnišim bitjem. Po spopolnjenji 
pa nobena reč in tako tudi človek ne 
izgubi svoje naravne lastnosti, marveč se 
ta poviša in poblaži, a to le po onem vi- 
šem bitji, s kterim se združi, le po njego- 
vih viših in popolniših lastnostih. Tako n. 
pr. Judita je bila zale postave, kakor nam 
pripoveduje sv. pismo, a to naravno le- 
poto povišal je Bog s čeznaravno: Cui. 
etiam Dominus contulit splendorem ... et 

ideo Dominus hanc in illam pulchritudi- 
nem ampliavit, ut incomparabili decore 
omnium oculis appareret Oni Gospod je 
pravi Bog, torej najrealniše bitje. Zatorej 
je pa tudi ona lepota, ki jo je Judita do- 
bila, prava realna lepota, ki je presegala 
naravno žensko lepoto. In taka viša, čez- 
naravno lepa Judita bi bila vreden pred- 
met umetniške lepote; kdor bi nam jo 
naslikai, bi ne bil sanjač, ker vpodobil bi 
nam pravo realnost. In tako mora slikar, 
mora umetnik v visi vzornosti, v ktero ga 
pelje filozofija in vera, iskati svoje Judite, 
to je, poveličati mora človeka in naravo, 
ktero obdeluje, z žarkom više čeznaravne 
vzornosti, ktere vir in najrealniše ozadje 
je Bog sam, najviše bitje, in tako nam 
ima kazati, se vč da, le nepopolnoma, ono 
prihodnjo dovršenost in lepoto, do ktere 
upamo ddospeti po združenji z Bogom, 
ktera, dasiravno ni taka, kakor nam jo 
vpodablja umetnik, vendar ni popolnoma 
<domišljena, ni prazen sen. In tak umetnik 
ni neumen sanjač, kterega imamo zasme- 
hovati ali pomilovati, ampak pravi prerok 
je, ki.nam s svojim veleumom kaže pri- 
hodnjo dovršenost in lepoto, ktero bomo 
gotovo dosegli, ako pridemo srečno do 
zadnjega konca, do: najvišega bitja, za 
ktero smo vstvarjeni; tak umetnik, pra- 
vim, je pravi duhoven, buditelj, ker kazaje 
nam v, čutni obliki vzorno višo lepoto, 

nas vabi in navdušuje, da se obrnivši od 
zemeljske nizkote obrnemo k nadzemelj- 
ski vzornosti in jo z vsemi močmi sku- 
šamo doseči. Skušnja dovolj uči, kako 
vzviševalno more vplivati na srce lepa 
slika, skladna godba ali petje Da, da, 
recimo, da Bog biva in kakor vednost, 
tako mora tudi umetnost služiti v to, da 
človeka Bogu bliže pripelje, a ne da ga 
pusti na nizki zemlji. To je visoka naloga 
umetnosti. 'Tako je razumel to resnico 
tudi Platon. Ta filozof prizna idejo lepega, 
ki se iz zemeljske telesnosti le nepopolnoma 
odseva ; to idejo vpodabljati ali čutno 
predstavljati ima umetnik, a ne le tako, 
da ostanši pri naravi le to slika, ampak 
mora zasledovati bistvo lepega, da koli- 
kor mogoče to samo vseže in vpodobi, 
tako da priveje na onega, ki si umotvor 
ogleduje, kakor sapa, ki zdravje donese z 
najboljšega kraja. Po njegovem nauku ima 
umetnost zavzemati nekako srednje sta- 
lišče med ono lepoto, ktera se nam razo- 
deva v naravnih prikaznih, in ono najvišo, 
ktero dosežejo le tisti, ki pojmejo idejo 
lepega samo na sebi. Platon zahteva, da 
naj umetnik popravlja naravo ; tako iz 
umotvora moremo spoznati, kar je v na. 
ravi pomanjkljivo in ne lepo, xai ore av- 
TOv zagaleimouevav x urj xahASs deu-. 
OvoynŠEVToOv 1) Ur) xaAGs gvvrov očvrar' 
av atodavorro. Umetnost ima nalogo dušo 

vzgojiti ter lepemu in skladnemu privaditi, 
da se vsposobi doumeti bistveno lepoto, 
ta je po Platonu ideja lepega; mi pa re- 
cimo, Boga. Tako Platon v svoji ljudivladi. 
A tako morajo učiti tudi oni, ki -priznajo 
še Boga: 

M. A naši leposlovci se menda malo 
zmenijo za najviše bitje. 

J Ne, pridigajo nam drugo dogma- 
tiko, ono namreč, ktero je spisal Kant in 
nemški idealisti, Zatorej smo pa tudi zad- 
nja leta tako daleč zabredli, da sami že 
ne vemo in ne čutimo, kako globoko ti- 
čimo v blatu. O nesrečna severna sapa, 
da žugaš že v prvem cvetu zamoriti zdravi 
čut majhnega, a čilega, nadepolnega na- 
roda slovenskega. Nesrečni blažitelji mla- 
dine, ki ste se napili uemškega strupa, da 
otrovite, kar je še zdravega med nami. 

M. In vendar oni pišejo. 

J. In mi beremo. 

M. In mirno nadaljujejo, kar so začeli. 

J. In mi še bolj mirno vživamo, kar 
nam ponujajo. Žalostno ! 

M. A danes, gospod doktor, ste po- 
sebno razburjeni; pozabili ste, da Vam je 
še domov. 

J. Saj res, kasno je že. 

M. Lahko noč, gospod doktor ! 

J. Na svidenje, Mirko ! 


—Oo- eže — 

Osmi večer. 





Umetnost ni sama sebi namen. Nasprotno 
trditi je panteistično, Preveliko poveličanje umet- 
nosti pri Schillerji. « Die Kinstler». Nemški idea- 
: lizem. Umetnost, kakor človek, podvržena nravstve- 
nim zakonom.  Osobnost Boga in prostost človeške 
volje ste najvažniši resnici, da umetnik izpolni svojo 
nalogo. Osoda. Umetnik mora buditi čute. Kaj so 
Čuti? Strasti. Umetnik bodi previden, da strasti pre- 
mikavno ne opisuje. Umetnik bodi trezen. Rafaelova 
« poezija ». Ljubezen. Preširen. 











M. Gospod doktor, nedavno sem 
nekje bral, da umetnost nima nikomur slu- 
žiti, da je sama sebi namen itd. Radove- 
den sem, kaj vi k temu pravite; iz tega, 
kar ste dozdaj razpravljali, se mi zdi, da 
ta nauk Vam ne more vgajati. 

J. Naravno, da ne. Kaj je namreč 
prav za prav ta «umetnost»? Je-li morda 
kako samooblastno, neodvisno bitje? 

M. Nikakor ne. Nič druzega ni, ka- 
kor stvaritev človekova. 

J. Nekaj, kar je s človekom tako 
tesno zvezano, da umetnosti pred člove- 
kom še bilo ni, ž njim še le je prišla na 
svet, in brez njega je nemogoča; vzemi 
človeka in koj je po umetnosti. Iz človeka 
se je umetnost rodila, kot njegovo pravo, 

le njemu lastno dete. Zatorej pa trditi, da 
je umetnost sebi namen, neodvisna, je isto, 
kakor človeka samega za neodvisno bitje 
oklicati, Ne, ne, kakor je človek z vsemi 
svojimi čini, z vsem, kar je, ima in dela, 
popolnoma odvisen od najvišega bitja, re- 
cimo od Boga, tako je tudi umetnost ž 
njim odvisna in ne sebi namen, ampak le 
sredstvo v dosego najvišega namena, kte- 
rega imajo vse stvari, torej tudi človek le 
v Bogu To ti je neodvisna umetnost! 

M. Tedaj kdor uči njeno absolutno 
neodvisnost, mora dosledno tajiti Boga? 

J. Tako je in ne drugače; in ako ga 
ne taji, sam sebi vporeka. Samo sebi na- 
men je le nesxončno bitje, kdor tedaj daje 
umetnosti tako absolutnost, jo obožava, a 
ž njo oboža človeka, ako je pa človek 
bog, potem čemu še drugega boga? Po- 
tem imamo panteizem. 
| M To preveliko poveličanje umet- 
nosti, kolikor sem zapazil, se večkrat. na- 
haja pri novejših umetnikih. 

J. Da, posebno pri nemških. in ker 
tudi mi vse tako zvesto posnemamo, kar 
imajo Nemci, nahaja se tudi pri nas, 

M. Posebno prenapet slavitelj in, re- 
kel bi, malikevalec umetnosti zdi se mi 
Schiller. 

J. Da, kakor je Kant proglasil zna- 
nost za najviše dobro, v kterem edino do- 
seže človek svojo dovršenost in srečo, tako 

smatra Schiller. umetnost za najvišo. Si že 
pazljivo bral njegovo < Die Kiinstler »? 

M. Že večkrat, cel6 na pamet sem 
se jo navadil ter jo predlanjskim tudi v 
šoli deklamoval, Posebno čudne so se mi 
zdele te besede: 


Was wir als Schonheit hier empfunden, 
Wird einst als Wahrheit uns entgegen gehen. 


« Einst» — kdaj? Gotove po smrti. 
Tedaj umetna lepota (to namreč pomenja 
S. hillerjeva < Schonheit ») pride nam on- 
kraj naproti; kdo ne misli tukaj na to, 
kar krščanstvo uči o gledanji Boga od 
obličja do obličja. Postavimo le na mesto 
« Boga» >chillerjevo «Wahrheit>, « Schon- 
heit » und « Kunst»; vidite tedaj umetnost 
obožano. Ali vendar pa morda pretesno 
razlagam Schillerjevo pesen, o kteri je sam 
priznal, da je prenedoločna in nejasna? 
Morda. A vsekako mu je umetnost neko 
posebno božje bitje ! 


Gliickselige, die sie, aus Millionen 

Die reinsten — ihrem Dienst geweiht, 

In deren Brust sie wiirdigte zu thronen, 
Durch deren Mund die Michtige gebeut, 
Die sie auf ewig flammenden Altiren, 
Erkor, das heil'ge Feuer ihr zu nihren, 

Vor deren Aug'allein sie hiillenlos erscheint, 
Die sie in sanften Bund um sich vereint. 


— — EN ENE NE z 

Res, da se umetnost dd poosebiti, 
in lahko mislimo, da si je pesnik to do- 
volil; a glejmo dalje in bomo videli, da 
kar je nam krščanstvo, to je Schillerju 
umetnost, namreč odrešenica človeštva iz 
robstva inu barbarstva; ona je rešila od 
pogube človeško dostojnost: 


Durch euch (Kiinstler) entfesselt, sprang der Sklave 
Der Sorge in der Freude Schoss. 

Jetzt fel der Thierheit dumpfe Schranke 

Und Menschheit trat auf die entwolkte Stirn 

Und der erhabene Fremdling, der Gedanke, 
Sprang aus dem staunenden Gehirn, 

Jetzt stand der Mensch , ... 


| Ona je človeka tudi razum razsve- 
tlila, ker 


Nur durch das Morgenthor des Schonen 
Drangst du in der Erkenntniss Land. 


Ona ga očistila grde poželjivosti : 


m Osem — GOD O — ONO — GOM O gom o o oma Na .- o——čm 


Und die befieckende Begierde 
Von deinem zarten Busen abgewehrt. 


Ga učila dolžnoti in pokazala mu 
čednost : 

Die Gitige, die deine Jugend 

-In hohen Pfichten spielend unterwies 

Und das Geheimniss der erhab'nen Tugend 

In leichten Rithseln dich errathen liess... . itd, 


Česa ni tedaj činila umetnost, kar 
krščanstvo uči, da je činil njegov božji 
Početnik? Da, da, to se mi je zdelo vedno 
preveč, pravo malikovavstvo umetnosti. 

J. Recimo bolje, človeka samega. 
Ne, ne, bodimo trezni in ne dajmo se vpi- 
janiti od nemškega idealizma: umetnost ni 
sama na sebi nič, je le stvaritev človeška 
in zatorej tudi ona, kakor človek in vse 
človeško, podvržena Bogu in njegovim za- 
konom, ali da govorimo z druzimi bese- 
dami : umetnik tvarjajoč svoj umotvor mo- 
'ra, kakor vsak drug človek, naj čini kar 
koli hoče, paziti, da ne žali v ničemer 
nravstvenih zakonov. | 

M. In kteri so ti nravstveni zakoni? 

J. Da pred vsem prizna nad svetom 
in človeštvom najviše bitje, ktero imenu- 
jemo Boga, osebnega, nadsvetnega Boga, 
pravim. "Tukaj ne govorim kot kristjan, 
ampak edino kot človek, zatorej velja to 
za vse umetnike, dasi morda ne prizva- 
vajo resnice, ki je v krščanstvu razodeta. 
Tako bitje mora vsakdo priznati, ker brez 
njega je nravstvenost brez vse podloge, 
nemogoča reč; najviše bitje, ki je vstva- 
rilo človeka, da se prosto razvija in sled- 

njič v njem najde svojo večno srečo. A 
priznati mora ob enem v človeku tudi 
dušni princip in prosto voljo, ker brez 
tega je isto tako nrav prazna reč, nemo- 
goča, ker le s prosto voljo se more ččlo- 
vek odločiti za najvišje bitje in staviti: 
čine, po kterih se bliža svojemu koncu. 
In prav to je, kakor smo že dokazali, 
pravi vzvišeni poklic umetnikov, da ne 
pusti človeka na nizki zemlji in ne tlači 
ga k tlem, ampak ga povzdiguje, spod- 
buja in navdušuje, da se iz te nižave dvigne 
v one vzorne višave, kjer je njegov pravi 
dom, kamor ima enkrat dospeti; a. tega 
prizna. Boga, osobnega Boga, ki človeka 
ljubi, ako ne prizna človeka prostega, ki 
mu je mogočost po najvišem hrepeneti. 
In kako bo mogel kaj tacega doseči umet- 
nik, ki taji človeku prosto voljo? Kjer te 
ni, tam je vse zastonj spodbujati, navdu- 
ševati, ker že tako mora vsakdo to de- 
lati, k čemur ga ali zunanja sila priganja 
ali notranja moč. In kdor taji Boga osob- 
nega? Okleniti se mora a panteizma ali idea- 
lističnega ali materijalističnega in tako raz- 
lagati si vse čine človeške kot take, ki iz- 
hajajo iz splošne, v vseh posamnih bitjih 
bivajoče in živeče svetovne moči, kar lahko 
drugače rečemo, priznati mora temno .oso- 
do, ki neovrgljivo določuje vsa dejanja 
človeška. A tak umetnik ne le da ne bo 

navdušil k blagim činom, ne bo povzdignil 
srca, ampak potlačil bo človeka, odrezal 
mu peruti, s kterimi bi imel v visočine zle- 
teti, vlenobil bo duha, vmoril in zatrl vso 
delavnost. O osoda, nesrečna, duhomorna 
osoda ! 

M: In takih osodnili umetnikov menda 
v naših časih med Slovenci ne manjka. 

J. Dosti, dosti jih je, a o tem ho- 
čem drug pot kaj več govoriti. Rekli smo, 
da mora umetnik vpodabljaje višo vzorno 
resničnost človeka povzdigniti, da se vspne 
z nizke zemlje v nebeške visočine gledat 
in vživat nadzemeljske lepote. To pa, kar 
človeško dušo kvišku vnese, so čuti, oni 
so, rekli bi, peruti, na kterih človek kvišku 
vzleti. Čute vzbuditi in tako človeka povz- 
digniti, to je in mora biti lastno umetnosti, 
Kaj so namreč prav za prav čuti? Oni so 
neko stanje človeške duše. Lastno je nam- 
reč človeški duši, da se da vplivati od zu- 
nanjih predmetov; te vpoznavši ali po- 
jemši, se čuti k njim vlečeno, ali pa od 
njih odvrnjeno, kakor ji ali vgajajo ali ne. 
In prav ta vzmožnost duše, da je od vpoz- 
nanegap redmeta vlečena ali odvrnjena, re- 
kel bi, ta njena pasivnost, omogoči po- 
stanek čutov.: A ta pasivnost, v tem ko 
prešine in zavzame dušo, jo tudi probudi 
in vzdrami v njej tudi .druge vzmožnosti ; 
naenkrat se v duši vse vzbudi in pasivnost 
preide kmalu v aktivnost; nastopi razum, 

ki jame prikazen presojati, nastopi volja, 
ki po tem, kar je razum spoznal, začne 
zavestno predmet ali želeti, ljubiti ali pa 
sovražiti. 

A vedeti moramo, da duša s 
svojimi vzmožnostmi je bistveno navezana 
na telo in karkoli v tem življenji čini ali 
trpi, ni navadno čisto dušno, ampak ob 
enem več ali manj tudi čutno ali telesno. 
Kakor se vzbudi in počne vse mišljenje 
in dušno življenje človeško v čutnosti, tako 
je tudi čustvo v človeku navezano na te- 
lesnost (čutnost), tako da se več ali manj 
le čutno ali po čutnem vplivanji zamore 
vresničiti ali resnično razvijati. Rekel sem, 
več ali manj; nekteri čuti namreč so. ka- 
kor se zdi, popolnoma neodvisni od te- 
lesnosti, kakor bi bila n. pr. ljubezen re- 
snice, ktero človek po dolgem iskanji naj- 
de. 'Taka ljubezen se ne rodi v čutnosti, 
ampak v dušnem spoznanji in po tem še 
le morda vpliva tudi na čutnost .v človeku 
in se v.nji razodeva. Drugi čuti pa se že 
bolj telesno vresničujejo (dejstvujejo) in so 
nekako srednji med telesnostjo in dušno- 
stjo; n. pr. vgledam MRaffaela poveličanje 
Kristusovo na gori. Brž ko vgledam, ne 
rodi se še čut dopadenja in občudovanja ; 
torej tudi početek mojemu bodočemu čutu 
ni zgolj telesen, a tudi zgolj dušen ne, ker 
navezan sem na prostornost, ktero more 
duh le čutno pojeti; ni tedaj ne telesen 

ne dušen, ampak telesen in dušen, ker le 
po telesnosti spoznava duh harmonijo in 
idejo. In čim bolj čutno vpoznam telesnost, 
tem bolj in popolniše tudi duh vgleda in 
vpozna idejo; torej eno z druzim se spočne, 
se rodi; zatorej je pa tak čut telesen ob 
enem in dušen, dasi pozneje skoro popol- 
noma preide v dušnost in se v njej po- 
veliča. Spet so drugi čuti, ki se spočnejo 
in rodč v telesnosti, brez vse ali skoro 
brez vse dušnosti. N. pr. črtil sem že več 
mesecev človeka, ki me je močno razža- 
lil; obrnem se na voglu, da preidem iz 
ene ulice v drugo; kar mi stopi obrniv- 
šemu se sovražnik pred oči; naenkrat mi 
kri v glavo šine, tresem se, oči se mi 
temno obračajo, škripljem z zobmi; glej; 
to pravimo, da je jeza; lahko vidiš, kako. 
se mi je vresničila brez vsega pomisleka, 
brez določbe moje volje, torej recimo, 
brez vse duševnosti, spočela se mi je in 
rodila le iz čutnosti, namreč le iz tega, da 
sem čutno ali z očmi zaznal sovražnika in 
kakor se je vdejstvila, tako se je tudi raz- 
odela, čutno ali telesno, v krvi, v očeh, 
z zobmi. Taka je tedaj razlika med člo- 
veškimi čuti; zatorej jih pa tudi primerno 
delimo v dva razreda: v prvi razred sta- 
vimo one čute, v kterih prevlada dušnost, 
telesnost ima manjši vpliv pri njihovem 
spočetji ali pa nobenega, tako da jame 
še le kasneje, vzbujena od dušnosti, so- 

delati. 'Taki čuti so oni, kterim pravimo 
z latinsko besedo <'aflectus», < Gefiihle », 
V drugo vrsto pa devljemo one, pri kte- 
rih prevlada telesnost, čuti, ki se iz te 
zadnje spočnejo, tako da ima dušnost pri 
njih, vzlasti začetka, malo ali nič vpliva. 
Ti so zunanjim telesnim vplivom bolj pod- 
vrženi kakor prvi in tudi od razuma in 
proste volje bolj neodvisni, tako da je 
navadno težko gospodovati jim, popol- 
noma skoro človeku nemogoče. In to zo- 
vemo z latinsko besedo < passiones », < Lei- 
denschaften », mi pa jim pravimo «strasti ». 
Tedaj so čuti v ožjem pomenu in strasti 
več ali manj telesni, akoravno imajo svojo 
koreniko v duši ; in kot taki, dušnotelesni, 
so bistveno lastni človeku, kterega bistvo 
je dušno-telesno, najčistejši izraz človeške 
narave; kot taki so edino in izključno 
človeški. Vzeti človeku čute in strasti je 
isto, kar tajiti njegovo pravo bistvo. Za- 
torej . pa tudi ne pozna oni človeške na- 
rave, ki meni, da se imajo čuti in strasti 
popolnoma zatreti, kakor' so učili stari 
Stojici in učč moderni idealistični filozofi. 
Ne, marveč gojiti se imajo, čistiti in bla- 
žiti, ker le tako se more človek sovršiti. In 
ta poklic, to nalogo ima pred vsem umet- 
nost. Umetnosti, pravim, le umetnosti je 
buditi čute, ker le ona je temu primerno 
sredstvo ; kakor so namreč čuti telesno- 
dušni, tako obstoji tudi umetnost bistveno 
9 

iz ideje, ki je dušna, in iz oblike, ki je 
čutna, tedaj je tudi ona dušno-telesna, in 
kot taka že po sebi sposobna vzbujati 
dušno-telesne čute. 

A vprašanje je zdaj najvažniše : Kako 
ima umetnost čute buditi in kake? Kako? 
Naloga umetnosti je, kakor smo že več- 
krat rekli, človeka v idealne visočine nad 
zemljo povzdigniti, zatorej pa mora opa 
tako vplivati na čute njegove, da jih ne- 
kako oprosti nizke, duha tlačilne telespo- 
sti, da jih, vlivši jim ognja, očisti in oblaži, 
tako da se očiščeni tem laže spnejo iz 
nizke vsakdanjosti proti nebeški vzornosti. 
Zato pa mora pesnik pred vsem buditi 
blage čute v človeku, to je one, v kterih 
dušnost nadvlada telesnost: češčenje naj- 
višega bitja, ljubezen do njega, ali do bliž- 
njega, občudovanje prave velikosti, milo- 
srčnost. itd. Ko pa hoče umetnik obuditi 
tudi manj blage čute ali strasti, varuje se 
naj prevelike prostosti, da ne prekorači 
onih mej, ktere strastem postavlja zdrava, 
trezna pamet in nravnost; ker nikdar ne 
sme zabiti, da strasti so pameti manj 
vbogljive, kakor viši čuti, celo vporne so 
jim, zatorej se morajo brzdati, da osta- 
nejo v svojih mejah, ker gorjč človeku, 
ako prestopijo postavljen jim jez; napra- 
vijo v duši veliko razdejanje. Tako n. pr. 
pesnik. ki hoče morda opevati maščevalno 
jezo svojega junaka ali kterokoli drugo 


— 131 — 


strast, bodi previden, da ne opiše vsega 
premikavno, ne bodi preizbirčen v podo- 
bah in izrazih, da se beročemu dali sliša- 
jočemu pregrešnost ne prikupi, in mu do- 
mišljije ne otrovi. 

M. O gospod doktor, koliko takega 
sem že bral v našem majhnem slovstvu. 

J. Da, da, nekteri naših pesnikov, 
posebno pa novelisti, tako močno, ali da 
rečem zapeljivo, pregreho vpodabljajo, da 
se kar mora prikupiti in tudi še tako trez- 
nega omamiti. To je prava kuga. Umet- 
nik, kteri. ne zna druzega, kakor strasti 
poveličevati ali prilizovati se jim, ni vre- 
den svojega imena, pohujševalec je, oku- 
ževalec ; ker nobena reč tako hitro člo- 
veka,. posebno pa vroče mladine, ne za- 
pelje na krivo pot, kakor pesnik ali no- 
velist, ki v mični obliki podaja strup pol- 
tosti in nenravnosti; veliko bolj škodi tak, 
kakor oni, ki bi mladenču dajal slabih 
naukov, ker take, dokler je trezen, lahko 
spozna in se jih znebi; ko se mu seme 
pregrešnosti v lepi zapeljivi besedi ali obliki 
v domišljijo zaplodi, ko se mu v srce vse- 
je,tedaj ga ni več, da bi je mogel iztre- 
biti, ker prešla mu je že v kri in življenje. 
Tak umetnik, ne le da ne povzdigne člo- 
veka, ampak vleče ga siloma, vleče srce 
in razum dol v vmazano materijo. Zatorej 
pa tudi Platon neče nobenega drugega 
umetnika v svojo državo sprejeti kakor 

onega, kteri priprosto vpodablja to, kar 
je dostojno. V muziki zavrže vse one me- 
lodije, ki so prenežne in nasladne. In pa- 
ziti se ima na to, pravi, da vsi umetniki 
opuščajo vse, karkoli je razuzdano, podlo 
ali nedostojno. Posebno pa zavrača one, 
ki menijo, da je lepo to, kar se prikuplja 
čutnosti. 

M. Da, tudi dandanes, zdi se mi, da 
nekteri si celo umetnosti misliti ne morejo 
brez neke zapeljive, čutom prilizljive mič- 
nosti. 

J. Tako prepričanje se ima tudi sploh 
o umetnikih dandanes, posebno pa o pes- 
nikih. Pravi pesnik, zdi se dandanes, ne 
more biti nego oni, ki so mu vse mogoče 
strasti razorale čelo, da mora biti pravi 
norec, zaljubljen, nesrečen, preganjan od 
sveta in osode, zatorej obupan, recimo 
še enkrat, pravi norec 

M. Kaj ne da, gospod doktor. kakor 
poje laški pesnik: 


Se a caso v'incontrate per la strada 
In un cotal con barba irsuta e in testa 
Il crin scomposto, gual campo di biada, 
Nel cui mezzo passata č la tempesta, 
Col naso aguzzo e col zigoma in fuori, 


Osservatelo ben — gueli ča... 


J. Da, tak je, tak mora biti pesnik 
devetnajstega stoletja. 

M. Tak tudi pesnik slovenski ! 

J. Res čudno se mi zdi. kako se je 
tako daleč prišlo, da se umetnikova glava 
obdaje z glorijo neblagih strasti, in da se 
ga smatra za tem večega, čim bolj mu je 
iz oči izginila trezna jasnost, čim bolj me- 
gleno, čim temniše mu je čelo, kakor da 
bi nizka podla strast oblažila človeka. V 
čem imamo iskati pravo dostojnost in bla- 
gost človekovo? Ali ne morda v tem, da 
vlada v njem blaži princip, kteri ni mese- 
nost, ampak razumnost? Blag človek ni 
oni, kteri se služeč grdim strastem valja 
'po blatu, ampak oni, ki gospodujoč z raz- 
umom nižemu peoželenju z jasnim duhom 
zrE v više ideale, in se prosto brez ovir 
dviga proti nebu. V onih imenitnih, veli- 
kanskih prostorih, kterim se pravi « Le 
stanze di Raffaelle » vpodobljena se vidi 
od neumrljivega slikarja tudi poezija. Re- 
čem ti, da prav želel sem jo videti, da 
bi spoznal, kaka si je ta umetniški veleum 
predstavljal vzor poezije. Poosebil je poe- 
zijo kot mlado žensko, oblečeno v belo 
tuniko, doljno polovico telesa pa ima krito 
z modrim plaščem. Tedaj bela in modra. 
Bela barva je simbol luči, jasnosti in trez- 
osti, modra pa simbo! nebeške modrosti. 
Venčano ima čelo z zelenim lovorom in 
sedč na marmorjevem sedeži ima liro obe- 
šeno na rameni, v desnici pa drži pesma- 
rico, Lično ozira se proti nebu; njen po- 

gled je nedolžen, miren, jasno vesel; ozira 
se gori, da vsprejme duha božjega, kteri 
jo že rahlo napolnuje, in že misli zapeti; 
na strani pa držita dva angeljska otroka 
deščico z napisom: Numine afflatur. Ta- 
ka je Rafaelova poezija! Zapisal sem si 
torej v dnevnik: V poeziji in sploh v 
umetnosti odsevati se ima dušna jasnost 
in treznost, čistost, naravna nedolžnost. 
Numine affatur, Rafaelova poezija, ne od 
mesenosti, ne od podle nizke strasti. Da, 
da, v nadzorni idealnosti mora umetnik 
zajemati, od tod svoje umotvore navdih- 
niti, oživljati, poveličati, a ta vzornost od- 
sevati se ima trezno in jasno. 

M. O, gospod doktor, ker že govo- 
rimo o človeških čutih in strasteh, rado- 
veden sem, kaj Vi sodite o ljubezni, ktera 
se je v vseh časih in se posebno danda- 
nes prepeva? 

J. In hočeš reči, da pred vsem tudi 
med Slovenci, kaj ne? 

M, Da, posebno pri nas. 

J. O ljubezni? O ljubezni v sloven- 
skem slovstvu? Ko to slišim, nehotč mi- 
slim na prvaka naših pesnikov, na Pre- 
širna. Ljubezen, Preširen, o tem bi se dalo 
že kaj govoriti. A Preširen v slovenskem 
slovstvu, ne vem, kako je to, ali morda 
po tisti psihologični postavi, kteri pravimo 
asocijacija idej, Preširen, pravim, mi ne: 
hote na misel prikliče Stritarja; in glej, 

tudi tega imena ne morem izgovoriti, da 
ne bi mislil na tisto presneto osodo, ktera 
nam je zanesena zadnji čas v naše mlado 
slovstvo. Tedaj. ljubezen, Preširen, Stritar, 
o da, to je pri nas nekako združeno, da, 
drugo drugemu' priklenjeno kakor v verige, 
tako da posito primo et alterum (et ter- 
tium et guartum) ponatur necesse sit. Toda 
nikakor ti nečem jaz sam o tem govoriti, 
drugega glas sliši. lmam namreč pismo 
poslano mi že pred več meseci od prija- 
telja, kteri že nekaj let žrtvuje svoje moči 
v odgojo mladine, v tem pismu ali ime- 
noval bi je bolje znanstveno razpravo, na- 
pisal mi je svoje misli o najnovejšem na-. 
šem slovstvu. Že večkrat sem rekel, da 
ti je preberem, in ker zadeva prav ona 
prej . omenjena vprašanja, mislim, da bo 
ravno zdaj čas temu primeren ; naj govori 
prijatelj mesto mene, že prihodnjič ti je 
hočem prinesti, HM 

M, Prav hvaležen Vam bodem ; upam 
se iz. tega veliko naučiti! Željno hočem 
poslušati. | | 

J. In tako tedaj, ljubi Mirko, te jutro 
pričakujem. Nocoj se mo»ram posloviti, 
čaka me še danes važno opravilo doma. 

M. Dober večer, g. doktor! 

Deveti večer. 





Dandanes je vsakega vzgojevalca sveta 
dolžnost pečati se z domačim slovstvom ter dobro 
poznati je. Požrtvovalnost naše mladine. Kako mo- 
gočno vpliva narodno slovstvo na mladino. Novejše 
slovstveno gibanje med Slovenci. Stritar. Njegove 
zasluge. Njegovi nazori. Nova izdaja Preširnovih 
poezij 1869. Preširen v slovenskem slovstvu. Kako 
se je ocenjal pred Stritarjem. Ljubezen. Spolovna 
ljubezen; je naravna. Sramežljivost; devištvo. Kdaj 
in komu je spolovna ljubezen dovoljena? .Kdaj je 
pregrešna ? Stritar o tem. Prerano ljubovanje. 











J. No, Mirko, ali si že tukaj, me že 

' dolgo čakaš! 

| M. Dober večer, g. doktor! Pol ure 
se že tod sprehajam, hladna senca tu pod 

košatimi kostanji mi dobro de, in pa ta 

krasen razgled ! G. doktor, ali ste prinesli 

pismo? 

J. Da, da, kako bi mogel zabiti? 
Zdaj pa le sedi semkaj z menoj in po- 
slušaj. 

M. Prav rad, gosp. doktor. 

J. Predragi prijatelj! Gotovo se še 
dobro spominjaš onih srečnih let, ko sva 
še gimnazij obiskovala in tudi v šoli sku- 
paj sedela. Tedaj, kakor veš, je bilo naše 
posebno veselje prebirati domače pesnike: 

zanimala nas je vsaka tudi najmanjša pri- 
kazen v našem komaj rodivšem se slovstvu. 
Koliko sva takrat modrovala. kako se 
navduševala za narodno reč, najini upi bili 
so večkrat veliki, celo sneli. ker sanjala 
sva o rečeh, ktere ne vem, ali se morejo 
na svetu kdaj. vresničiti, In vendar srečna 
tista leta! Toda kmalu nam je bilo zapu- 
stiti gimnazij in različnost poklica naju je 
ločila. In tedaj je tudi za-me prišel čas, 
ko sem se moral resno poprijeti stroke 
svojega prihodnjega poklica, oni čas, ko 
je bilo treba postavljati podlago bodoči 
sreči kratkega življenja, ktero nam je tu 
odmerjeno. ln tako, ves zamišljen v vise 
študije, sem, da se sam obtožim, popol- 
noma zanemaril domače slovstvo in njegov 
nadaljni razvoj. Precej let je preteklo, do- 
kler sem se stalno vtrdil na tem mestu, 
ktero zavzemam. A glej, zdaj ko sem za- 
pustil zaduhle akademične dvorane ter od- 
loživši mrtve šolske knjige, spet se vrnil 
v naročje Življenju in začel prostejše di- 
hati, oživeli so se mi spet stari spomini, 
probudile nekdanje želje, ktere je časa 
silni val zaxopal, a ne izrul mi iz srca: 
začel sem spet zahajati na polje doma- 
čega slovstva, vživat njegovega cvetja; 
temu žrtvujem lep del onega časa, kteri 
mi od vsakdanjih opravil ostaja. A še ne- 
kaj drugega je, kar me še posebno na- 
giblje bavit se z domačim slovstvom. Ka- 

kor veš. mi je božja previdnost odločila 
eno najblažih vlog, odgojevati nadepolno 
mladino. Res, kaj ne, prelep poklic ! da 
bi le znal dostojno ceniti ga! Pri teh naj- 
nežniših cveticah milega naroda mi biva 
duh in srce, skrbno spremljaje njihovo mi- 
šljenje in čutenje. Toda vprašam: Kaj 
more bolj in odločniše vplivati na mlada 
srca, navzetna za vse dobro in lepo, ka- 
kor domače slovstvo? S kako gorečnostjo 
se oklenejo mladenči maternega jezika in 
to tem bolj, ker jim je nemilo izključen 
iz šole in javnega Življenja; da, toliko 
veča je ona gorečnost pri nas, ker smo 
materinščino še le zadnji čas jeli gojiti, v 
svesti smo si nekako, kakor da bi bili v 
preteklosti preveč zamudili in zato bi hoteli 
zamujeno vhiteti; zatorej si smatram za 
eno najblažih in svetejših dolžnost skrbno 
se učiti jezika maternega in vsestransko 
ga gojiti. A pred vsem je mladina, ki se 
s posebnim navdušenjem žrtvuje temu de- 
lu ; odraslemu možu se kri ohladi in srce 
ne navduši se lahko za ideale; mladina pa 
je bolj vnetljiva, za kar se navduši, po- 
prime se strastno. In to sem zapazil, kar 
me zeld veseli, tudi pri naši učeči se mla- 
dini. O da bi ti videl, kako hlastno pla- 
nejo naši mladeniči po vseh novih knjigah, 
ktere nam dojdejo iz tiskarne, kako želj- 
no in strastno jih bero, ne, bolje rečem, 
kar: požirajo jih. Znano je že. da dijaki 

niso posebno denarni, in ako tudi pridejo 
do denarja, veš, da mladina je poslastna 
in novce prerada potroša v druge svrhe; 
a vse drugo sem zapazoval pri naši mla- 
dini ; in prav to mi daje bolj ko vse drugo 
pogum in me polni z blago nado, da mo- 
ramo kmalu doživeti boljše bodočnosti; 
zapazil sem namreč, da naši mladeniči se 
ne bojč še tako velike žrtve, ko si imajo 
nakupiti domačih knjig. Trpel bo raji me- 
sece in mesece, da si le omisli vsako na 
novo izišlo knjigo. Kaj ne, da je taka pri- 
kazen tolažljiva? 

A da veš še bolje ceniti mogočen 
vpliv domačega slovstva na mlada srca, 
pomisliti ti je, da mladeneč, ki je sicer za 
vse navzeten, toliko bolj odprč um in srce 
temu, kar mu ponujaš v obliki mile ma- 
teriuščine. Materna beseda mu s posebno 
miloto gladi uho in si s posebno prikup- 
ljivostjo vgladi vhod do najskrivnejšega 
kota v srci: saj to besedo je slišal še 
majhen iz ust ljube mamice, ona mu najde 
sladek odmev v globočini srca in mu obuja 
najnežniše spomine iz otročjih let. Materna 
beseda vročega mladenča omami in očara, 
in da jo le sliši, zdi se samemu sebi pre- 
srečen in v čim milejši in bolj dovršeni 
obliki mu doni, tem bolj se mu prikupi. 
Zatorej sem pa zapazil, preljubi moj, in 
to je, kar mi največ veselje kali, zapazil, 
da mladeniči malo ali nič ne vprašajo po 

tem, ali se jim v domači besedi ponuja 
nebeški nektar ali morilni strup, resnica 
ali laž, da je le oblika mična in dovršena, 
dovolj, brezmišljeno izpij6 kupico. O žali- 
bog, priznati se mora resnica, da ne preti 
narodni mladini od nikoder veča nevarnost 
kakor od lastnega slovstva, ako se to iz- 
neveri nravstvenim zakonom. Lahko raz- 
umeš torej, dragi prijatelj, ako se ljuba 
mi mladina tako požrtvovalno bavi z do- 
mačim slovstvom, ako tako strastno iz 
njega duševne hrane zajema, ako ono tako 
odločilno vpliva na njen razvoj, lahko raz- 
umeš, pravim, da tudi jaz, ki mi je na- 
loženo z mladino neprenehoma občevati, 
se mu ne morem dalje odtegovati. Ne, 
marveč kar me ie že nekdaj pred vsem 
mikalo, lotil sem se z nova pridno prebi- 
rati mili domači govor, kterega smo za- 
čeli Slovenci tako pridno gojiti, lotil sem 
se tega dela tem bolj, ker mi ga je nala- 
gala tudi dolžnost lastnega poklica 

In zdaj vem Že, kaj ne, dragi prija- 
telj, da me boš vprašal, kako sodbo izre- 
čem o našem slovstvu. Se v€, da tebe bi 
mikalo zvedeti moje rnnenje sosebno o 
najnovejšem slovstvenem gibanji pri nas, 
v zadnjih desetih ali petnajstih letih; o 
prejšnjem smo že tako vsi enih misli. A 
moje prepričanje o tej reči. menim, ti je 
deloma že znano, saj sva se zadnji pot, 
ko si bil pri meni, o tem še precej pogo- 

varjala. Toda ker sem ti obljubil o tem 
še natančniše kaj več premisliti, ter ti svoje 
misli napisati, glej, vstregel sem tvoji želji. 
Saj prijatelje ima družiti eno prepričanje 
in eno srce, zatorej nima biti med nama 
nobene tajnosti, nobene razlike, sosebno 
ko nam grč za najvažniše, najsvetejše reči. 

Pred vsem, predragi mi prijatelj, mo- 
ramo priznati, da se je v zadnjih petnaj- 
stih letih v slovenskem slovstvu zgodil ve- 
lik bistven prevrat. Kaj ne, iskali bomo 
vzroka temu prevratu. "Tukaj naletimo 
na moža, kteri si je v zgodovini sloven- 
skega slovstva pridobil, da kar naravnost 
rečem, največ zaslug. Ta mož, kdo ne 
pozna njegovega imena, ta mož je Stritar, 
On je mali peščici Slovencev nekako to, 
kar je bil velikim Nemcem slavni Lessing, 
kritik par excellence, kteri je Slovencem, 
ki so res pred njegovo dobo prerobato in 
kmetovsko pisali, vgladil jezik in zlog; on 
nam je še le pokazal, kako se ima slo- 
venski, a ne hrvatski ali nemški pisati, slo- 
venski, pravim, ker tako domače priprosto, 
tako čisto narodno io lično, tako dostojno 
in vendar vsakemu kmetu po vsem um- 
ljivo, recimo, tako lepo in omikano slo- 
venski ni še do zdaj nobeden Slovenec 
pisal, kakor Stritar. Kritik par excellen- 
ce! in leposlovec, ker on je v slovenskem 
slovstvu vdomačil obširno različnost lepo- 
slovnih oblik, kakor v vezani, tako tudi 

v nevezani besedi. Poglej njegov < Zvon»; 
tu nahajaš vsakovrstnih romanov, novel in 
novelic. tu humoresk, poučnih spisov, a 
ne zloženih v okornem šolskem zlogu, am-. 
pak v prijetni, mični obliki prijateljskih 
pisem ali kratkočasnih pogovorov ; tu pre- 
cejšnje število prav zanimivih zgodovinskin 
sestavkov, ki niso sezidani kakor babilonski 
stolp iz samih ilnatih opek, pustih imen 
in letnic, ampak vpletena so jim mično viša 
načelna vprašanja, ki morajo vsakega mi- 
sleca zanimati; tu so razpravljena socijalna 
vprašanja, tu naslikane podobe iz narave, 
tako zvesto in resnično, da kar strmiš. A 
tu tudi največa raznovrstnost poetičnih 
oblik; od priproste narodne pesmice do 
umetno zamotanega igrokaza. A kar je 
največa Stritarjeva zasluga, je to, da je v 
svojih Dunajskih letnikih Slovencem raz- 
pravljal leposlovna načela s posebno spret- 
nostjo in temeljitostjo, in vendar tako pri- 
prosto umevno ; razvil nam je veliko na- 
ravnih zakonov, na ktere se ima naslanjati 
umetnost in poezija; dognal je med Slo- 
venci marsiktero resnico, ktere pred ali 
nismo poznali ali prezirali, tako dognal, da 
jo vsakdo mora priznati, ako se noče sa- 
mega sebe osmesiti. In da bi ne bil tudi 
nič drugega storil, dovolj je to, da je malo 
sčistil in spilil naše pesnike. Pač dobro se 
je zdelo človeku videčemu, kako jih je 
krcal in brusil, brezobzirno vsakega kakor 

je zaslužil. Od tedaj je veliko nepoklica- 
nih odložiio liro, ki ni dala nikdar prijet- 
nega glasu in posvetili so se drugim stro- 
kam, kjer bodo sebi in narodu več kori- 
stili. Od tiste dobe so začeli naši pesniki 
previdniše peti in bali so se vsako še tako 
nenaravno zvarjeno pesem objaviti, vedeli 
so namreč, da na Dunaji preži nevsmiljen 
oster kritik, Stritar! In res, odkar je nje- 
gov glas obmolknil, začeli so se nepokli- 
cani že spet oglašati in s svojim prisilje- 
nim nenaravnim petjem kvariti Slovencem 
zdravi okus, ker ni ga, ki bi glas povzdig- 
nil ter jim posvetil, kakor zaslužijo, ni ga, 
pravim, Stritarju naslednika! Zatorej se 
pa res čudim, in,ne morem nikdar se na- 
čuditi, kako in zakaj so naši mladi lepo- 
slovci in pisatelji zapustili Stritarja in nje- 
gov Dunajski « Zvon» ter obrnivši mu hr- 
bet ustanovili brez njega novi « Ljubljanski 
Zvon ». Tu ga imaš! Ne vem, da še en- 
krat rečem, ne vem zakaj. Ali so si bili 
morda v svesti, da so oni boljši kritiki, 
spretniši leposlovci kakor Stritar? Do zdaj 
Diso tega še pokazali. Ali boljši pisatelji? 
Za eno nit ne. Da mičniše in lepše go- 
vore? Do zdaj mi ni bilo mogoče še kaj 
takega zaslediti. Temveč iz lastne skušnje 
vem, da je bila mladina nekdaj strastno 
zaljubljena v Stritarjev « Zvon », za Lju- 
bljanskega dvojim. ali se toliko zanima. 
Kaj tedaj? Boš rekel, da je bila Stritar- 

jeva nestrpnost in nepristranost, ali bolje 
njegova značajnost in nesebičnost? Na to 
vprašanje obmolknete, kaj ne? In res, še 
zdaj ne morem in ne morem umeti, zakaj. 

Stritar je bil kritik, leposlovec, vred- 
nik, pesnik, pisatelj, vse to ob enem in 
ni ga, ki bi ga v vseh teh strokah dose- 
gel. Vse, vse, kar je pisal in kakor je pi- 
sal, odobrujem in občudovaje priznam in 
navdušeno bi mu podal desnico v večno 
zvezo, hodil bi ž njim in cel6 slepo za 
njim, ko bi se mogla v eni reči pogoditi; 
a ta reč, vem, je najpoglavitniša, ker za- 
vzema vse človeško mišljenje in delovanje; 
vem, da ko bi ga razloživši mu pogoje 
prosil, naj skleneva mir, bi se sicer pri- 
jazno, a z odločnostjo od mene obrnil, 
rekoč: Prijatelj, tega pa nikakor ne, na 
vekoma ne bo med nama miru. Kteri pa 
je ta nerazvezljiv vozel? Nazori so, načela, 
ktera Stritar zastopa in zagovarja, edino 
le ta, ne več, ne manj. Res, le ena točka, 
a ta je najvažniša, taka, da za njo vsak 
značajen mož žrtvuje Življenje in večnost. 
Načela so nam različna. v teh se ne zla- 
gamo in se na veke ne bodemo zlagali, 
A prav za to se Ljubljanskim Zvonovcem 
čudim, tako da se načuditi ne morem, za- 
kaj jim Stritar ni vgajal. Ali izpovedajo 
morda draga načela od Stritarjevih? Ne, 
marveč se tudi v teh do zadnje pičice zla- 
gajo ž njim. — 

Načela, načela, po kterih moramo 
mišljenje in delovanje človeško soditi in 
ceniti, ta nas ločijo. Stritar jo je s svojim 
pisateljskim vozom zakrenil na novo, po- 
polnoma novo pot, ktera je bila pred njim 
Slovencem neznana, ker je bila popolnoma 
nasprotna njihovemu narodnemu značaju, 
veri in prepričanju; a zakrenivši jo, poteg- 
nil je za saboj pisatelje in pesnike in tako 
bistveno pretvoril naše mlado slovstvo. 

Akoprav je Stritar še le leta 1870 
s svojim Dunajskim < Zvonom » začel raz- 
širjati svoja načela med Slovenci, vendar 
je že prejšnja leta večkrat povzdignil glas, 
in si tako že pred pot vgladil do občinstva, 
To pa se je posebno zgodilo l. 1866, ko 
je z Jurčičem omislil novo izdajo Prešir- 
novih poezij. V predgovoru tej izdaji izre- 
kel je originalno, do tedaj ne še slišano 
oceno o .Preširnu in njegovih pesnih; že 
takrat je vdaril na struno, na ktero je 
»pozneje vstrajno godel. Ia res, kaj je slo- 
vensko slovstvo brez Preširna? Ali mu ni 
on duša, duša posebno slovenskemu pes- 
ništvu ? Brez Preširna marsičesa pri nas bi 
ne mogli še razumeti ne; on nam daje 
prav za prav ključ do vseh naših boljših 
slovstvenih proizvodov. Izvzemši enega ali 
dva je Preširnovo ime edino, s kterim se 
moremo pred tujci ponašati. In res, kdo 
more dovolj občudovati spretnost njegove 

suje življenje, ne sicer onega zunanjega, 
ktero le s čuti pojme vsak površen brez- 
srčen posvetnjak, ampak notranje življenje, 
ki se tako zanimivo in mično, tako mno- 
golično razvija in vrši v srci. človeškem? 
Kje bomo našli pesnika, ki bi nam zves- 
tejše in resničniše označil človeško strast. 
s svojimi spremembami, s sladkimi in gren- 
kimi nasledki? Ki bi nas globoče vpeljal 
v skrivnosti naše narave? ln kako lepo, 
kako mično razvrstuje svoje podobe, kako 
originalno slika svoje obraze in kako milo- 
ginljivo nam vpodablja svoje čute, ž njim 
oživlja mrtvo naravo in jo tako navdihuje, 
da se vse nekako ž njim joče in žaluje. 
Ne, ne, kakor Preširen ni še pel nikdo na 
Slovenskem in najbrže tudi ne bo več; 
oblika mu je tako dovršena, tako čarobna 
beseda, da ušesu doni kakor nebeška har- 
monija. Jaz, predragi prijatelj, se mu'ne 
morem .načuditi in ko sem bral njegove 
pesni, zdi se mi vse, kar so drugi med 
nami peli, tako nekam vsakdanje in pro- 
zaično, da me nikako več ne mika. In ko: 
bi mene postavili sodnika našim pesnikom, 
bi odločil Preširnu med vsemi drugimi naj- 
viši sedež, vsaj toliko viši nad vsemi, ko-: 
likor je Triglav viši nad Krnom. 

Toda o tem Preširnu je prevladalo 
v- slovenskem občinstvu do dobe Stritar- 
jeve mnenje, ki v obče ni bilo vgodno 
nameram Stritarjevim. Slovenci so namreč. 

govorč o Preširnu ločili obliko od vsebine, 
kar se mora ločiti pri vsakem umetniku. 
V obliki je bil Preširen vsem onim, ki so 
kaj razumeli in ne slepo in strastno so- 
dili, nedosežen, v tem pesnikom sloven- 
skim prvak in vzor, kterega kot takega 
nikoli ne moremo dovolj občudovati in 
posnemati. Toda od oblike različna je vse- 
bina; ta pa'se je v: Preširnu. obsojala. In 
zakaj? Ker se bavi z ljubeznijo, edino le 
z ljubeznijo. Ljubezen? Jo bomo li obso- 
dili? Ne le je ne bomo obsodili, marveč 
ona je med vsemi čuti najblaži. Saj brez 
ljubezni ni življenja, ne hotenja, ne delo- 
vanja. Ona veže in edini v mogočno skup- 
nost posamljene moči, ona lajša bole- 
čine, ker jih deli, nam spremeni solzno 
dolino v nebeški raj. ln ta ljubezen, ona 
je mati vsem drugim čutom, iz nje se nam 
rodi upanje, hrepenenje ; brez nje se nič ne 
giblje, nič ne obstoji, da, cel6 jeza in so- 
vraštvo se redite iz ljubezni. Ljubezni čut 
je kakor iskrica vse ogrevajoča in oživlja- 
joča, iskrica, ktero nam je v srci vžgal 
Stvarnik, da se v tem prognanstvu zave- 
damo, kje je naš početek, kje naša pri- 
hodnja domovina, tam, kjer gori večna 
ljubezen. In tedaj pesnika ljubezni bi ob- 
sojali? Obsojali Preširna? 

Toda treba je pred vsem dobro se 
razumeti, in da se dobro razumemo, treba 
nam dobro stvar razločiti. Ljubezen je nam- 

reč različna po različnosti svojega pred- 
meta in namena. In tako govorimo tudi o 
- ljubezni, kteri je ime spolovna, ta se rodi 
med osebama različnega spola, kteri spo- 
lovno združi v ploditev in ohranitev člo- 
veškega rodu. Tudi ta ljubezen je dobra, 
ker naravna, ona ima namreč svoj poče- 
tek v človeški naravi sami, ktera je spo- 
lovno razdvojena, tako da sta spola drug 
na drugega navezana, in se drug drugega 
med seboj vsovršita. Ker je pa ta različ- 
nost spolovna v naravi vtemeljena, zato 
je njen početnik Stvarnik sam, ki je po- 
četnik narave. Zato je pa tudi ljubezen 
spolovna, izvirajoča iz narave, vpostavljena 
od Boga Stvarnika. Toda bodi ta ljubezen 
še tako naravna in blaga, vendar zabiti ne 
smemo nikdar, kaka je njena svrha. Ta 
je, kakor smo rekli, ploditev človeškega 
rodu. To plojenje pa se sme vršiti le po 
oni postavni, javno priznani zvezi, kteri 
pravimo zakon. 'Tako vsaj učč in. menijo 
narodi vseh časov in krajev; nikjer ni nam- 
reč dovoljeno človeku spolovno se družiti 
po živalsko; in ako se kaj takega zgodi, 
je tako početje zabileženo kot nesramno, 
nenravno. 

Vprašal bi morda kdo, zakaj so spo- 
lovni ljubezni ovake ovire postavljene, za- 
kaj bi se ne smela prosto in samovoljno 
javiti? Ali niso morda to predsodki po- 
dedovani že iz temnih, vražastih časov sred- 

njega veka? Prazni predsodki? Odgovarja 
naj vam človeška narava, o vi, ki tako 
radi govorite o predsodkih. Ali ni resnica 
od vsakega priznana, da je človeku naro- 
jena neka naravna sramežljivost, ktere se 
ne more nikdo iznebiti in ne tajiti, naj še 
toliko protivi naravnemu čutu? 

M. Da, da, to se mi zdi, da tajč 
nihilisti, g. doktor! Ne zamerite, da Vas 
motim.  Nihilisti, kakor sem bral nekako 
ondan v « Pismih iz Rusije », ki so tu tis- 
kana v nekdanjem Dunajskem « Zvonu ». 
« Kaj je sramota?» vpraša tam nihilist. 
Ogdovor: « Pojem čisto relativen ». 

J Tajč? Recimo bolje, silijo se tajiti, 
ker tajiti ne morejo. Toda zdaj poslušaj 
dalje iz pisma: 'Ta sramežljivost se kaže 
pa posebno v človeških plodilih, ali v onih 
udih človeškega telesa, kteri služijo v po- 
jenje rodu. Zatorej se pa tudi to plojenje 
zakriva v temno skrivnost, ker človeka je 
sram kaj takega očitno činiti. Od kod to? 
Od kod ta sramežljivost? Gotovo le od 
tod. ker se plojenje ne vrši primerno člo- 
veški dostojnosti. Kako ne? Clovek je 
namreč bitje obstoječe iz duše ia telesa, 
ta dva sta bistvena dela njegove narave; 
a blaži priscip v človeku je duša, ker je 
enovito bitje, mislivo in hotno, ona je dejst- 
vujoča in oživljajoča forma telesa človeš- 
kega ; zatorej se spodobi, da ona vlada v 
človeku, da je ona princip vsem činom 

človekovim, da se brez nje ali brez njenega 
povelja v njem nič ne gane. Toda priznati 
moramo Žalostno resnico (od kod to iz- 
haja, nečem tu preiskovati), da v človeku 
prevladuje meseni princip, večkrat proti 
izrečenemu povelju voljinemu, meso je du- 
hu vporno in nevbogljivo, noče se mu 
podvreči in njegova slast povsod prehi- 
teva prosto določitev voljino. A prav ta 
prikazen je v človeku neredna, nepostavna 
in nedostojna. Zatorej se je človek sra- 
muje, ker vidi v tem dušo nezmožno in 
ponižano. Ker se pa ta vpornost najhujše 
v plodilih razodeva, in je v teh najnev- 
krotniša, se človek prav teh najbolj sra- 
muje. Zatorej pa človeštvo nekako obču- 
duje ter posebno časti tiste, ki se vkrotivši 
meseno vpornost odpovedč spolovni slasti. 
Devištvo je bilo vedno in posebno čislano 
pri vseh narodih. 

M. Ne pri « Zvonovcih» ; , vboge stare 
« device »! 

J. Poslušaj dalje: Človeštvo je de- 
viški stan vedno smatralo za nekaj junaš- 
kega ter obdajalo ga z nebeško glorijo, 
Drugim pa, ki se čutč poklicane v plo- 
jenje, se je dovolilo to. kakor sem že 
rekel, le s tem pogojem, da se javno dru- 
žijo v zakon in da zunaj tega nemajo sta- 
viti plodivnega čina, zatorej pa tudi ne 
spolovno ljubiti se, ker ta ljubezen ni nič 
druzega kakor. naravno pripravljavna k 

onemu: činu. Ljubezen ta je dovoljena kot 
pričetna ali vvodna tudi onim, ki resno 
mislijo v kratkem skleniti zakonsko zvezo. 
Prostim pa in ki ne mislijo resno in kmalu 
v zakon stopiti, je prepovedana, zatorej 
pregrešna, ker ne služi: svrhi, v ktero je 
človeku vrojena, in tako nasprotuje na- 
ravnemu. redu. A posebno pogubna je 
taka ljubezen nezreli mladini; ako se začne 
za-njo vnemati, jame mladenču polniti do- 
mišljijo z nečistimi podobami. otrovi mu. 
nepokvarjene živce, izsreblje živeljni sok. 
Zatorej pa mora vsak pravi odgojitelj pred 
vsem zapomniti si prevažno svarilo: ne 
dajaj mladini v roke zaljubljenih pesnikov, 
ni veče nevarnosti za mlado srce! 

M. Toda drugače razume to reč Stri- 
tar. Glejte, kako piše: « Ne bati se, mla- 
deniči! Pridigal vam ne bodem; v kako 
razmero vam je stopiti s tem svetovnim 
čutom, učili vas bodo vaši roditelji, izpo- 
vedniki, verski učitelji, njih poslušajte. Moj 
svet je ta: Ako že ljubite, ljubite na skriv- 
nem, na dnu srca, tam naj gorf večna lu. 
čica, ktero ste prižgali svojemu angelu, 
svojemu idealu, skrivna ljubezen, najboljša 
ljubezen |! Kaj treba vedeti svetu, kdo je 
vaša boginja, kake < laske» ima, oči in 
usta! Kako vas « peče bolečina », kako 
zdihujete po noči in po dnevi.... Ako 
torej ljubiš, mladeneč, ljubi za-se; ne iz- 
postavljaj svojih sladkih ali britkih čutov 

v posmeh tujim ljudem, ki imajo vsak 
svoje potrebe in opravke....» Tako po- 
dučuje Stritar mladino ! 

J. Da, da, tako se uči v listu, ki je 
pred vsem namenjen mladini pna viših in 
srednjih šolah. Ljubite, kaj ne, ljubite, di- 
jaki | Cemu ljubiti? Je-li morda ona ljube- 
zen nekako nedolžna šala, ktero si sme 
vsakdo povoljno priveščiti? 'Tako učite, 
gojitelji mladine, to je vaša nrav! ln ža- 
libog, da si tak nauk mladina predobro v 
srce vtisne. Večkrat sem že videl, preljubi 
moj, kako je že gimnazijalec ves vtopljen 
v tako ljubovanje. Peto- ali šestošolec, 
otrok, ki zna komaj grško brati, izvolil si 
je « svojo »; in tedaj sanjari in blede noč 
An dan, pesnikuje, žaluje, toži luni in zvez- 
dam svoje gorjč, pri tem pa zanemarja 
šolske naloge, in jame vidno .hirati od dne. 
do dne. Začne ljubiti — dasiravno sme 
upati, da mu bo še le za deset ali dvajset 
let mogoče s svojo < boginjo» v zakon 
stopiti; dve ali tri leta še na gimnaziji, 
pet ali šest let na vseučilišči, potem spet 
kaj časa, predno stalno do kruha pride, 
to ti je čas, v kterem se ona lahko de- 
setkrat moži, in on postane ji saj tudi to- 
likokrat nezvest Glej, vse to ga še loči 
od izvoljene, in vendar kaj takega naši 
osrečevalci in odgojevalci mladine ne le ne 
obsojajo, ampak cel6 priporočajo! Sad 
takih naukov je lahko videti vsak dan. Le 

poglejmo našo učečo se mladino; kako 
nam hira in bledi; nekdaj je bil najlepši 
kinč mladeničev rudeče lice in vedro oko, 
A zdaj beži gledat, srečaval boš po uli- 
cah mladeniške postave brez vse živah- 
nosti in življenja, motne oči, zgrbančeno 
čelo, bleda. lica; vse ti znanuje žalostno 
zamišljenost in obup; kmalu ne bomo dru-: 
zega imeli, kakor fantuste, same fantaste,: 
grobove od zunaj pobeljene, od znotraj: 
smrdljive! O za Boga, tužna slovenska 
domovina ! da nimaš drugih odgojiteljev 
svojim najnežnišim cveticam, da strupena 
slana grde poltosti že v prvem cvetu pos- 
modi tvoje najlepše cvetke! A tako je in 
drugače ne more biti, dokler se tako uči 
in po lepoznanskih listih (ali kali!) tako 
piše. 

Toda predaleč smo že skoro zabreli. 
Hotel bi ti nadalje brati iz prijateljevega 
pisma, pa kakor vidim, se jame že tem- 
niti; zatorej pa odložim nadaljevanje za 
prihodnjič. Nocoj stopiva še gor na vrh, 
kmalu bo že začela luna izza Nanosa vs- 
hajati. Imela bova krasen pogled. 

M. Da, gospod doktor, prav rad 
grem. 

Deseti večer. 








Preširnova ljubezen ; je pregrešna. Načelno 
zagovarjanje njegove ljubezni po Stritarji. MPreširen. 
in Stritarjev idealizem; ta ni krščanski idealizem, 
ampak novejši panteistični. Spinoza, Hegel. Nepre-. 
magljivo nasprotje mej duhom in materijo. Vsodno 
hrepenenje po večno nedosežnem.  Preširen, oslep- 
ijen tič. 








J. Danes pa hočem dalje brati prija- 
teljevo pismo. 

M. Zadnje, o čemer smo govorili, je 
bila ljubezen, bolj prav, nespametno lju- 
bovanje, 

J. Da, in sicer o oni predčasni, ne-. 
zreli ljubezni, ktero občni nravstveni čut 
obsoja kot pregrešno. In zdaj čuj dalje: 
Tej ljubezni je bil Preširen vdan, sužen od 
mladih let, skozi celo Življenje, a zakona 
nikdar ni sklenil. In to ljubezen Preširen. 
opeva, nobene druge, opeva pa kot pravi 
lirik, tako namreč, kakor jo je sam v last- 
nem srci občutil. Ljubezen ta ga je mla- 
dega navdušila sč strastnim ognjem, od- 
prla se mu je pevska žila, pevati je začel 
slavo svoje izvoljene. .A izvoljena ga ni 
poslušala, ljubezen nevslišena je vzela pes- 
niku up, napolnila ga z britko skrito iro- 
nijo proti izvoljeni, postala mu je zoprna, 

in ker ona mu je bila bogstvo, z eno be- 
sedo vse, ga je ljubezen nevlišana sprla 
ne le z njo, ampak tudi s vsem svetom. 
Peza celega sveta in vse gorje mu je te- 
žilo srce. Pod to pezo pesnik obnemore, 
vgasne mu upa zadnji žarek, on obupa in 
išče srcu hladila v morji pozabljivosti, v 
ktero ga vtaplja vino, v ktero ga sprejme 
črni grob. 

Tako Preširen, in prav take njegove 
pesni. 

Kaj tedaj? | 

Sodba ni težka. Preširen je ljuboval 
pred časom, brez pravega namena, brez 
zakona, zatorej je ljubezen njegova proti- 
naravna, pregrešna. In ker je ta ljubezen 
v pesmih njegovih vpodobljena v najlepši 
čarobni obliki, rečemo lahko: Preširen nam 
v zlati, umeteljno izdelani posodi podaja 
strup pregrešne strasti. Oblika je tako do- 
vršena in čarobna, da se ušesu glasi ka- 
kor nebeška harmonija, se polasti čutov, 
vname kri in omami duha: zatorej se je 
mislilo nekdaj, kdor hoče brati Preširna, 
bodi trezen, um njegov imej v oblasti do- 
mišlijo, bodi že skušen, prileten, da pozna 
življenje in ljubezen pravo in pregrešno v 
vseh njenih posledicah Mladina pa nesku- 
šena, vroče krvi, bujne, nevkrotne domiš- 
ljije, lahkoverna, pusti Preširna, da omam- 
ljena od njegove zapeljive lire se ti ne 
vname v srci ogenj strasti, ktera pred ča- 

som popari in spodjč tvoje duševne in 
telesne moči in te spravi v zgodnji grob. 
Toda nam je po tem takem morda na- 
men Preširna v pekel obsoditi? Nikakor 
ne. Preširen je bil vbog nesrečen človek, 
v kterem je divja strast zmogla nad raz- 
umom in ga podjarmila, bil je torej eden 
tistih, kakoršnih večkrat med grešnimi ljud. 
mi nahajamo. Zatorej pa ga nikakor no- 
čemo obsoditi, marveč pumilujemo ga in 
prosimo : Bodi mu Bog milostljiv. Pomi- 
lujemo ga temveč, vid€, kako je svojo 
res nenavadno pesniško nadarjenost, ka- 
koršne še noben Slovenec ni imel, večkrat 
zlorabil in se valjal po blatu poltosti in 
pregrešne ljubezni, vidč, kako je svoje 
darove v najlepšem cvetu možke starosti 
zapravil in pogreznil se v prerani grob. 
Velik nam je Preširen ... občudovanja vre- 
den, pa še mnogo mnogo veči bi bil, da 
bi bil čistega mišljenja in da bi ne bil te 
velikosti omadeževal s pregrešno strastjo. 
Zatorej pa še enkrat rečem : Pomilujemo 
ga — Bog mu odpusti! 

Toda vse drugače je nesrečnega pe- 
snika strast zagovarjati in celo načelno 
poveličevati. In kaj takega, trdim, predrz- 
nil se je Stritar v omenjenem predgovoru 
k Preširnovim poezijam, kterim je, kakor 
veš, omislil z Jurčičem novo izdajo l.. 1860. 
Stritar je namreč prevzel veliko nalogo, 
med Slovenci širiti in trditi idealizem. A 

dobro ved€, da se vse slovensko slovstvo 
vrti okoli Preširna kot največega pesnika, 
skušal je pred vsem Preširna po svoje tol- 
mačiti ; hotel je namreč že v Preširnu najti 
idealizem : naš pesnik mu je največi, naj- 
blaži idealist. ln tako si lahko mislimo, 
kako: je predrugačil in poveličal podobo 
Preširnovo ; vbogi, zaljubljeni, obupani Pre- 
širen se v Stritarjevem idealizmu obožuje. 

A vprašati bi znal kdo : Stritar idea- 
list? Da, idealist, in prepričan sem, da on 
sam se tega ne sramuje, ampak stavi ravno 
v to svojo največo čast, Da mu je bila 
pred vsem svrha, idealizem širiti po Slo- 
venskem, to je sam že večkrat očitno 
priznal; tako tudi v svojem sestavku: 
« Zgodnja Danica» in « Zvon», v četrtem 
letniku Dunajskega < Zvona ». Piše tako le : 
« Gosp. S. nas prijazno opominja, kaj smo 
pisali v vabilu o < Zvonovi» nameri, da se 
hoče naš list krepko boriti za idealizem 
in- pobijati materijalizem. Kar smo tam 
pisali, pisano je iz globočine našega pre- 
pričanja, in temu prepričanju se nismo do 
sedaj izneverili nikjer in nikoli, tega nam 
je priča ves « Zvon ». Da je torej Stritar 
po lastni izjavi idealist od pete do glave, 
se ne dd več dvomiti. Določiti nam je le, 
kak idealist je on, kak njegov idealizem, 
Toda ravno to vprašanje je oni gordijski 
vozel, kterega do sedaj med Slovenci še 
nikdo se ni predrznil razvozlati, osodepolni 

vozel, da bi ga vsaj kdo presekal! In Stri- 
tar dobro vedč izognil se ga je, kakor 
sam na omenjenem kraji nadaljuje: « Ali 
tu je zopet druga težava? Kaj je ideali- 
zem in kaj je materijalizem, kaj je mo- 
ralno, kaj nemoralno, o tem bi se « Zgod- 
nja Danica» in < Zvon», g. S. in tega 
lista vrednik, težko kedaj do dobrega spo- 
razumela. Nam se tudi ne zdi, da bi bilo 
tako sporazumovanje < Zvonova»> naloga. 
Toda pustimo to pravdo, ki bi ne imela 
ne konca, ne kraja », In tako se je pravda 
pustila, beseda « idealizem » je bila srečna 
parola miru in sprave med « Zvonom » in 
« Danico », beseda « idealizem », pravim, 
akoravno je med Stritarjevim in g. S.-ovim 
idealizmom nič manjši razloček, kakor med 
nebom in zemljo. Zatorej ne vem,.komu 
bi bolj zameril, ali Stritarju, ki je znal 
svoj « idealizem » tako spretno zakrivati, 
ali pa g. S-u, ki se je dal z zapeljivim 
imenom « idealizma » tako oslepiti, kakor 
otrok z bliščečo igračo, za ktero je pri- 
pravljen dati s sebe suknjo in srajco. Ali 
res ni vedel g. S., da je tako Stritarju in 
« Zvonu » izdal svojo. vero in narod in 
zgodovino njegovo ? Toda nazaj k Strita- 
rjevemu « idealizmu ». O tem pravi, da bi 
se on in g. S. < težko kedaj sporazumela ». 
In jaz mu. pritrdim: na vekoma ne, ka- 
kor Bog in hudič ne. Hotel je namreč Stri- 
tar reči, da «idealizem» je dvojen; prvič 

oni, kterega imenujemo krščanskega; «idea- 
lizem », kterega pridiga in skusi vresničiti 
v človeštvu krščanstvo, ki v: greh in pol- 
tost pogreznenega človeka spopolnuje in 
blaži, da ga pripelje enkrat k čeznarav- 
nemu koncu, kterega ima človek doseči, 
kakor uči razodenje, v gledanji božjem. 
Da ta «idealizem» Stritar zagovarja, tega 
ne bo gotovo nikdo trdil, kdor le površno 
pozna njegove spise; tudi mislim, da bi 
ga ne mogel bolj razžaliti, kakor mu kaj 
takega očitati; in saj kaže vsaka stran, 
rekel bi, vsaka vrsta < Zvonova», da ni 
imel Stritar drugega namena, kakor pobi- 
jati krščanska načela, spodkopavati slo- 
venskemu narodu vero, ktere se zvesto 
drži že tisoč let. O tem idealizmu torej 
ne govorimo. A zgodovina pozna še neki 
drug. idealizem, onega namreč, ki se je 
zadnji. čas razvil posebno na Nemškem. 
Ne more mi biti tukaj namen natančno pre- 
iskovati, kje .se je ta idealizem spočel in 
porodil, in. koliko je ta ali oni novejših 
filozofov donesel k njegovemu razvoju. Ka- 
kor že veš — saj nisi tujec v novejši filo- 
zofiji — sklepal je žid Spinoza iz načel 
16, in 17. stoletja dosledno novi pantei- 
zem ene substancije, kteri je dal dva pri- 
devka  (attributa): naravo (snov) in miš-: 
ljenje. Iz teh dveh pridevkov porodila, sta 
se dva otroka: materijalizem in naš ljubi 
idealizem. Prvi taji duha, Boga, vse tran- 

scendentalno, drugi taji resničnost mate- 
rije, in pravi, da je ona duh ali prav za prav 
mišljenje, ktero se razvija in javi v člo- 
veku. Materijalizem kaže resničnost v mate- 
riji, idealizem v mišljenji, materijalizem v 
snovi, idealizem v misli. Proti vmazanemu 
materijalizmu se po vsi pravici obrne jeza 
Stritarjeva, in res, kdo bi z vsemi močmi 
ne pobijal nauka, ki taji dušo, prostost 
volje in vse više duševno življenje ter 
stavi človeka v eno vrsto z živaljo? Za- 
torej pa Stritarju kot sovražniku mate- 
rijalizma čestitamo in mu veseli kličemo: 
Prosit! A namesto materijalizma Stritar 
povzdigne zastavo idealizma. Je-li to srečna 
zamena? Vredno je. da si ta novejši idea- 
lizem bolje ogledamo. Po Spinozi, kteri 
mu je postavi! temelj, so razvili ta idea- 
lizem posebno nemški filozofi, ki so po 
Kantu modrovali, Fichte, Schelling, pred 
vsemi pa Hegel. Idealizem Hegelov pozna 
le eno tvarino, ktera je neskončna; to 
imenuje on logični pojem, ki je bil začet- 
kom prazen, a začel se je razvijati in s 
tem se določevati in razločevati v posa- 
meznosti in tako. polniti se, Vse reči torej 
in tudi posamezni ljudje niso nič drugega, 
kakor prikazni enega in istega neskonč- 
nega bistva, oblike, v kterih se neskončna 
na sebi porna vsebina, določuje in polni. 

ln to razvijanje se godi neprenehoma 
in se bo vršilo na vse veke, ker neka 

skrivna osodna moč sili logični pojem, da 
stopi iz prazne vesoljnosti v bogato razno- 
:vrstnost, tako se bolj in bolj spolnije. 
Toda logični pojem kot neskončen mrje 
(hlepi) po neskončni popolnosti, ker pa te 
nikdar ne more vhiteti, posamne reči ne- 
prenehoma vničuje in nove vstvarja ali 
se prav za prav on sam vedno v novih 
oblikah prikazuje; tako se bo godilo na 
veke; na veke logični pojem ne bo do- 
spel do neskončne popolnosti, v kteri bi 
se spočil, zatorej bo pa tudi na veke hre- 
penel po nedosežnem idealu, 

Prenesimo zdaj to fijozofijo na Pre- 
širna, Kakor vsakdo izmed nas, tako tudi 
Preširen ni bil druzega, kakor posebna pri- 
kazen neskončnega logičnega pojma. V 
njem se je, kakor v drugih inteligentnih 
bitjih, neskončno bistvo posamljeno za-. 
vedelo ; kakor v drugih ljudeh, je tudi v 
Preširnu neskončno bistvo vpoznalo od 
eve strani vzor, po kterem mora hrepe- 
neti, a videlo tudi od druge strani, kako 
daleč je še, neskončno daleč od vzora, 
ker Življenje in sedanjost nikako se ne 
vjema z idealom. Od ene strani neskončno 
popoln ideal, od druge strani nezmožnost 
»doseči ga, in vendar nestrpljivo silna, ker 
vsodna, želja doseči ga. Tedaj večno hre- 
penenje po večno nedosežnem. To je na- 
sprotje v človeku, ki je bistveno vstvarjen 

sam je torej samemu sebi živo nasprotje. 
A vendar vse to je naravno, nujno, tako 
da drugače ne more biti — da, vse to je 
božje, saj človek sam je neskončno bistvo 
po neskončnem spopoljenji vekoma .hre- 
peneče. V posameznem človeku vidiš bog- 
stvo samo, mišljenje, hlepenje, up in stok, 
solze človekove, vse to je božje; logični 
pojem ali večna substancija misli in hlepi 
in upa in stoče in se solzf, zastonj, na vse 
veke zastonj dihteča po nedosežnem idea- 
lu. S kratka: zgodovina človeškega življe- 
nja je zgodovina logičnega pojma ali idea- 
lističnega boga. 'Taka božja prikazen v 
človeški podobi bil je Preširen. Kako ne? 
Vprašaj Stritarja. On ti tako-le modruje: 
a Vsak človek, ki ne plazi kakor brezumna 
žival pe zemlji.... ne more, ko bi tudi 
hotel, sprijazniti se z življenjem, kakoršno 
je: Vstvaril si je v prsih ali prav za prav 
prinesel je s seboj na svet podobo, ideal, 
kakoršen bi moral biti čiovek, kakoršno 
življenje. 'Ta podoba, ideal, mu je last, 
ktera ga spremlja skozi življenje». Kaj 
misliš, da je Stritarju ta podoba, ta ideal? 
To je tisti ideal neskončne popolnosti, po. 
kterem na vekč zastonj hrepeni logični 
pojem. Kaj ne, da je tako? Poslušaj, kaj 
dalje pravi: « čuti, kar je onstran, da mu 
bo večno nedosežno.... njemu je dis- 
harmonija vir globoke srčne otožnosti in. 
neskončnega hrepenenja », In: «to hrepe- 

nenje (po izvoljeni devici) je simbol hre- 
penenja po nedosežnem idealu». Zatorej 
pa « taka v pravem pomenu poetična lju- 
bezen pesnikova m ora biti nesrečna», 
Ljubezen Preširnova do izvoljene bila 
je sicer resnična, toda ona ga je tako 
rekoč vzbudila, mu srce odprla in hrepe- 
nenje po nji bilo je vvodno hrepenenje po 
idealu, je prav za prav odvalilo kamen 
od srca, da se je odprl vir neskončnega 
hrepenenja, ktero je moralo na dan preje 
ali kasneje. Zatorej je pa «otročje vpra- 
šanje,. kaj bi bilo, ako bi vslišana bila 
Preširnova ljubezen ». To nesrečno hrepe- 
nenje po idealu, nesrečno pravim, ker po 
nedosežnem idealu, bilo je v Preširnu vsod- 
no, da se mu ni mogel ogniti. Ker kakor 
je na eno stran < prinesel seboj na svet 
podobo, ideal, kakoršen bi moral biti člo- 
vek», tako je na drugo stran vržen v 
realno zivljenje, ki « se nikakor ne strinja 
s podobo, ktero nosi v prsih», Torej ka- 
kor eno, tako tudi drugo je bilo od njega 
čisto neodvisno, bilo vsodno, ker našel je 
oboje že tako in ni mu ostalo drugo ka- 
kor vdati se neizogibni vsodi. In res, on 
bi sicer to nasprotje, to disharmonijo med 
idealom in svetom rad vgladil; toda, < ko. 
pogleda v samega sebe, žalosten vidi, da 
tu on ne zadostuje idealu, in čuti slabost 
svoje volje, ker tudi njemu ni mogoče, 
popolnomaseoprostiti mate- 

rije, ki ga teži in vleče k tlam; čuti, da 
njegove moči imajo ozke meje, pa kar je 
onstran njih, da mu bo večno nedosežno, 
zastonj mu je trud in hrepenenje, ko vidi 
in čuti vse to, nazadnje mu je še vera v 
sebe vzeta». Poglejmo bolj natanko te 
besede. Hotel bi pesnik zadostiti idealu. 
in premoči nasprotje, v ktero je vržen, 
ktero sam v sebi nosi, nasprotje med idea- 
lom in realnostjo. Toda v tem življenji mu 
ni mogoče, ker da doseže svoj ideal, bi 
se moral oprostiti materije, česar pa ni 
v stanu v tem življenji, torej obsojen je 
vsaj do smrti nesrečno hrepeneti. Smrt še 
le oprostivši ga materije ga zna pripeljati 
do zaželenega ideala. Zatorej mora pa 
željno smrti pričakovati, da, mora z vso 
močjo materijo moriti, da tem preje pride 
do ideala. Postojmo malo tu. Ideal člove- 
kov je torej tak, da loči človeka od ma- 
terije in ker ideal ni nič druzega kakor 
človek v najviši popolnosti, ki mu je mo- 
goča, zatorej človek, da bode pravi po- 
polni človek, mora biti prost materije, te- 
daj brez telesa, tedaj tudi bistvo člove- 
kovo je čist duh. Duh in materija sta v 
človeku v to zedinjena, da se pred ko. 
mogoče ločita Zatorej pa to zedinjenje 
nikakor ne more biti bistveno, da bi se 
mu reklo človek, ker človek doseže svojo 
popolnost le ločen od materije. To zedi- 
njenje je in mora biti le : vsodno. Mate-- 

rija je duhu bistveno sovražna in duh je 
v njej kakor v ječi. Materija ima svoje 
nagnenje in teži k tlam, duh hrepeni kvišku, 
proti idealu. Zatorej pa duh telesa ne 
more imeti v oblasti, ker zedinjenje je zu- 
nanje, a ne notranje v eno bistvo. In tako 
materija v človeku divja po svojih slepih 
zakonih, duh pa to prenaša in trpi in ne- 
prenehoma želi oproščen biti. Clovek za 
čine svojega telesa, zakonu sile podvrže- 
nega, ne more odgovoren biti, ker telo 
mu je bistveno sovražno. Glej tukaj v člo- 
veku idealizem, ki poltost in mesena dja- 
nja v človeku načelno opravičuje. 

Toda, ali ne priznamo tudi mi v 
človeški naravi boja med materijo in du- 
hom, in da materija duha ovira od po- 
polnosti. Da, priznamo, a učimo, da to 
'nasprotje izhaja le od izvirnega greha, da 
je to nerednost v človeku, kterega bistvo 
je iz telesa in duha, nerazdeljivo zedinje- 
nih v eno celoto in da človek svoj ideal 
le kot dušno-telesen doseči more, da lo- 
čenje telesa od duše je, ker protinaravno, 
tudi protičloveško. lIn zatorej, akoprav 
je v človeku razprtje, je vendar človek 
premoči more; ta mogočost je v naravi 
človeški vtemeljena, ker je duša forma 
telesa, in se dd, če tudi ne vselej po na- 
ravni poti, vsaj pa po čeznaravni vresni- 
čiti. Toda vse drugače je reči: ako hoče 
doseči svoj ideal, mora se popolnoma opro- 

stiti materije; tu je načelno nasprotje med 
duhom in telesom v človeku, to ga raz- 
deli v dva dela, kterih. vsak za-se ima 
svoje posebno. bistvo, svoje moči, svoje 
težnje, tukaj je večno nemogoče podvreči 
materijo duhu, da bi človek kot dušno in 
telesno bitje dosegel svojo popolnost, svoj 
ideal. Kjer je namreč v bistvu absolutno 
nasprotje, tam jestvo. ni bistvo, ampak 
pravi absurdum, nemogoče torej tudi do- 
seči tukaj ideal. Zatorej je tukaj, kakor 
smo dokazali, izrečen pravi dualizem, ki 
poltost načelno opravičuje. 

Kaj tedaj iz vsega posnamemo? Pre- 
širnova nesrečna ljubezen in obup, vse je 
bilo vsodno. Vsodno. da je ideal prinesel 
na svet, vsodno, da je našel svet in sebe 
tako daleč od ideala, vsodno tudi, da mu 
ni bilo mogoče premoči nasprotja, vgladiti 
disharmonije med idealom in življenjem, 
ker materija je bistveno duhu pasprotna, 
in dokler je ž njo, to je celo življenje, 
je absolutno nemogoče ideal doseči; a 
najbolj žalostno je cono vsodno hrepe- 
nenje po večno nedosežnem; sila ga je 
nestrpljivo gnala doseči, kar se absolutno 
zgoditi ne more, ker vse bi bilo še dobro, 
le da bi se bil mogel vbraniti onemu ne- 
srečnemu, nerodovitnemu hrepenenju. Vso- 
dina sila ga je torej gnala, da je ljubil, da 
je vsled ljubezni jel hrepeneti po idealu, 
vsodina sila, da je ljubil brez vspeha, da 

je upal, zastonj upal, obupal; vse je mo- 
ralo tako biti, on je moral trpeti, upati in 
obupati. Saj lastna natora in okolnosti 
vstvarijo. nekterega pesnika tako, da je 
posebno občutljiv za žalost in trpljenje, 
kterega je obilo po < tej solzni dolini ». 
Kakor čebela iz slednje cvetice med, srka 
on strup in otožnost iz vsake stvari in 
prikazni: ln surovi ljudje imajo navado, 
da oslepč ptiča, da jim slajše poje. Tak 
pesnik je pravi mučenik človeškega rodu. 
ker vzame vse naše gorjč, prepevaje ga v 
sladkih pesmih, ktere nam tope .otrpla 
srca, on trpi, da :se mi veselimo. 'Tako 
Stritar. 

Tak je bil torej Preširen, od vsode 
oslepljen tič! Kdo ne razume? Ako je to- 
rej vse tako moralo biti, kdo bi se pre- 
drznil Preširna obsoditi? On ni ničesar 
prosto ravnal; znašel se je v nesrečnem 
nasprotji med Življenjem in idealom, po 
kterem je moral zastonj hrepeneti. Nje- 
govo življenje prav za prav je božja tra- 
gedija, glas večno nesrečnega, nerodovit- 
nega hrepenenja. 

Tako najdemo tukaj Preširna v bo- 
žjem svitu, božja je njegova prikazen, up 
njegov ia obup.... 

Vprašam torej: Ali se more bolj 
načelno in popolnejše obožiti človeka, pra- 
vim človeka Preširna, ž njim njegovo lju- 
bezen ali strast, njegov up in slednjič cel 

obup?  Preširen, pregrešni ljubezni vdani 
Preširen, strastni, do smrti strastni, v lju- 
bezni in vinu razdjavši se Preširen se nam 
postavlja v boga, kterega posnemajmo! 
Mladina slovenska, čitaj, ljubi, obupaj, vse 
to je blago, je sveto, je božje. Toda do- 
volj bodi za nocoj. Prijateljevim besedam 
rad pritrdim od prve do zadnje. 

M. Da, tudi meni se zdi, da se je 
češčenje Preširnovo predaleč gnalo. 

J. Da, še enkrat rečem: Vsakomu 
svoje; tako tudi Preširnu, kar mu gre. A 
ne dajmo se od njegove. pesniške prave 
velikosti tako oslepiti, da molimo njegove 
strasti in tako zatajimo vest ter božjo in 
nravstveno postavo. 

M. Prav močno Želim slišati, kaj še 
nadalje piše Vaš prijatvlj. 

J. Pojuternjem te pričakujem, Mirko. 

M. Pridem prav rad, gospod doktor. 


če 

Enajsti večer. 





Dalje o Preširnovi ljubezni. Neredno pože- 
lenje je madež v človeški naravi. Prosta volja in 
poželenje. 'Trojno poželenje. Spolno poželjivost je 
najteže brzdati. Kdor se jej vda, se popolnoma: po- 
lasti vseh njegovih dušnih vzmožnosti. To vidimo 
najjasniše pri Preširnu, kterega je gnala v obup. 
Kako je Stritar strast pri Preširnu poveličal; taki 
nauki nevarno vplivajo na mladino. Zaljubljenost 
naših pesnikov, resnična in domišljena. 











M, Ne zamerite, g. doktor, danes 
sem došel malo prekasno. Tam dol na cesti 
sem srečal dva pijanca; kakor dve zverini 
sta se trgala in klala, komaj smo ju str- 
gali raz sebe. Res, strašen je človek, ko 
se odpove pameti. 

J. Imam že pripravljevo pismo ; zdaj 
pa le sedi sčmkaj zraven mene in poslu- 
šaj: O brezverci, je bilo li treba pribežati 
k idealizmu, da razumete in: razlagate Pre- 
širna in tako iz revnega človeka naredite 
malika, kterega mladina moli in posnemaj! 
Nam pa, da Preširna razumemo in tolma- 
čimo, ni treba veliko modrovati. Vemo 
namreč, da je človek bitje iz duše in te- 
lesa sestavljeno, Primerno dostojnosti člo- 
veške narave je, da je telo, materija, po- 
korno duši, ki je v človeku blaži princip. 

A skušnja nas uči, da to ni tako ; zato 
smatra človeštvo to nerednost kot madež 
človeške narave; krščanstvo pa pravi: to 
je kazen izvirnega greha. Ker se je duh 
vprl Bogu, se je v kazen temu vporstvu 
tudi v človeku telo jelo vpirati duhu. Po 
izvirnem grehu je mesen princip prevlada- 
joč duhovemu: materija in njeno požele- 
nje prehiteva duha, ga hoče vedno podjar- 
miti in njegova dejanja določevati; le 
kdor vstrajno in več časa mrtviči telo in 
neredno poželenje, se mu počasi posreči 
telesnost vkrotiti in jo duhu podvreči, po- 
polnoma sicer prav redko ali celo nikakor 
ne v tem življenji; kdor pa mesenosti ne 
mrtviči, da, jo celo morda skrbno goji, se 
nagoenju povsod vdaja, nikdar poželenju 
ničesar ne odreče, v tem se poltost čeda- 
lje bolj vkrepi in duha oklene s. sponami 
vedno trdnejšimi. Prosta volja obnemore 
nasproti krepxirn naskokom zdivjane me- 
senosti, nazadnje se jim ne more že več 
vstavljati, poltost popolnoma gospodari in 
vleče voljo za seboj. Kako resnično nam 
pesnik sam ta žalostni stan opeva na sa- 
mem sebi: 


Pogledi, misli in želje goreče! | 

Vam prostost dam, ker zdravja nimam upa: 
Hodite; kamor vedno sla vas vleče, 
Vpijanite od sladkega se strupa, 

Ki mi razdjal src€ bo hrepeneče, 

Otrpnili so udjz mi in sklepi. 


Ali pomniti je tu, da neredno nag- 
nenje v človeku je mnogotero, kakor so 
mnogotere reči, ktere lahko poželi. V tem 
je poželenje očesa po denarji in bogastvu, 
v onem poželenje grla po jedi ali pijači, 
v tretjem je neredno spolno poželenje. In 
to poželenje je med vsemi drugimi naj- 
močnejše, ker ima v človeški naravi sami 
podlogo in iz nje dobiva nagon, in tem 
teže je vkrotiti je in brzdati, ker počutki, 
po kterih se javlja to poželenje, so naj- 
bolj razdražni in v njih vsa mesenost v 
človeku kakor v svojem središči piči. Za- 
torej pa v tem ko človek vsako drugo 
nagnenje lahko volji podvrže, tega navadno 
ne more, ker se mu rodi večkrat proti 
njegovi volji in traja dalje, kakor bi on 
hotel. In ako se to poželenje popolnoma 
vname, vsega človeka s seboj povleče s 
čarobno močjo, tako da človek ni nikoli 
manj človek, kakor tedaj, gola žival. Člo- 
vek navadno ni ob enem vsem tem raz- 
nim poželenjem vdan, ampak zdaj temu, 
zdaj onemu. Toda vsak človek je že od 
narave posebno enemu poželenju podvržen 
in ta je njegova slaba stran. In ako tega 
ne kroti in mrtviči, ampak je goji in se 
mu vda, kmalu čez-nj zmore, si ga po- 

polnoma podvrže, se polasti vseh njegovih 
tudi dušnih zmožnosti, In tak vbogi človek 
noč ni dan drugega ne misli, kakor vstreči 
svojemu poželenju. Volja, srce in domisljija 
so napolnjeni s predmetom njegovega po- 
želenja. Ta se mu povsod vpodablja, ga 
sprejema, da, celo v sanjah se mu vrača. 
Posebno močno in ognjeno je pa to po- 
želenje v spolnem ljubovanji. Gorjč mu, 
kdor mu služi. Cele dni in tedne, da, cela 
leta druzega ne bo mislil, v drugo reč ne 
bo imel vprtih svojega duha oči, kakor v 
izvoljeuo osebo: ona mu je pravo bogstvo: 


Srce je moje b'lo oltar, 
— Pred bogstvo ti, zdaj lepa stvar. 


In če tudi misli na druge stvari, če 
tudi opravlja druga opravila, vendar pov- 
sod in povsod, v vseh rečeh, v vseh okol- 
nostih vidi ljubljeno osebo; saj ona mu je 
v srce, v misli, v domišljijo vrastena, ali 
bolje, on je ves v nji, v nji vse gleda, vse 
sodi, si vsega obeta; njeno lepoto bočuduje 
v cveticah, gleda njenih oči svitlobo v 
solnci, vsaka ptica ga nje spominja. 
On vse na njo donaša, vabi luno, naj jo 
vpraša, ali spava, ali je žalostna, ali ve- 
sela. zvezde, naj jo pozdravljajo, ptice, 
naj ji sporočijo njegove želje, potočka va- 
lovi, naj ji odnes6 srčen poljub. Vse se 
mu zdi, da jo ž njim ljubi. jo oznanuje, 

jo občuduje, ji služi, da vse ž rjim joče, 
vse upa: 


Žalostna komu neznana je resnica, da jo ljubim, 
V pesnih mojih vedna sama govorica, da jo ljubim] 
VE že noč, ki bridko sliši zdihovati me brez spanja; 
VE že svitla zarja, dneva porodnica, da jo ljubim; 
V6 že jutro, ve že poldne, ve že mračni hlad 

| [ večera itd. 


Da je v stanu človek tako strastno 
ljubiti, tega vendar tajiti ne more nikdo, 
ki količkaj pozna človeško srce. 

Mislimo si torej mladenča tako strast- 
no vdanega izvoljeni; kar naenkrat ta ka- 
kor si bodi pokaže, da za-nj ne mara, 
izvoli si druzega, s kterim hoče zavezati 
se do črnega groba. Vbogemu zaljublje- 
nemu je kar naenkrat vrženo bogstvo z 
oltarja, vgasne mu solnce, luna, zvezde 
vgasnejo, mu cvetice obledč, in vse vse, 
kar mu je pred govorilo o njeni ljubezni, 
kar mu je pred obetalo, vse mu pravi, 
da ne njega, da druzega je izvolila. Up 
živi v srci, dokler je mogoče doseči pred- 
met našega upanja, ko je ta odvzet, up 
zgine. In ko nam je odvzet predmet, kteri 
edini nas more osrečiti, kterega ako ni- 
mamo, nam vse drugo.ne more dati prave 
sreče, tedaj up preide v obup, in prav tako 
se zgodi tudi pri človeku, kteri je nad vse 
spolno zaljubljen bil v izvoljeno osebo, 

Obup prazen, strašen obup mu ostane. Z 
izvoljeno osebo izneveri se mu cel svet, 
postane mu nasproten, sovražen, ker sveta, 
ker reči on ni gledal, kakor v njeni luči, 
ni cenil, nego kolikor so mu višale, ozna- 
njale ljubezen do izvoljene. 'Tako torej 
stopi v nasprotje z vsem, kar je, kar ga 
obdaja, ker ž njo ga vse sovraži, vse ga 
preganja, vse mu je grenko: 


Zvedrila se je noč, zija nasproti 
Življenja gnjus, nadlog in stisk 
Globoko brezno brez vse rešne poti. 


Da, obup ga drvi v brezno, brez reš- 
ne poti, ker edino, kar človeka še tolaži 
v največi nesreči, je up, a ta mu je vničen, 
na veke vničen, potem ko: 


Oči nje od ljubezni razsvetljene 
Smijdle so. se 'zvoljen'mu naproti, 

Bil priča sem nju sreče nezrečene, 

Mi pred očmi je v najtemnejšem koti 
Pogled ta, brez miru me dalje žene 

V obupa brezno po brezkončnem poti. 


Tako je torej Preširen od strastne 
ljubezni omagan, omamljen, obupan. V 
obupu, ko ni mogel drugače prenašati več 
skelečih srčnih bolečin, .vtopil se je v 
vinu : 

Navadile so butare se pleča 

In grenkega se usta so bokala, 
Podplat je koža čez in čez postala, 
Ne straši več jo trnovka bodeča. 


Nemoralno, v strasti vtopljeno, ne- 
srečno življenje! In tako življenje, taka nrav 
se opravičuje, se izgovarja! Kaj izgovarja? 
Ono se načelno poveličuje, oboža! To je 
storil Stritar s svojo kritiko Preširnovih 
poezij. Podaj mladini, kar on piše v vvodu 
k omenjeni izdaji Preširnovih poezij. 

Ktero Preširen opeva «ljubezen, je 
gotovo mogočen, čist, neoskrunjen, tudi 
blag čut, ki človeka povzdiguje, čisti in 
nagiblje k blagim delom ». Preširen mu 
je blag mučenik. ki trpi in žaluje za celo 
človeštvo, posebno blag, občutljiv. < Pes- 
nika loči od navadnega človeka posebno 
to, da čuti vse bolj živo. bodi si žalost 
ali radost, in sicer ne samo svoje žalosti 
ali radosti, ampak veseli se z veselim, 
joka z jokajočim ». Preširen « imel je srce 
mehko in občutljivo za srečo in gorjč ve- 
soljnega človeštva». S temi in enacimi 
stavki se Preširen slavi kot najobčutljivši, 
najblaži človek, kot posebna prikazen v 
človeštvu, obdan z nekako nebeško glo- 
rijo, In kdo bi se zanj ne vnel, kdo se ne 
navdušil, da ga posnemlje. Po takem vvodu 
čitaj mladeneč Preširnove poezije, vzemi 
vse, kar je v njih, za zlati nauk, premiš- 

ljuj, občuduj, posnemaj. Čitaj njegovo <De- 
kletom », « Nezakonsko mater», « Hčerin 
svčt », < Neiztrohnene srce» itd. in videl 
boš, ali se ti ne bo kmalo vnela mlada 
kri, napolnila domišljija z zapeljivimi po- 
dobami, napilo. se srce z ideali nedosež- 
nimi, po kterih hrepenenje mora človeka 
onesrečiti in v obup pahniti. Koliko mla- 
denčev slovenskih je pilo že iz Preširna 
smrtnega strupa, zgubilo mir srca? Vidiš 
le one plahe, od prezgodne ljubezni oble- 
dele smrtne postave, kterih pogled ozna- 
nja zgodnji grob, ki drugega ne znajo ka- 
kor žalovati, jokati se ali resnično ali pa 
domišljeno, kterim se zdi, da nosijo v 
seDi gorje cele Slovenije in vsega člove- 
štva, tako da pod to težo vsi fantastično 
zamišljeni hirajo in mrjo? O koliko jih je 
pilo iz Preširna in se dalo omamiti! 
Kako pametno so torej nekdaj so- 
dili Slovenci o Preširnu. Mladini se ga 
nima dati v roke izvzemši nekaj pesni, 
kterih število je pa majhno. Drugače naj 
Preširna berejo odraseni, pametni, trezni 
mladenči ali rečem bolje, možje, v kterih 
se je strast pomirila, ohladil se ogenj po- 
željivosti, tako da je v stanu pamet si 
podvreči niže poželenje Ti naj berd Pre- 
širna, a tudi ti previdno; ločijo naj vedno 
vsebino od oblike ter nikoli naj ne po- 
zabijo, da imajo pred seboj strup, re- 
čem še enkrat, strup v umetno izdelani 

zlati posodi. S tem konča moj prijatelj 
pismo. 

M. Res, nevarno se mi zdi na tak 
način strast poveličevati; potem pa .se ne 
more zdeti čudno, da so pri nas skoro vsi 
pesniki zaljubljeni. 

J. Ali vsaj delajo se, kakor da bi 
bili zaljubijeni. ln res, kdo bi. ne noril z 
božjim Preširnom, kdo bi ž njim ne želel 
biti mučenik najblaže strasti, ki odpre stu- 
denec neskončnemu božjemu . hrepenenju 
v srci? Zatorej si pa šteje večina naših 
pesnikov v največo čast in sveto dolžnost 
Preširna posnemati ne le v obliki, ampak 
tudi v mislih in čutih. In tako se v res- 
nici dajo omamiti od prezgodne strastne 
ljubezni, misleč, da je blago noreti in sa- 
njariti z največim pesnikom, da je nekako 
božje ž njim trpeti, upati in obupati. Ako 
pa že ne ljubijo, petem se pa silijo, da 
se le za Preširnom gnetejo; kdor vsaj hodi 
po njegovi senci, mislijo, je že, mora biti 
pesnik. 'Tako torej imajo kakor Preširen 
svojo « nezvesto >, x nevsmiljeno >, < ošab- 
no », ki noče od žalosti mrjočega še po- 
gledati ne itd. Toda še vse to bi ne bilo 
dosti, reklo bi se lahko: no, imejmo po- 
trpljenje z vbogimi pesniki, bolni so, saj 
ljubezen, ktera nima pravega namena, je 
res bolezen. A naši pesniki začeli so v 
tej ljubezni druge, veče slave iskati, tiste 


slave, ktero je Stritar vmislil Preširnu, bo- 

žje slave neskončno nesrečnega hrepene- 
nja, iz kterega se rodi v srci človeškem 
ono neskončno gorj€, kojemu pravimo sve- 
tožalje ali svetobolje, « Weltschmerz ». 

M. O, prav to je, kar sem Vas mi- 
slil že večkrat vprašati. Nedavno sem spet 
bral nekaj o tem svetožalji. 

J. Da, o tem svetožalji hočem pri- 
hodnjič še nekaj govoriti. Nocoj pa bi šel 
že skoro rad domov. Današnji dav mi je 
donesel dosti opravil, ves sem vpehan, 
želel bi nocoj dobro si odpočiti. 

M. Kakor Vam ljubo, g. doktor, ne- 
čem Vas nikakor več zadržavati. Lahko 
noč ! 

J. Na svidenje, Mirko ! 


KILA 

Dvanajsti večer. 





Svetožalje, nejasen čut; svetožalje kot filo- 
zofija. Hegel, Schopenhauer, Hartmann. Schopen- 
hauerjeva svetoboljna filozofija se ob kratkem raz- 
loži. Neskončna svetovna volja. Svetobolje kot duš- 
na bolezen; njegov početek v človeškem srci. Stri- 
tar in svetobolje v slovenskem slovstvu. Dokaže se 
iz njegovih spisov Schopenhauerjevo svetožalje. Zo- 
rin. Milosčnosi do živali, 











J. No, Mirko, kaj se ti pa zdi, da 
je svetožalje? 

M. Čudna reč vsakako in skrivnost- 
na. Dasi sem jo že večkrat. premišljeval, 
vendar mi ni še jasna. Mislirn pa, da temu 
so krivi pred vsem tisti, ki tožijo o sve- 
tožalji, ker navadno so njihove besede 
prav skrivnostne in nerazumljive. 

J. E, zdi se, da je to nekaj, kar se 
da s srcem čutiti, a z jezikom ne izraziti; 
od tod skrivnost. 

M. A morda cel0 ne s srcem čutiti. 

J. Meniš, da le domišljati? Tedaj bi 
krstil ti vse svetožaljce za blazne sanjače? 

M. Ej vendar ne, g. doktor, tega 
nočem trditi. Hočem le reči, da svetožalje 
mora biti: neki nejasen čut, o kterem sam 
nesrečnež ne v€, kaj je, tako da čuti sicer 
in nosi njegovo težo, a vendar je jasno 

ne občuti, in bi nikdar ne znal povedati, 
kaj je prav za prav srčnemu bolju vir, 
kaj predmet; vsaj toliko mi je bilo do 
zdaj mogoče posneti iz stokanja naših 
svetožaljcev. 

J. Da, vsekako čudna bolečina mora 
biti to svetožalje. Na misel mi pride At- 
lant, ki je na rami držal nebo. Taki ju- 
naški Atlanti so nekako naši svetožaljci, 
ki objemajo in nosijo v svojem srci žal 
celega sveta. 

M. Vsaj solzč in jočejo se toliko, 
kakor da bi res nosili na svojih ramah 
gorjE vsega človeštva; tedaj vsaj to je 
resnično pri svetožaljcih, če tudi nič dru- 
zega. A kako pa more priti človek do 
tega, da čuti v srci celega sveta gorje? 

J. No, to se vč, da je težko vpra- 
šanje, težko, pravim posebno tistemu, kteri 
ni sam občutil vesoljnega «gorjd» v srci, 
kakor ne jaz. Vendar pa bi se drznil tr- 
diti, da tudi to svetožalje je v najoži zvezi 
z novejšo filozofijo, ki seje razvila po- 
sebno na Nemškem; akoravno ima najbrže 
tudi ta svetožaljna filozofija sama svoj po- 
četek spet v srci človeškem, ki stoče pod 
težo svetožalja. 

M. Kako filozofijo pa že spet mislite? 

J. Ono isto, o kteri je govoril moj 
prijatelj v obširnem listu, kterega sem ti 
čital. 

M. Hegelovo? 

J Da, Hegelovo, a ne v prvi, am- 
pak ono v drugi izdaji. 

M. Kako to mislite? 

J. Tako mislim, da iz Hegelovega 
idealizma se dajo vse skrivnosti naše naj- 
novejše literature razlagati; ko govorimo 
posebe o svetožalji, si moramo natančniše 
ogledati ono obliko njegovo, v kteri se 
nam je prikazal zadnja leta. 

M Spet ne vem, o kaki obliki He- 
gelovega idealizma govorite? 

'J. O pesimizmu Schopenhauerjevem. 
Temu kot komentar ali kot zadnje deja- 
nje v žaloigri neumnosti človeške lahko še 
dodamo sanje pesimistične Hartmannove. 

M. V pesimizmu Schopenhauerjevem 
tedaj iščete Vi početek svetožalja? 

J. Nočem trditi, da ta čudna prika- 
zen svetobolja ima le v Schopenhauerjevi 
filozofiji svoj početek, ampak pravim le, 
da se iz te načelno izpeljuje in zagovarja. 
Saj Stritar sam zavrača one, ki vprašajo 
rekoč: «Kaj nam treba tistega temnoglede- 
ga modrijanstva in Schopenhauerjanstva |!» 
Zavrača jih, pravim, kot reveže, ki ne 
poznajo viših potreb, nego jesti in piti. Ti 
je znana Schopenhauerjeva filozofija? 

M. Malo ali nič. | 

J. Prav podobna je Hegelovi, le na- 
mesto logičnega pojma postavi neskončno 
pravoljo, ki se, kakor pri Hegelu pojem, 
javlja v vseh posameznih rečeh, kakor v 

človeku. tako tudi v druzih bitjih; v res- 
nici pri Hegelu je vse misel, pri Scho- 
penhauerji pa volja. Vse, kar vidimo in s 
čuti pojmemo, je le zunanja nebistvena 
stran reči, pravo bistvo ali jedro stvarem 
je pa prav za prav volja, ne le v kolikor 
se javlja v hotenji človeškem, ampak tudi 
v nagonu ali rasti druzih organičnih in 
neorganičnih bitij. Tako se nekako nedo- 
ločna pravolja v posamnih bitjih vedno 
bolj določuje in dejstvuje. A dejstvuje se 
ali bolje, želi se dejstvovati po idejah ; te 
so večne nespremenjive oblike reči, po- 
samnim individuom (posebstvom, bitjem) 
nedosežne, ker individui so časni in min- 
ljivi. 'Tako tedaj pravolja večno hrepeni 
po tem, česar doseči ne more, ker se ji 
vedno vmika više in više, ko je hoče vjeti, 
kaxor večno lačnemu Tantalu sadje. ki ga 
je bilo polno na desni in na levi, a do- 
seči vendar nobenega ni mogel. Zatorej 
je pa ta svet, to življenje vedno trpljenje, 
ker je vedno hrepenenje po tem, česar se 
ne more doseči, torej vedna nezadovalj- 
nost, vedno stokanje, zemlja ta prava 
dolina solz. Le umetnost more človeka 
omamiti ali očarati, da za malo časa po- 
zabi na gorjč, ki ga skli; toda popolnoma 
odrešiti ga tudi ta ne more. Pravo trplje- 
nje pa se prične še le takrat, ko človek 
spozna samega sebe in življenje. To živ- 
ljenje je tako slabo, tako strupeno, da 

človek po njem hrepeneč in ž njim se 
strinjajoč mora biti večen trpin, vedno ne- 
srečen. Ako hoče dospeti do pravega miru, 
mora se z voljo življenju odpovedati: za- 
treti tedaj mu je nagon k Življenju, izruti 
mora vse čute, ki ga kakor si bodi ve- 
žejo na svet in njegove stvari. To se zgodi 
po mrtvičenji in zatajevanji samega sebe 
(po. ascezi). Tedaj življenje z mnogoličnim 
gibanjem je pravi pekel, tem huji, čim bolj 
je razvito in čim mnogobrojniše so pje- 
gove potrebe, recimo, čim veči je izobra- 
ženost ali kultura. Zatorej le daleč proč 
iz življenja v samoto, v puščavo, kakor 
indijski bramini; ne več hrepeneti po spo- 
znanji, ki le vrata odprč nestrpnemu bolu, 
ampak težimo po. nevednosti in neumni 
priprostosti. Čim neumniši je. človek, tem 
srečniši, ker tem manj pozna svetovno go- 
rje. Zatorej bo pa pravi mir in srečo na- 
šel še le v deželi pozabljivosti in popolne 
nevednosti (nirvana). Tako tedaj po tem 
nauku ima biti človeku namen vse življe- 
nje in gibanje telesno in dušno v sebi za- 
moriti: največa dobrota mu je smrt, ki 
ga konečno reši peklenskega življenja. To 
je filozofija Schopenhauerjeva. 

M. Ne zamerite, g doktor, da sem 
tako malo potrpežljiv. ker potem ko sem 
Vas slišal razlagati nauk Schopenhauerjev, 
prihaja mi v spomin toliko rekov in izjav 
naših najnovejših pisateljev, posebno pa 

nekterih, da se mi zdi, kakor bi bila naša 
sedanja literatura večidel navdihnjena od 
duha Schopenhauerjevega. 

J. Prosim, potrpi še malo, tudi o 
tem hočemo kmalu govoriti. Ker se le ena 
in ista vesoljna volja v vseh rečeh nahaja, 
je človek prav za prav enega bistva z 
vsemi drugimi bitji, zatorej je njegova prva 
dolžnost sočutje z vsemi trpečimi bitji, po- 
sebno pa z živaljo. 

M. Da, da, sočutje z živaljo! 

J. A iz te filozofije tudi lahko razu- 
memo ono vesoljno neskončno svetobolje, 
ktero tlači naše pesnike in pisatelje. Po 
tem panteističnem nauku pride namreč ne- 
skoučna božja substancija v človeku do 
najviše stopinje razvoja ; pred slepa in brez 
zavesti, jame se v človeku še le zavedati 
in tako vračati se v samo sebe, kakor je 
v naravi izšla iz same sebe. Zavedč se v 
duhu človeškem vsprime se v svoji ne- 
skončneosti; pri Hegelu vpozna se logični 
pojem po samosvesti in iz tega subjektiv- 
nega vpoznanja sestavi vso resničnost, za- 
torej je pa Hegelu logika isto, kar meta- 
fizika in: človeško mišljenje je tvorjenje 
realnosti; pri Schopenhauerji pa se ne- 
skončna volja zave, ali recimo bolje, jame 
zavestno čutiti neskončno gorje; neskonč- 
no pravim, ker ta volja je: kot vesoljna, 
svetovna, v vseh bitjih se razodevajoča, 
res neskončna, in zatorej tudi bol, ki ga 

občuti, neskončen; a neskončno gorjč pa 
tudi zato, ker volja v človeku vsprime ali 
občuti res gorje vseh posamnih bitij, ka- 
kor Hegelov pojem iz seoe tvarja vso 
realnost. 

Iz te filozofije, ljubi Mirko, dajo se 
popolnoma razumeti skrivnosti naših sve- 
toboljcev; ne vem sicer, ali so se je učili 
ali pa svoje svetobolje iz druzih pisateljev 
zajeli, Sicer pa ni ravno treba, da bi Scho- 
penhauerja študirali, saj svetebolje se iz- 
peljuje lahko tudi iz idealizma, posebno 
pa NHlegelovega; ta idealizem pa ni. nič 
novega, nahajamo ga, akoprav ne v isti 
obliki, že pri starih indijskih filozofih in 
druzih, posebno pa nekterih Gnostikih iz 
prvih stoletij krščanskih. In sicer ni treba, 
da je svetožaljec študiral filozofijo, to sve- 
tožalje, menim, da večkrat izhaja iz člo- 
veškega srca, je neka bolezen, ktera se 
dd težko ozdraviti. ker prevlada v njej 
domišljija. ILahkomiseljni mladenič, ne- 
skušen, skuje si svoje vzore brez realne 
podlage, mislč, da se bo ves svet ravnal 
po njegovih sanjah. A glej, pride življenje, 
golo življenje z bridkimi skušnjami, steber 
jame za stebrom majati se in gradovi v 
zrak zidani začno se rušiti, dokler ne zgi- 
nejo kakor jesenska megla pred vetrom. 
Prazno mu ostane srce in pusto, vse ga 
je prevarilo in po čemer je že segal, zgi- 
nilo, spuhtelo mu je. Tedaj pa res misli, da 

je rojen pod nesrečno zvezdo, da mu vse, 
zdi se, nasprotuje ; zatorej se vda obupu 
in nestrpni žalosti in začenši opuščati svoje 
dolžnosti in opravila, telebi od dne do dne 
globokeje. In ko je vsled večletnih razvad 
v njem popolnoma opešala moralna moč, 
tako da ne more več skoraj prosto za- 
krečiti na dobro stran, tedaj se prepriča, 
da ga goni notranja sila v temno osodo, 
sila, kteri hote ali nehote se mora vdati. 
In glej, to silo, to domišljeno, čisto do- 
mišljeno silo, krstili so naši pesimistični 
filozofi za vesoljno ali svetovno voljo, ki, 
kakor uč«, pride v človeku do samosvesti 
ali vsprijetja svoje neskončne osodne ne- 
sreče. Tako oni. A jaz pravim, da, ako 
bi le trezno sodili, našli bi, da ona do- 
mišljena svetovna volja ni nič drugega, 
kakor njihova lastna volja in ona osoda 
je njihova lahkomišeljnost im norost, in 
svetobolje ni nič, kakor gorjč, ktero so si 
po svoji lastni krivdi nakopali in ktero 
morajo torej prenašati, kterega bi se bili 
pa lahko izognili, ako bi bili previdni in 
trezni; tako bi videli, da vsa njihova 
filozofija je le prazna sanjarija. ln jaz, 
predno bi se s takimi svetožaljci pravdal, 
naročil bi jim zdravnika, naj jim razvneto 
kri pušča, da se jim možgani ne vnamejo, 
ker taka filozofija je res začetek blaznosti, 
ako ne že blaznost sama! Kdor mi neče 
tega verjeti, bere naj Hartmannovo flozo- 

fijo Zatorej mi izvrstno vgaja, kar sem te 
dni nekje bral; je naslednja pesmica : 


Weltsehmerz! 


O Mensch! Du wirst geguilt von Weltschmerz ! 
Du wolltest die Welt aus der Angeln heben. 

O, greife zuerst in dein eig'nes Herz, 
Dann wird sich das And're schon alles geben. 


Srce, srce, povprašajte. o svetožalj- 
ci, ondi iščite vir vašim solzam, in kmalu 
se boste prepričali, da vaše solze niso Mi- 
trave solze! 

M. Vendar pa mislim, g. doktor, da 
vir temu. svetožalju je pri mnogih iskati v 
naravi sami, ker znano je, da marsikdo že 
od rojstva sč seboj prinese nežno občut- 
ljivo srce; kdo ne pozna takih vedno za- 
mišljenih, 'otožnih samotarcev, ki sami ne 
vedo, zakaj žalujejo in kaj jim prav za 
prav manjka! 

J. Res, da marsikoga že narava na- 
giblje k oni žalostni prečutljivosti; 5; taki 
ljudje, ako nimajo prave odgoje, in po- 
sebno, ako so že v mladosti preveč ločeni 
od družbe, se navadno vdajo ovi senti- 
mentalnosti, postanejo otožni in nedružni, 
takim je do svetoželja le ena stopinja. A 
naravna, zdrava odgoja, kakor tudi lastno 
prizadevanje: more naravno otožnost zjas- 


— 188 — 


niti, podvrže jo razumu. Jaz sam poznam 
take ljudi, ki so bili naravno zel0 občut- 
ljivi in otožni, zdaj pa so polni veselja, da 
še drugim odganjajo tugo in vse vedre. 
Iz tega sem spoznal, da nikdo ni od ne- 
vsmiljene osode vržen v brezdno brezup- 
nega svetožalja, marveč vrže se večidel 
sam. | 

M, Res je tako, kaj takega sem sku- 
sil nekoliko že sam Toda mislim g. dok- 
tor, da takega svetožalja ne manjka v 
našem slovstvu. 

J. Ne, gotovo ne, posebno pa, odkar 
je Stritarjev duh oživil našo literaturo. Ali 
recimo bolje, Stritar je prav za prav vdo- 
mačil med nami svetožalje; vvel je je pa 
med Slovenci prvikrat tedaj, ko je.k ome- 
njeni izdaji Preširnovih poezij temu pes- 
niku domislil svetožalje. 

M. Da, tudi meni se. zdi, da Stritar 
pridiga in priporoča svetobolje v vseh svo- 
jih spisih. 

J. In je opeva v več svojih pesni. 

M. A njega so začeli posnemati tudi 
drugi. H 

J. Ni jih malo takih. A da se bomo 
o Stritarjevem svetožalji bolje prepričali 
— toda kaj prepričali. saj to je jasno ko 
beli dan — recimo, da ga bomo bolje 
poznali, prinesel sem danes sč seboj njegov 
< Zvon » l. 1877, v kterem govori o sve- 
tožalji, posebno pa v svojih literarnih po- 

govorih, kakor stran 222 itd., kjer pravi, 
da je pesnik čisto < pasiven », Med dru- 
gim pravi tudi: « Clovek ne more biti ni- 
koli tako srečen, kakor je lahko nesrečen: 
veselje nikoli ni tako živo, krepko, kakor 
je žalost: noben vžitek. nobena slast — 
rekel bi skoraj: vsi vžitki, vse slasti sku- 
paj ne premagajo ene same prave, glo- 
boke, ostre, neskončne telesne ali du- 
ševne bolečine! — — — Sreča, zdravje, 
dobra volja, sploh « normalni » stan — to 
se komaj čuti; ali tolikanj bolj se čuti, kar 
je njim nasprotno: nesreča, bolečina, ža- 
lost |! » itd. 

A kdor bi iz teh besed še ne spo- 
znal panteističnega svetožalja, naj jih pri- 
merja s tem, kar Stritar drugje piše, in 
zginil mu bo zadnji dvom. Kakor v pred- 
govoru k Preširnovim poezijam, tako tudi 
drugod večkrat govori 0: « neskončnem 
hrepenenji », x neskončni bolečini » itd. Ne- 
skončno je gotovo vse to, ker je tudi člo- 
vek prikazen vesoljnega bitja, ktero se v 
človeku zaveda svojega ne<končnega gor- 
ja. To vesoljno bitje — človeško srce — 
tudi on pozna pišoč: < — — — še cel6 v 
globočine se smemo nekoliko upati, toda 
ne do tja, kjer se začenjajo prave vganke 
vesoljnega bitja, večne skrivnosti 
človeškega srca — — — » ln kakor je 
Schopenhauerju vesoljna volja, neskončno 
hrepeneča in trpeča, pravo bistvo vsem 

rečem, drugo vse pa le navidezno, tako 
tudi našemu pesniku: 


Gotovo je samo, kar me boli, 
Ostalo vse, otročje domišljije. 


In da je to, kar ga boli, res ono 
vesoljno gorjč, spričuje nam tako: 


Gorj€ vesoljno mene je bolelo, 
Vseh bolečin najhujša bolečina ! 


A to bolečino jame čutiti še le, ko 
pride do zavesti: 


Zavest nesreči pot odpre široko. 


Zatorej je človek le do tedaj srečen, 
dokler se ne zaveda, dokler je otrok: 


O leta vč otročja, leta sreče 
Edine, ki človeku se prisodi ! 
A predno se zavč, izgine mu — 


Zato našemu pisatelju ni še rešeno 
prevažno vprašanje, kaj človeka bolj osre- 
čuje, nevednost, priprostost, kratkovid- 
nost, ali pa tako zvana viša izobraženost, 
polna nemira, bolesti, nevtešnega hrepe- 
nenja. « Kteremu izobražencu » — piše da- 

lje: — «ni prišla že včasih misel: Kako 
srečen je vendar ta ratar, ki itd. Komu 
se ni vzbudila včasih želja, da bi Živel ž 
ujim, < ut prisca gens mortalium?» Mu ni 
rešeno to vprašanje? Ne, rešeno mu je, 
že davno rešeno. da je namreč za človeka 
najboljše nezavednemu ostati, in, ako se je 
zavedel, predno mogoče vrniti se v prejš- 
nje prvotno stanje. Zatorej pa tudi tako 
rad išče oddaljenih otokov in zahaja v 
deveto deželo, da bi tam oddaljen od 
vsega omikanega sveta samotaril ter v 
družbi z nedolžno Živaljo vžival čistega 
naravnega veselja. Ia že tako se je preži- 
valil, da se ga celo plaha tica ne zboji: 


In tukaj, glej! po travi prepelica 
Svoj mladi rod na pašo vodi: 
Domača ti v deželi tuji tica, 

Z družinico pozdravljena mi bodi! 
Kako se nič me ne boječ! nogo, 
Neznana stvar, mi kljuje najsrčneji, 


Saj teh nazorov so polni vsi letniki 
Dunajskege « Zvona >, posebno pa Strita- 
rjevi spisi, saj ne more nikjer zakriti onega 
hrepenenja po prvotnem stanu, zato pa 
tudi toliko nori za Rousseau-a, kteremu 
se ne more nikdar načuditi; to idejo po 
brezumri prvotnosti izrazil je tudi v po- 
dobi, ktero je postavil na čelo « Zvonu » 
l. 1878. V prvotnost, v prvotnost se mora 

človek vrniti, to je: odreči se vsemu spo- 

znanju, vedam, umetnostnim in vsej'izobra- 

ženosti, ktero si je človeštvo priborllo po 

tolikem trudu — potem bo še le našel 

leka ali vsaj olajšanja svojim bolečinam. 

— Popolnoma pa seveda človeka ne more 

rešiti kakor smrt — ta še le mu prinese 

miru. 

Vihar je vstal, razbil mu ladijo. 

Potopil moža, ženo in otroka! 

Za menoj na kraj samotnega otoka 

Valovi krotki so se priigrali, 

Vi, ki zadela vas osode roka, 

Blagrujem vas, pot svojo ste končali; 
e tudi sreče svoje niste — mir 

Našli ste, ki ga je iskati meni. 


Torej le v smrti mir, drugod ga ni 
najti, tako da res 


Roditi se ne — najbolje 

loveku je to; če pride na svet, 
Pustiti hitro ga spet — 
To pak je za prvim najbolje. 


M. Da, tako pravi Stritar v svojem 
Zorinu z besedami Sofoklejevimi. 

J. In prav o tem Zorinu sem mislil 
še spregovoriti, kajti zdi se mi res visoka 
pesem svetobolja v naši slovenski litera- 

turi. Ali treba bi mi bilo skoraj celega tu 
navajati, ker iz vsake vrste zdi se človeku 
beročemu, da sliši. stokajočega svetožal ca 
— Stritarja! ki se je kopal v reki, v ktero 
se zlivajo vse solze, kar jih joka "človeški 
rod — ki ne najde rešitve iz teh bolečin, 
kakor v samovmoru, kterega tako zvito in 
ravno zarad tega tako pohujšljivo v Zo- 
rinu poveliča. Ako hočeš Stritarja sveto- 
žaljca, ako hočeš svetožalje dobro poznati 
— priporočam ti, beri še enkrat Z'.rina. 

M. Hočem ga brati prav pazljivo. 
A še nekaj druzega sem zapazil v spisih 
Stritarjevih ; tako rad priporočuje milosrč- 
nost do živali, kajti njemu, kakor se zdi, 
ni velikega, ali rekel bi, nobenega vsaj 
bistvenega razločka med človekom in ži- 
valjo. Človek po njegovih besedah bi imel 
žival prav bratovski ljubiti. 

J. Da, da, kakor sem že razložil, to 
je Scnopunhauerjev panteizem vesoljne vo- 
lje, ktera biva v živali kakor:v človeku. 
Zatorej pa govori o živali enako, kakor o 
človeku. Dopadalo mi je posebno, kar 
sem: bral v Zorinu; čuj: « Pa človek še 
pi sam na sveti; kaj pa žival? — Od na- 
bodenega kebra. ki vrti v smrtnih težavah 
mlin surovemu paglavcu za kratek čas — 
do vboge tlačanske pare, ki v potu svo- 
jega života nosi in vozi človeku bremena, 
ki jih ne zmore sam, plačilo pa gotovo ji 
je glad in žeja, in — naj dela, kar more 

— palica! — MKoliko truda, koliko tr- 
pljenja! | 

M. In pa kar je pisal o konji 

J. In mački? 


M. lo vrabci in penici in kanarčku? 

J. Vse to je prav mikavno brati, le 
da ne bi se človeku studilo! 

M. Veste, g. doktor, kaj bi jaz rad 
vedel? Ali jedo naši svetožaljci mes6, ker 
bral sem, da indijski samotarji niso vbivali 
živali, ne jeli njihovega mesa 

J. Bog v€, ali jedo — jaz mislim, da 
so vsi vegetarijanci, ali vsaj bi morali biti. 

J. Toda, Mirko, solnce je zašlo in 
zakrilo solzečo se zemljo. O da bi vendar 
več ne vstalo ! 

M. Da bi ga ne preklinjali svetožaljci |. 

J. Tako tedaj lahko noč, Mirko. Pri - 
hodnjič hočemo preiskovati, koliko je Stri- 
tarjevo svetožalje vplivalo na pisatelje slo- 
venske. 

M. Željno Vas pričakujem. : 





KAZALO 
—Ž5 nami 


Prvi večer . . . . . . . . stran 


Vvod. Povod tem pogovorom je dalo po- 
tovanje v Rim, ki je lepim umetnijam prvo sve- 
tišče na zemlji. Današnji vek se naglo in razno- 
lično razvija. Zatorej treba omikancu vstvariti 
si lastno, neodvisno stališče. Skepticizem spod- 
jeda temelj krepkemu duševnemu napredku, le- 
nobnost v resnem mišljenji dela nas vedno ne- 
sposobniše o življenji in njegovih prikaznih prav 
soditi. Skepticizem je poguben, nenaraven; člo- 
vek je vstvarjen, da spozna resnico. Tudi omi- 
kanemu Slovencu je treba stalnih, jasnih načel, 
ker naše slovstvo se je v poslednjem času zel6 
razvilo; a njegovi proizvodi se jako različno, 
cel6 nasprotno sodijo. 'Taka načela razjasniti 
in vtemeljiti je namen tem pogovorom. | 


Drugi večer. . . . . . . . stran 
Pojem o lepoti; se dd težko določiti. Le- 
pote ne smemo poosebljati, niti obožavati. Raz- 
loček med lepim in idejo lepega. Lepota je 
lastnost na drugem bitji. Lepo je, kar dopade. 


Kako se imajo te besede razumeti ? Ta defini- 
cija se zdi preozka in presubjektivna; zatorej 
se dopolni: lepo je, kar «vgledano» dopade;: 


to se pojasni. Ali se smejo po tej definiciji oce- 
njati pesni ? Veliko število takih, ki ne dopadejo. 

Tretji večer . . . . . . . stran 

Lepota, objektivno opredeljena, je raznolič- 
nost v enoti. Sv. Avguštin. Razlaganje te defi- 
nicije. Raznoličnost ne zahteva materijalnih de- 
lov. Raznoličnost sposobnosti, dejanj resničnih 
in mogočih. Čim veča je raznoličnost in čim 
trdniša enota, tem veča je lepota. Lepota v 
rudninstvu, v rastlinstvu, v živalstvu, v človeku, 
v čistih duhovih in v Bogu. | 


Četrti večer . . . . . . . stran 


V nekterih stvareh se bolj razodeva lepota, 
v druzih pa dobrota. O lepoti ne morejo soditi 
čuti, ampak le razum. Zatorej žival ne more 
lepote pojeti. Vzgledi. Čuti pojmejo sicer pro- 
stornost in druge lastnosti telesnosti, lepote pa 
ne morejo. Razloži se, zakaj ne. Lepota je pred- 
met spoznajočej moči. Platon. Njegove ideje. 
Ideja o lepem. Koliko resnice je v tem nauku, 
Ideje v Bogu, v stvarstvu. Ideja v umetnosti ; se 
dandanes preveč pogreša, Sikstinska kapela. Po- 
slednja sodba Michel-Angelova. 


Peti večer . . . . . . . . stran 


Razlika med lepoto in umetnostjo. Schil- 


ler. Lepota ni le v telesnosti. Platon. Umetnost 
lepoto čutno vpodablja. Nadaljno pojasnjenje 
tega stavka. Lepota v vidni naravi ni umetnost- 
na, Umetnost je izključljivo človekova; to se 
razjasni. Umetnost je po nauku Aristotelovem 
posnemanje narave. Kako imamo razumeti te 
besede. Od narave mora umetnik posneti obliko. 


3I 


49 


69 


— KI — 


Dve bistveni obliki čutne narave: prostor in 
čas. Po tem se deli umetnost v slovesno in obraz- 
no. Velika važnost te razdelitve. Lessingov Lao- 
koont. Pesnik in pripovedovalec ne smeta preveč 
opisovati, marveč kolikor mogoče pripovedovati 
in mrtvo naravo oživljati. 


Šesti Večer . .. :. . .. . . stran 


Razloček med obraznikom in pesnikom, 
Kip sv. Andreja v Lateranu. Pesnik se mora 
izogibati sporednega obrazovanja. Ocenijo se 
nektere pesni. « Večer», « Noč», « Kdo je 
mar ?», «Oljki», « Soči », « Povest v verzih », 


Sedmi Večer . . . . . . . stran 


V umetnosti moramo razločiti med obliko 
in vsebino ali idejo; prvo mora umetnik posneti 
iz narave, idejo pa mora zajeti iz višega sveta, 
Umetnost pomeni nekaj, kar ni vsakdanje, po- 
svetno, ampak nenavadno, nebeško. Življenje in 
naravna resničnost pa viša idealnost v umet- 
nosti. Dunajska razstava. Vereščagin. Najvaž- 
niše vprašanje v vsem leposlovji: je-li čezna- 
ravna vzornost prazna, ali ima kaj resničnosti ? 
Ateizem. Trojni nagon v človeku; naloga umet- 
nosti. Do više idealnosti pelje prava filozofija 
in vera. Judita, Pravi umetnik ni sanjač, ampak 
prerok, buditelj. Naloga umetnosti po. nauku 
Platonovem. 


Osmi večer. . . . . . . . stran 
Umetnost ni sama sebi namen. Nasprotno 
trditi je panteistično, Preveliko poveličanje umet- 

nosti pri Schillerji. « Die Kinstler», Nemški 
idealizem. Umetnost, kakor človek, podvržena 
nravstvenim zakonom, (sobnost Boga in pro- 
stost človeške volje ste najvažniši resnici, da 
umetnik izpolni svojo nalogo. Osoda. Umetnik 
mora buditi čute. Kaj so čuti? Strasti. Umetnik 
bodi previden, da strasti premikavno ne opisuje. 
Umetnik bodi trezen. Rafaelova « poezija». Lju- 
bezen. Preširen. 


Deveti večer . . . . . . . stran 
Dandanes je vsakega vzgojevalca. sveta dolž- 
nost pečati se z domačim slovstvom ter dobro 
poznati je. Požrtvovalnost naše mladine. Kako 
mogočno vpliva narodno slovstvo na mladino. 
Novejše slovstveno gibanje med Slovenci. Stri- 


tar. Njegove zasluge. Njegovi nazori. Nova iz- 


daja Preširnovih poezij 1866. Preširen v slo- 
venskem slovstvu. Kako se je ocenjal pred 
Stritarjem. Ljubezen. Špolovna ljubezen; je na- 
ravna. Sramežljivost; devištvo. Kdaj in komu 
je spolovna ljubezen dovoljena? Kdaj je pre- 
grešna ? Stritar o tem. Prerano ljubovanje. 


Deseti večer . . . .:. . . stran 


Preširnova ljubezen; je pregrešna. Načelno 
zagovarjanje njegove ljubezni po Stritarji. Pre- 
širen in Stritarjev idealizem; ta ni krščanski 
idealizem, ampak novejši panteistični. Spinoza, 
Hegel. Nepremagljivo nasprotje mej duhom in 
materijo. Vsodno hrepenenje po večno nedosež- 
nem. Preširen, oslepljen tič. 

Enajsti večer. . . . . . . stran 


Dalje o Preširnovi ljubezni. Neredno pože- 
lenje je madež v človeški naravi. Prosta volja in 
poželenje. Trojno poželenje. Spolno poželjivost 
je najteže brzdati. Kdor se jej vda, se popol- 
noma polasti vseh njegovih dušnih vzmožnosti. 
To vidimo najjasniše pri Preširnu, kterega je 
gnala v obup. Kako je Stritar strast pri Pre- 
širnu poveličal; taki nauki nevarno vplivajo na 
mladino. Zaljubljenost naših pesnikov, resnična 
in domišljena. 


Dvanajsti večer . . . . . . stran 


Svetožalje, nejasen čut; svetožalje kot filo- 
zofija. Hegel, Schopenhauer, Hartmann. Scho- 
penhauerjeva svetoboljna filozofija se ob kratkem 
razloži. Neskončna svetovna volja. Svetobolje 
kot dušna bolezen; njegov početek v človeškem 
srci. Stritar in svetobolje v slovenskem slovstvu. 
Dokaže se iz njegovih spisov Schopenhauerjevo 
svetožalje. Zorin. Milosrčnost do živali. 

Popravki. 
Stran 3 vrsta 9 namesti: neugodne, beri: ne- 
vgodne. 
» 3 4 » | 7. O» ustanoviti, beri: vsta- 
noviti, 
I22 » 29  » sanften, beri: sanftem. 
I23 » 9  » Schoss, beri: Schooss. 


»  I24 » 24 » kristjan, beri: kristijan, 

Stran 133 vrsta 17 namesti: imenitnih, velikanskih, 


». 8 136 
» 138 
» 139 
I 147 


beri: imenitnih vati- 
kanskih. 
8 » 1869, beri: 1866. 


11 in drugje namesti: maternega, 
beri: materinega. 

16 » » namesti: mladeneč, 
beri: mladenič. 


24 namesti: vžgal, beri: užgal. 


Manjše tisne pomote naj čitatelj sam 
blagovoljno pof$ravi. 


sna 


KAKO JE OČE KOBENCELJ 
NA DUNAJ O 
KRAŠKI SIR NOSIL! 


A, še niste nič slišali o očetu Kobenclji?" 
- Tam v Ovčjem gradu na dolenjem Krasu, 
konec vasi, kjer pelje mimo kamenit klanec 
na ovčjegrajske pašnike; - s tega klanca se 
kmalu pride na cesarsko cesto, belo in široko, 
kdor zna dobro hoditi, vidi že v enej uri morje, 
v dveh pa pride lahko v Trst; - tam tedaj 
konec ovčjegrajske vasi stala je nekdaj, a ne 
vem, ali še stoji zdaj hiša Ovčarjeva. Pri tleh 
je imela veliko sirarnico, kjer je stari Ovčar 
siril za celo vas. Pred sirarnico se je videlo 
vzlasti na spomlad, ko se je bližal šmarni čas, 
v dolgej vrsti razpostavljenih sirnih tvoril: 
stari Ovčar jih je snažil in popravljal za novo 
sirjenje. Med vsemi tvorili pa se je po velikosti 
posebno ono odlikovalo, ki je slovelo kot 


"Grofovaka rodbina Kobencijev, kterej je začetnik in 
oče bil priprosti kmet Kraševec, dospela je že v 16. stoletji 
do velike slave v Avstriji. Udje te rodbine so opravljali 
najvišje državne službe in bili poslanci pri prvih dvorih 
evrovpskih. Njihovo ime, ki je vzrastlo iz našega kmeta, je 
še znano med kraškim ljudstvom, a to kar se še med njim 
dandanes pripoveduje, je le deloma več zgodovinsko, in 
taka je tudi naša pripovest. 


Mam ono 

»cesarsko tvorilo«. Bilo je to navlašč narejeno 
za Kobencljeve in za veliki »cesarski sir«. 
Oče Kobencelj je bil namreč tisti čas 
najveljavnejši mož v vsem Ovčjem gradu. 
Njegova hiša tam sredi vasi bila je edina že 
takrat s korci krita, druge so bile vse 
slamnate; tudi Kobencljev dimnik je molel 
skozi streho gor proti nebu nad vsem Ovčjim 
gradom, kakor štefanski zvonik nad Dunajem; 
pred dvema letoma si ga je bil še le dal 
Kobencelj sezidati. Prišli so bili namreč po 
velikej cesti doli z Laškega zidarji in hoteli 
skozi Trst v Ljubljano in še dalje iskat si dela, 
a Kobencelj jih je bil ustavil in jim dal v 
Ovčjem gradu zaslužka, predno so dalje šli. 
Zgoraj pod streho imela je Kobencljeva hiša 
mogočno kaščo, se vč da polno rži in pšenice; 
zdolaj pri tleh pa je bil hram (klet), in dve vrsti 
sodov z železnimi obroči je bilo tukaj; ta hram 
je bil popolnoma pod zemljo, zatorej je bilo po 
letu noter tako hladno, da je oče Kobencelj 
vsakikrat kožuh oblekel, ko je šel va-nj: pravili 
so, da takega hrama ni daleč na okrog noter 
do Goč. Tudi v hlevih so imeli pri Kobencljevih 
mogočne vole in debele krave in veliko čredo 
ovac. Oče Kobencelj sam pa je bil na daleč 
okrog spoštovan. Več let je že županil Ovčje- 
gradčanom, in enkrat cel6, ko je prišel min- 
ister z Dunaja, poklicali so tudi Kobenclja v 
Trst, da bi poročal, kako je kaj na Krasu. 
Kmalu potem so se davki zmanjšali, tako 
dobro jim je neki bil Kobencelj v Trstu 

zagodel; saj je bil pa tudi v resnici razumen 
mož in se je znal cel6 podpisati. 

Toda oče Kobencelj je imel tudi srečo pri 
družini. S svojo gospodinjo Meto je živel že 
trideset let v zakonu mirno in zadovoljno. 
Hiša mu je bila polna otrok. Najstarejši ste 
bili dve hčeri, ta čas že obe omoženi. Starejšo 
je bil dal v Koludrovico županovemu Tinčetu, 
se vč da ne brez dote in s tako balo, da so jo 
komaj speljali na dveh vozeh. Drugo pa je bil 
dal daleč tja nekam v Istro onkraj Kopra. Za 
tema hčerama je prišla cela vrsta sinov, 
sedem jih je bilo. Prvega je oče Kobencelj 
odločil za zemljaka, drugega in tretjega so 
pobrali k vojakom, četrti je kazal posebno 
veselje za kmetijstvo, z ostalimi tremi pa ni 
sam vedel kaj početi. Ali bodo vsi kmetje! To 
Kobenclju ni kaj dopadalo. On bi bil rad imel 
gospoda v hiši. In kaj, ko bi enkrat tudi iz 
Ovčjega grada poslali koga v šolo, dasi niso 
najstarejši Ovčjegradčanje pametili, da bi bil 
kdo iz Ovčjega grada študiral. Hoteli so sicer 
vedeti, da je bil enkrat cel6 neki škof iz 
Ovčjega grada doma za časov Lutrovih, a kaj 
takega jim nikdo ni hotel verjeti; le smejali so 
se poredni Kraševci Ovčjegradčanom, ko so 
od njih kaj takega slišali. To je posebno očeta 
Kobenclja bodlo. In res, že dolgo časa je 
Kobencelj opazoval svojega najmlajšega sina 
Lipeta. Zdel se mu je posebno prebrisan že s 
prvih let. Enkrat ko so peljali v mlin na Ipavo, 
šel je z njimi tudi Lipče. Pridejo do Ipave; mlin 

- je bil onkraj reke. Voda je bila po deži zel6 
narastla, mostov pa se ve da še takrat ni bilo. 
Kakor znano, Kraševec se vode kmalu zboji. 
In tako je tudi oče Kobencelj pred Ipavo z 
vozom kar obstal. Dolgo sklepa, kaj bi počel, 
a nazaduje, ko se voda noče umaknoti, pa 
sklene vrnoti se domu. Toda Lipčetu ni ta 
modri sklep očetov nikar ne dopadal. Vedel je 
namreč, da mu naredijo mati vsegdar, ko 
pripeljejo oče iz mlina in se iz nove moke 
prvikrat kruh speče, belega »mihota« z debelo 
jajčjo glavo, in tisti dan je dobra južina. Dolgo 
ugiblje Lipče, kaj in kako. Slednjič zagleda 
onkraj Ipave mlinarjevega Zonkota, ta je bil 
za čevelj višji od vseh drugih ljudij; pravili so 
cel6, da je enkrat, ko je bila prav jasna noč in 
je bilo veliko zvezd na nebu, vzel dolg drog in 
šel z njim na vrh Čavnja, da bi zvezde klatil. 
»Oče, glejte Zonkota, ki je zvezde klatil,« pravi 
Lipče, »on nam bo žaklje črez Ipavo znosil.« 
»Saj res ,« odvrne Kobencelj, »da prav praviš, 
ljubi Lipče.- Zonko |! Zonko !« pokliče ga, »pridi 
le-sem !« In kmalu je bilo videti Zonkota, kako 
jo plahtal žakelj za žakljem črez Ipavo. To 
dogodbo si je bil oče Kobencelj dobro 
zapomnil, od tedaj mu ni mogel več Lipče iz 
glave. »V šolo ga bo treba dati,« pravi Kobencelj 
nekega poletnega večera, ko se s košnje 
prišedši vsede na klop pred hišo in zagleda 
Lipčeta med drugimi otroki; »v šolo ga bo 
treba dati, še to jesen ga peljem v Idrijo.« In 
glej, že drugo jutro na vse rano pride h 

Kobencljevim Jože Polonin. Bil je kakor 
ovčjegrajski vedež in je slul daleč po Krasu. 
Oče Kobencelj se je bil ravno umil in prišel iz 
hiše še neopravljen in razpet. »Oče župan«, 
pravi Jože prav slovesno, »Vaš Lipče mora v 
šolo. Nocoj v sanjah se mi je prikazal Vaš 
rajnki stric in mi je rekel, da mora Lipe v šolo, 
da se bo dobro učil in bo enkrat »gospod«. 
Odslej ni Kobencelj nikakor več dvomil o 
osodi Lipčevej. V jeseni, zadnje dni oktobra, 
potem ko so že »bendimo« pospravili in ajdo 
omlatili, videlo se je, kako je oče Kobencelj z 
Lipčetom korakal proti Idriji na Kranjsko, kjer, 
pravijo, govorč nemški, in tako se bo tam Lipe 
kmalu nemškega jezika navadil. 

In tako je tedaj začel Lipče študirati. Oče 
ga je vsako leto dvakrat obiskal, dokler je bil 
v Idriji; potem pa ko jo šel na latinske šole v 
Ljubljano, se vč da ni mogel Kobencelj tako 
pogostoma k njemu, pa saj ni bilo tudi treba, 
ker je že bil Lipče odrastel in od leta do leta, 
bolj učen. Mati Meta pa je že komaj čakala, 
da bi se izšolal; potem bi bila vsaj enkrat nova 
maša v Ovčjem gradu. Tako sta mislila mati 
Meta in oče Kobencelj, Lipe pa drugače. Še le 
zadnja leta so mu jele neke skrivne misli po 
glavi rojiti. Ko je končal latinske šole, ga še 
domu ni bilo, ampak zapustivši Ljubljano 
udaril jo je na Štajersko. Tam je v nekej 
grajščini dobil dobro službo, pisal je namreč 
desetino za kmete. Po Krasu pa so berači 
raznašali novico od vasi do vasi, da 

Kobencljev Lipe ne bo nikdar »gospod«, in tudi 
vedež Jože Polonin jo moral slišati, da ne bode 
Lipe »gospoda«. 

Tisti čas pride z Dunaja na Štajersko 
cesarjev brat. In ker so veliki gospodje med 
seboj vedno veliki prijatelji, obišče on tudi 
grofe po Štajerskem in pride tudi na grad, kjer 
je Lipe desetino pisal. Ta mu je moral po volji 
grofovej grajščino in vse drugo razkazovati. 
Cesarjev brat je našel vse lepo urejeno, in 
Lipe mu je zel6 dopadal. »Slišite,« reče 
nazadnje, »moj brat cesar na Dunaji potrebuje 
prav zdaj dobrega pisarja za svojo veliko 
kanclijo; ali bi morda hoteli Vi z menoj iti na 
Dunaj?« Lipe se ni dolgo pomišljal, vedel je, da 
je dobro blizu cesarja biti. »Naj bo«, reče, »jaz 
grem z Vami.« In šel je Lipe Kobencelj na 
Dunaj, in tam so ga poslali na ravnost v 
cesarsko kanclijo. 

Več mesecev je preteklo in oče Kobencelj še 
ni ničesar o Lipetu zvedel. Enkrat pa pride 
Jože Polonin v Trst, on je namreč zmirom 
pohajal ter vse poznal in vsi njega. Pride tedaj 
v Trst in ker ni imel drugega opravila, sede na 
kamen poleg morja in gleda, kako skladajo iz 
ladij blago na vozove. Kar pride ondi mimo 
neki gospod, eden tistih, kteri so lani na zadnjo 
polnenico pri Kobencljevih pili, in ko spozna 
Jožeta, - imel je namreč Jože posebno rdeč 
nos - pov€ mu vse, kje je Lipe Kobencljev, da 
je na Dunaji pri samem cesarji, v njegovej 
kancliji in da še bo iz Lipeta kaj posebnega. Ni 

se dolgo mudil Jože Polonin. Posadi klobuk na 
glavo malo na stran, in hajdi na ravnost proti 
Ovčjemu gradu. »Kam za vraga greš danes 
tako hitro?« vpraša ga Martinek od Bajte, ki jo 
- po navadi dober teran točil, ko ga vidi tako 
naglo po cesti lomastiti, »ali se nič ne ustaviš?« 
»Danes nič, odgovori Jože in gre dalje. 

Bilo je na večer in Kobencljevi so peljali 
seno domu. Ravno zakrečijo s kolovoza na 
cesto in oče Kobencelj koraka z grabljami za 
vozom. »Oče župan«, kliče Polonin, »čakajte 
vendar; lepo seno imate.« »Od kod pa prideš, 
vpraša Kobencelj, »da nisi bil že zopet v Trstu 
ali Kopru, pohajač?« »Kdor pohaja, tudi 
marsikaj zve,« pravi Jože, »čeravno je večkrat 
lačen in posebno pa žejen.« »Taka pijavka, kaj 
ne, kakor si ti, ki zavohaš vinsko mušico tri 
ure daleč.« »Tri sicer ne, vendar pa dve, iz 
Trsta sem,« pravi Polonin. »danes mi posebno 
močno diši. Oče Kobencelj, ali veste, da je Vaš 
Lipe pri cesarji na Dunaji v kancliji, kjer 
delajo davke in pišejo vojsko?« Očetu 
Kobenclju šine kri v glavo, ker akoravno se je 
Jože rad šalil in kako debelo povedal, vendar 
prav močno se ni nikoli zlagal, posebno 
županu ne. »Moj sin, hem, Lipe Kobencelj, iz 
Ovčjega grada, moj sin, pri cesarji, na Dunaji, 
v kancliji, hem, hem, to pa že kaj velja....« 
Prideta domu. Pokliče se mati Meta; gred6 v 
izbo in zapr6 duri za seboj. V skrivnem svetu, 
kterega ud je bil tisti večer tudi Jože Polonin, 
razpravlja se vestno velevažna novica. Prvo, 

kar se enoglasno sklene, je, da mora oče 
Kobencelj na Dunaj Lipeta obiskavat, kakor 
je hodil nekdaj v Idrijo in Ljubljano: saj na 
Dunaj pelje cel6 več potov, in po vprašanjih 
se pride cel6 do konca sveta. Druga točka nič 
manj važna je bila: Kaj bi pa Kobencelj nesel 
s seboj na Dunaj ? Prazen ne gre Kraševec 
nikamor, toliko manj ne na Dunaj in sicer v 
cesarsko hišo, in kaj, ko bi cel6 cesarja srečal, 
kteri že tako, kakor pravijo, pride v kanclijo, 
kjer piše Lipe. Prazen torej nel! Ali kaj bi 
vendar nesel? Mislilo se je najprej na orehe. 
Znano je namreč, da rastejo posebno v 
Ovčjem gradu lepi debeli orehi, kterim pravijo 
»krotniki«, ker pridejo debeli kakor krote, in na 
Kobencljevem borjači sta rastla dva taka 
stara oreha. Saj je Janezu Bobnarjevemu lani, 
ko je zvečer na klopi pod orehom sedel in z 
odprtitmi usti proti nebu zevaje spal, oreh 
krotnik, ki je z drevesa padel, vse sprednje 
zobe strl, tako da je moral v kot vreči 
bombardon, na kterega je tolikokrat že pri 
kraških ženitvah pihal. Vendar pa so kmalu 
spoznali, da ne bode z orehi nič, ker bi se, 
kakor je opomnila mati Meta, ljudem čudno 
zdelo, ko bi krotniki rožljali na hrbtu, posebno 
ker je bil oče Kobencelj nekaj preokoren ter 
je trdo in mogočno stopal, tako da se je zemlja 
tresla pod njim, kakor pod Pečenkovim 
kladivom v Peklu. Kar pride na misel kraška 
skuta, in prav takrat, ko je bilo meseca 
majnika, napravljala se je najboljša. To bi bilo 

res kaj posebnega. Toda Dunaj je bil daleč in 
po takej vročini, kdo bi jo mogel prinesti 
frišno na Dunaj? Pridejo na kraške zajce. 
Vsakdo ve, da plačujejo te Tržačani vedno 
nekoliko dražje kakor ipavske in druge. In Bog 
ve, ali je bil že kraški zajec na Dunaji? Ali 
kmalu vidi Jože Polonin, da bi morali zajca 
živega uloviti, ker drugače bi se mrtev ne 
mogel do Dunaja ohraniti. A kdo bo pa živega 
zajca lovil? Torej tudi ta ne obvelja. Ne ved6 
že več, kaj si izmisliti. Kar se zasliši ovčarjev 
rog sredi vasi, ovce so se vračale s paše domu. 
»No glejte,« pravi Polonin, »kmalu bi pozabili 
na naš sir. Kaj boste nesli na Dunaj! En sir 
si naložite na hrbet, pa je! Kraškega sira še 
gotovo na Dunaji ni bilo. To bo pa to, kraški 
sir, ali ga bo gledala gospoda in pokušavali, 
in kaj, ko bi do samega cesarja prišel; tudi kaj 
takega se lahko zgodi v cesarjevi hišil« Se ve 
da ta svet dopade očetu Kobenclju in materi 
Meti. Sklene se enoglasno, da pojde v enem 
meseci oče Kobencelj s kraškim sirom na 
Dunaj k Cesarjevim v kanclijo, kjer piše Lipe. 
Še tisti večer je dobil stari Ovčar naročilo, da 
naredi velik in dober sir, ker znalo bi se 
zgoditi, da bi ga sam cesar jedel. Drugo jutro 
pa je Matevž Španjolov že tesal in žagal pred 
Ovčarjevo sirarnico, in z Ovčarjem vkup sta 
merila in sestavljala novo tvorilo za cesarski 
Sir. 

Tri tedne potem, ko je že sir bil zgotovljen, 
napravi se oče Kobencelj na pot. Že zvečer se 

v družini vse domenijo, kaj in kako se naj dela 
med tem, ko ne bode očeta doma. Tone, 
najstarejši sin, prihodnji gospodar, ima najeti 
delavcev, da se pokosi Stara reber, potem tudi 
ževk, ker so senožeti na Krasu zel6 kamenite, 
med ževkami pa ne sme manjakati Urše 
Žuhčeve, ker ona za dve drugi dela naredi, in 
tako dalje. Zdaj prinese Meta lepo novo vrečo 
in zgnete va-njo cesarski sir. Slednjič poduči 
Jože Polonon očeta Kobenclja, kako naj potuje 
na Dunaj. Polonin je bil namreč že sam na 
Dunaji; ko so bili namreč zadnjikrat v Bosni 
Turke potolkli, povabil jih je bil cesar na Dunaj 
in jih prav dobro pogostil. Ko bo prišel 
Kobencelj na Gornje Štajersko med Nemce, 
tedaj naj si dobro zapomni besedo »Wien«; na 
to besedo mu bodo vedno pot proti Dunaju 
kazali. Ko pride na Dunaj, to mesto je veliko 
veliko, a vendar bo prav lahko našel cesarjevo 
hišo; že od daleč bo namreč zagledal Štefanski 
zvonik, tedaj naj na ravnost proti njemu gre; 
od tod pa jo naj obrne na levo; kmalu bo 
zagledal prav lepo veliko hišo, najlepšo in 
največjo med vsemi drugimi: tu so Cesarjevi, 
tu je tudi kanclija. 

Tako je bilo tedaj vse prav. 

Drugo jutro na vse rano je korakal oče 
Kobencelj s cesarskim sirom v bisagi gori po 
klanci. Konec vasi je odprl ravno tedaj 
Jerančev Polde vrata na seniku, kjer je 
spaval, da bi pogledal, ali bo kmalu dan, kar 
zagleda Kobenclja. 

»Kam pa ste se napravili tako zgodaj, oče 
župan?« 

»Tja gori na Dunaj, pravi Kobencelj in gre. 

Okoli poldne sopiha oče Kobencelj iz Ipave 
gori proti Razdrtemu. Vroče je, poti se, da je 
ves moker. »O pasja dlaka,« godrnja, »kdo bi 
Bil rekel, da je ta sir tako težek!« Na večer 
pride v Ljubljano in zve, Zakaj ni prav za prav 
Lipe hotel iti za »gospoda«. 

Srečno preide vse Slovensko in pride na 
Gornje Štajersko med Nemce. Na besedo 
»Wien« pokažejo mu povsod dunajsko cesto. 
Onkraj Semmeringa sreča Slovaka, ki je ob 
cesti sedeč lonce vezal. Zdelo se mu je, kakor 
da bi ga bil že videl na Krasu, pa ni vedel prav, 
kje. A kar na enkrat ga ta ogovori: »No, kaj Vas 
pa sem prinese, oče Kobencelj?« 

»Bog in dobra sreča! Kdor nosi cesarski 
sir, ima pravico po vsem cesarstvu,« pravi 
Kobencelj in gre, Slovak pa gleda. 

Slednjič pride na Dunaj. Hitro se vč da 
zagleda Štefanski zvonik. Kobencelj upre oči 
kar va-nj in ne oziraje se ne na desno ne na 
levo, meri jo na ravnost proti sv. Štefanu. Do 
tukaj ni Kobencelj niti ene hiše ne videl niti 
enega človeka ne zapazil. Drugače pa 
Dunajčanje. Sicer je Dunaj že marsikaj videl, 
a take prikazni, kakor je bil oče Kobencelj, še 
ni bilo tam, odkar mesto stoji; in misli si tiste 
mogočne škornje - naredil mu jih je bil 
čevljar Grotov iz Koprive navlašč za na 
Dunaj, - vzadi iznad črevljev, kjer so bile 

hlače izpodvezane, ste pa gledali beli 
nogavici, kakor dve debeli očesi; potem modra 
kamižola s svetlimi posrebrnjenimi gum- 
bami, in na zadnje oče Kobencelj sam, župan 
ovčjegrajski, s kraško bisago in cesarskim 
sirom. In potem da bi ga ne gledali! Ni 

Ko pride Kobencelj na trg sv. Štefana, 
postoji; že tako, misli si, Ne morem se več 
izgubiti. Kar se postavi pod zvonik in gleda k 
višku; Visok se mu zdi; tu so bili pa že drugi 
zidarji, kakor tisti, ki so predlanskim naš 
dimnik sezidali. In pa tista okna na crkvi, ta 
so pa že višja, kakor celi hruševski turn. Kar 
zazvoni. Bom! Bom! - kakor da bi streljali s 
topovi. - To pa poje drugače, kakor v Ovčjem 
gradu. Imeli so namreč tudi v Ovčjem gradu 
crkev in pa dva zvonova, ktera je bil lani Tone 
Valetov oba skupaj na enem vozu s svojim 
kljusetom doli iz Vidma pripeljal. 

Zdaj čuti Kobencelj, da je lačen. Res da je 
bil kmalu pri Cesarjevih, ali taka gospoda 
kosi navadno kasno, in Bog ve, koliko časa bi 
bilo treba čakati; in potem pa ne more pri 
takej gospodi kmet nič prav jesti, ker ne ve 
kam postaviti ne rok ne nog; in večkrat 
prineso tidi takih jedij na mizo, da se ne ve, 
ali bi jih človek rezal ali lomil in od kterega 
konca bi se jih lotil, in tako se gospoda smeje. 
Kaj takega se je Kobenclju že zgodilo, ko je 
bil v Trstu pri nekem gospodu povabljen na 
kosilo. Prines6 na mizo morske polže. Oče 
Kobencelj si vzame in začne polže grizti, da se 

je miza tresla, in zdrobi si dva zoba. Ko vidi, 
da to ne gre, pobere vse s krožnika in pomeče 
v klobuk, kterega je vedno pri sebi imel. Od 
tedaj mu pa ni nič kaj dišalo gosposko kosilo. 

Pogleda najprej v bisago. Toda rženega 
kruha, kterega je bil vzel seboj, ni bilo nič več. 
Trebalo je kaj kupiti. Tedaj seže v levi škorenj 
in privleče iz njega mošnjo, - Kobencelj 
namreč nidrugje denarja nosil kakor v 
škornjih - vzame groš in kupi hleb belega 
kruha. Potem pa sede na cestni kamen ravno 
pred zvonikom sv. Štefana, dene klobuk med 
kolena, privleče iz desnega škornja svoj krvač, 
prekriža hleb, vreže in začne prav slastno 
jesti; saj belega kruha ni že davno jedel, 
zadnjikrat ko je bil v Trstu soli kupovat. 

Ko Kobencelj kruh poje, vstane in se 
napravi k cesarju. Udari jo na levo, kakor mu 
je bil rekel Polonin. In res, že od daleč zagleda 
veliko hišo cesarjevo, bila je vsa pobeljena, 
okna je imela brez števila, tako da se jih je 
Kobencelj trikrat lotil šteti, a vsakokrat se je 
zmotil. Pride do vrat. Toda vse najde zaprto, 
pri cesarjevih ni bilo nikogar doma. »Kaj 
vraga, saj niso šli že zopet na vojsko!« godrnja 
. Kobencelj. »Jaz sem truden.« Kar vrže bisago 
s cesarskim sirom na mizo, ki je bila pod 
»latnikom« pred cesarjevo hišo, on sam pa 
sede na klop za mizo in čaka, da kdo pride. 

"Dolgo noče biti žive duše. Na zadnje 
prijašeta vendar dva. Eden je bil ves zlat, 
takega oče Kobencelj ni videl, gotovo je eden 

od cesarjevih. Drugi pa je bil ves modro 
oblečen in sreberno obrobljen; imel je na 
zlatej verigi več ko sto ključev, ki so bili vsi 
sreberni. Ustavita se pred vrati in skočita s 
konj. Kobencelj, ki je imel že večkrat z gospodo 
opraviti, se nič ne ustraši, ampak sname 
klobuk z glave in reče zlatemu gospodu: 

»Jaz sem Lipetov oče iz Ovčjega grada na 
Krasu, župan. Saj imate gotovo še moje ime 
zapisano od predlanskega, ko je bil minister 
zaradi davkov v Trstu. Kako se kaj obnaša 
moj sin?« 

To so bile prve besede, ktere je Kobencelj 
izpregovoril po treh dneh, ker pri Cesarjevih 
je vedel, da znajo vse jezike, torej zudi kraško. 

»Tedaj Kraševec ste Vi,« pravi zlati gospod, 
»oj, Že večkrat je cesar želel videti Kraševca. 
Prav nocoj tedaj pride z lova domu in jutre 
pojdete k njemu.« 

»Kaj pa z mojim sirom, ali ga hočem nesti 
seboj k cesarju?« 

»Sir in bisago pa pustite tu. Bomo videli, 
kakšen je, morebiti ga še bo nocoj česar 
poskusil.« 

In Kobencelj pusti tam bisago s cesarskim 
sirom. 

Drugo jutro potem ko pride od cesarja, 
peljejo očeta Kobenclja v kanclijo, kjer je pisal 
Lipe. Dolga je bila, daljša, kakor rajdaljša 
njiva Kobencljeva v Ovčjem gradu, ktero je bil 
kupil pred petimi leti. Okoli in okoli so bili 
predeli in omare, vse polne starih papirjev, na 

kterih so bila zapisana imena vseh kmetov 
celega cesarstva in tudi davki, po sredi pa so 
bile dolge mize, pri katerih se je pisalo. Na 
konci kanclije so pa bila železna vrata, skozi 
ktera se je šlo iz kanclije v cesarski hram. Tu 
je bilo več vrst železnih sodov, ki so bili vsi 
večji, kakor Kobencljevi v Ovčjem gradu; vsi 
so bili napolnjeni s tolarji in cekini. Tudi so 
bile tu druge dragocenosti, kterih pa ni smel 
nikdo pregledovati kakor ministri. Cesar sam 
je večkrat prišel v kanclijo in ukazal svojim 
pisarjem, koliko davkov naj zapišejo. Ti se ve 
da so vse ubogali. 

Kobencelj ostane več dni pri cesarji in 
prav dobro je bilo za-nj. Vendar na zadnje se 
mora odpraviti proti Ovčjem gradu. Rad bi bil 
kaj zvedel o cesarskem siru, a bal se je 
vprašati, in tudi nikdo mu ni hotel o njem kaj 
povedati. Vendar pa zjutraj, ko se napravi na 
pot in se poslovi od Cesarjevih, prinese mu 
cesarjev strežnik bisago vso napolnjeno z 
raznim blagom za na pot. Cesar sam mu jo je 
bil neki od lastne mize z jedili natlačil, na dno 
pa mu je bil del dve mošnji, eno polno tolarjev, 
drugo polno cekinov; bili so čisto novi, še le 
pred tednom kovani. Ko pride Kobencelj do 
Ovčjiga grada, sreča ga pred vasjo Janez z 
Brda in ga vpraša: »No, oče župan, kako je kaj 
na Dunaji?« 

»Ej, daleč daleč je ta Dunaj,« pravi 
Kobencelj in gre. In tako je šel oče Kobencelj 
vsako leto na Dunaj s cesarskim sirom. Stari 

Ovčar pa je vsem ljudem pravil, da pride 
njegov sir pred samega cesarja. 

Enkrat pa je bil Kobencelj na Dunaji 
posebno srečen. Pride do cesarjeve hiše. Po 
svojej navadi se vsede za mizo pod latnikom 
in vrže na mizo bisago s cesarskim sirom, kar 
prijaše cesar na dvorišče. Skoči s konja in 
ugledavši Kobenclja pod latnikom, reče: »O, ali 
ste že tukaj, oče Kobencelj? Kako je kaj v 
Ovčjem gradu?« 

»Vse prav,« odgovori Kobencelj, »le sušo 
imamo. Kako je kaj z Lipetom?« 

»Dobro,« pravi cesar. 

»No, saj je bil pa tudi vedno ubogljiv,« pravi 
Kobencelj. 

»Ali veste, oče Kobencelj, da sem truden,« 
pravi cesar, in se vsede za mizo poleg 
Kobenclja, »in tudi skoro lačen,« nadaljuje, 
»dobro bi bilo kaj južinati. Ravno prav, kakor 
vidim, prinesli ste tudi ta pot kraškega sira, 
prav dober je, takoj ga hočemo načeti.« 

Cesar pomigne strežniku, da prinese 
kruha. Kobencelj pa hitro odveže bisago in 
privleče cesarski sir iz nje. Potem seže v 
škorenj po krvač, prekriža sir in ga kar črez 
pol prereže. Cesar odčesne z nožem velik kos 
in ga prav slastno pojE. »Dober je,« pravi on. 

In Kobencelj pristavi ponosno: »Saj veste, 
Visokost, da ovčjegrajski župan ne nosi slabe 
robe na Dunaj.« 

Prines6 tudi vina v črnih steklenicah in 
kozarce vse pozlačene. To pa Kobenclju ni kaj 

dopadlo, ker se je takrat na Krasu le iz 
majolke pilo in se je lahko brez skrbi 
potegnolo; a iz kozarca piti ni prav dobro, ker 
se vsak požirak pozna; posebno gospoda, ki 
ima bistre oči, preračuni vse, ako ubogi kmet 
enkrat preveč potegne. 

Tako sta tedaj sedela pri južini. 

Kar na enkrat prijašejo na dvorišče štirje 
konjiki. sivkaste konje so imeli in čudno čudno 
so bili oblečeni; takih še Kobencelj nikdar ni 
videl, tudi v Trstu ne. Bili so pa tudi grdi ljudje, 
kakor nekaki pesoglavci. Takošni neki morajo 
biti Turki, misli si Kobencelj. Posebno pa eden, 
ki je bil videti višji med njimi, zdelo se je 
Kobenclju, mora biti iz rodovine onega Turka, 
kteremu je bil njegov stric, ko so šli zadnjikrat 
v Bosno nad turka, glavo odsekali; dobro ga je 
bil ranjki stric večkrat popisal, in prav tak res 
je bil ta Turek. Kobencelj se ni dosti zmotil. 
Kmalu stopi oni višji pred cesarja in mu izroči 
skrinjico in tudi pismo poslano od samega 
turškega cesarja. Cesar odpre pismo in bere, 
da mu Turek kot prijatelju pošilja v skrinjici 
posebno dragocenost; tudi ga prosi, naj 
skrinjico sam odpre. To se zdi cesarju malo 
sumljivo. Umišlja in umišlja, ali bi hotel odpreti 
ali ne. To bi bilo vendar preveč, misli si, da bi 
me sam turski cesar za norca imel! Že je začel 
odpirati, kar povzdigne glas previdni oče 
Kobencelj, župan ovčjegrajski: 

 »Visokost, kaj treba Vam odpirati? Imate 
dosti strežnikov, naj pa eden od jih odpre. Že 

itak Vam ne more nikdo vzeti tega, kar je 
noter, saj ste cesar!« 

»Pametno govorite, oče Kobencelj,« 
odgovori cesar in pokliče služabnika, naj 
odpre skrinjico. A glej, komaj ko jo odpre, 
sproži se v skrinjici, in pri tej priči ubije 
strežnika in raznese celo skrinjico na sto in 
sto kosov. 

»Sapa turska!« pravi oče Kobencelj. »Vrag 
turski! čakaj, drugo leto imaš vojsko,« togoti 
se cesar. Štirje turki pa zbeže pri tej priči 
kakor blisk, zastonj bi bilo za njimi udariti jo. 

»Zdaj pa, oče Kobencelj,« pravi cesar zvečer 
pri večerji, »zdaj pa kar si koli izvolite, Vam 
prav rad dam, tudi ako hočete Vi in vsi Vaši 
priti iz Ovčjega grada k meni sem na Dunaj; 
prostora imamo dosti v hiši.« 

Kobencelj pa se odreže: »Visokost, imam že 
vsega zadosti do smrti. Jaz ostanem še nekaj 
dni tukaj pri Vas, potem pa pojdem domu, ker 
imamo še letos orati za repo in ajdo; potem 
pride kmalu bendima, in veste, Visokost, da 
kdor ima dosti trt, ima v bendimo tudi dosti 
opraviti. sicer pa ostane tukaj pri vas moj sin 
Lipe, Lipe Kobencelj iz Ovčjega grada.« 

Te zadnje besede si je cesar posebno dobro 
zapomnil. To se je kmalu poznalo. Lipeta so 
naprej in naprej spravljali, dokler niso iz 
Kraševca Kobenclja naredili - grofa 
Kobenclja, čegar ime še v dunajskem 
»Cobenzlu« živi! 


Spremna beseda 


Težko je v minuti, dveh, dostojno orisati tako veliko 
osebnost kakor je bil škof Mahnič. V slovenski ter hrvaški 
verski in kulturni zgodovini je zapustil tako globoke sledove, 
da zlepa ne bomo mogli ugotoviti vse dajnosežnih posledic 
njegovega dela. 

Anton Mahnič je bil rojen 14. septembra 1850 v župniji 
Štanjel na Krasu. To je majhen kraj Kobdilj v neposredni 
bližini Štanjela. To je majhna župnija na robu goriškega 
Krasa. Njegov oče je bil posestnik v Kobdilju. Verjetna je 
glokoka in iskrena materina vera in iskrena pobožnost pustila 
v mladem Antonu globoke sledove, saj je je pozneje zapisal: 
"Pobožnim in čistim staršem, v prvi vsrti materam, mora biti 
Cerkev hvaležna za duhovniške poklice. Zato Cerkev vabi 
svoje duhovnike, naj se z molitvijo, posebno pri maši, 
spominjajo svojih staršev. Tvoja slika, draga mati, mi ju bila 
vedno pred očmi, ki sem hodil po svoji duhovniški poti, polni 
odgovorosti." 

V jeseni leta 1863 je vstopil v malo semenišče v Gorici. Že 
takrat je zbral okrog sebe enako misleče in se skupaj z njimi 
posvečal lepi umetnosti. Šošolec pri tem učenem delu mu je 
bil dr. Anton Gregorčič. Toda po razvrstivi je bil vedno pred 
Mahničem. Tri leta za njim je bil nadškof dr. Frančišek Bor- 
gia Sedej, poznejši goriški nadškof. 

Leta 1871 je z odličnim uspehom končal zrelostni izpit in 
še istega leta vstopil v goriško bogoslovje. Po končanam 
študiju (tri leta) je bil posvečen v duhovnika. Naslednje leto 
je bil imenovan za prefekta v malem semenišču. Hkrati se je 

pripravljal na doktorat in se vpisal na teološko fakuleto na 
Dunaju. Prestojniki so videli njegove študijske sposobnosti in 
in ga imenovali za suplenta bibiličnih ved. Jeseni istega leta 
je postal profesor, ko je na Dunaju doktoriral iz bibličnih ved. 

Glasilo Slovenec je objavljal njegovih Dvanajst večerov, s 
— katerimi je odločilno posegel v tedanje literarno ustvarjanje. 

Leta 1884 je prevzel uredništvo škofijskega lista Folim 
Periodicum. Vsaj tretjino sleherne številke je sam napisal. 

Narod, ki ne spoštuje svojih velikih mož, ni vreden, da jih 
ima. Zdi se, da smo Sovenci nad Mahničem zagrešili prav ta 
greh. V učbenikih zgodovine slovenskega slovstva je Mahnič 
opisan kot primer konsarvatitavizma in zagledanosti v staro. 
Ta sodba je opisana predvsem na njegovi polemiki z 
Gregorčičem. Toda to je bilo samo eno in zelo ozko področje 
njegovega dela. In še tukaj ga ocenjujejo napačno. Že 
slovstveni zgodovinar Izidor Cankar je pribil, da so govorice, 
da bi Mahnič pomenil konec za Gregorčičeve pesniško rast, 
čisto navadna bajke in izmišljotine. 

Popolnoma pa smo spregledali vsa druga področja 
Mahničevega ustvarjanja, zlasi njegovo kot dvajsetletno 
škofovsko službo med Hrvati. 

Dve veliki manifestaciji pomenita krono Mahničevega dela 
v Sloveniji: 1. slovenski katoliški shod in ustanovitev Leonove 
družbe. Katoliški shod je bil najbolj organičen zaključek 
njegovega osemletnega prizadevanja v Rimskem katoliku. 
Kongresu je sam dal smisel in cilj: "Poglavitna naloga 
kongresa je, da Slovencem slovesno proglasi katoliško načelo 
kot vodilno za javno življenje." 

Kadar je Mahnič odšel iz Gorice, se zdi, kakor bi za nas 
umrl Leta 1912 je v Ljubljani Aleš Ušeničnik zbral njegove 
najlepše članke v knjigi Več luči. Po njegovi smrti mu je 
uredništvo Časa posvetilo eno številko. In to je bilo vse. Zato 
je tudi pohvale vredno, da so mu v Štanjelu, v cerkvi, kjer je 
bil krščen, postavili spomenik. To še posebej zaradi dejstva, 
da mu spomenika niso hoteli javno postaviti. 

Ko bi hoteli z enim samim stavkom označiti njegovo 
osebnost, bi verjetno zadeli z opredelitvitvijo, da je bil Mahnič 

velik borec za resnico in pravico. V verske, kulturne in 
politične razmere na Slovenskem, ki so grozile, da bodo 
zasenčile pristno krščansko misel, je kakor z ostrim kiruršnim 
nožem zarezal s svojimi zahtevami po ločitvi duhov. Če si 
kristjan, moreš misliti, govoriti in delati kakor kristjan. Če 
tega ne delaš, nisi vreden, da bi nosil to ime. Premalo časa 
je na voljo, da bi naštevali vse njegove pobude, ki se jih je 
lotil za dosego tega cilja. Vzgojno delo v semenišču v Gorici, 
pisanje in urejanje (mimogrede povedano, napisal je nad 
petnajst tisoč strani člankov in razprav, ki so bile tiskane, 
pisem in rokopisov ne štejemo), katoliški shod v Ljubljani, 
ustanovitev Leonove družbe za študij krščanske filozofije in 
še in še. 

In končno višek njegovega življenja: nadpastirska služba 
na Krku. Majhna je bila krška naškofija in odmaknjena od 
vseh večjih kulturnih centrov, a Mahnič je iz mesteca s komaj 
dvatisoč prebivalci, napravil središče, kamor so radi prihajali 
svetovnoznani učenjaki zasti s področja glagolice. 

Vse njegovo ogromno delo pa je bilo v znamenju 
duhovništva. Večina njegovih ocenjevalcev je pozabila na to 
razsežnost. Tudi kadar je politično ali kulturno deloval je bilo 
v ozadju čutiti njegovo pastirsko skrb. Vsako zunanjo 
aktivnost je opravljal pod vidikom skrbi za duše. To je čutiti 
pri vrednotenju slovstva in drugih umetnosti, v politični 
dejavnosti, v prizadevanju za narodne pravice Slovencev in 
Hrvatov, v borbi za staroslovansko bogoslužje. V poslanici 
mirovni konferenci s katero je protestiral proti krivicam, ki so 
se godile Slovencem in Hrvatom pod Italijo, se je povzpel do 
ogorčenosti starozaveznega preroka. Njegova smrt je v resnici 
mučeništvo za pravico. Enoletno pregnanstvo v Italiji je 
dokončno strlo njegovo zdravje. Umrl je kot popoln siromak, 
pod tujo streho. 

Resnica je bila osnovno vodilo, načelo njegove dejavnosti. 
Vsako področje, kjer snuje človeška misel, je vrednotil v duhu 
krščanskih načel. V razkristjanjeni svet je tako ponovno 
prinesel Kristusa. Prav v tem more Mahnič veliko povedati 
tudi našemu času, ki hoče krščanstvo zapreti v zakristijo. 

Mahnič je bil duhovni velikan. Kot škof je že dolgo prec 
Drugim vatikanskim koncilom koncilsko ravnal. Njegove 
razprave o potrebnosti nevtralne šole, o odnosu med držaw 
in Cerkvijo, so našle izvirno potrditev v pastoralni konstituc:iji 
o Cerkvi v sedanjem svetu, najbolj prodornem dokumentu 
drugega vatikanskega cerkvenega zbora. 

Duhovni velikani pa pogosto ne morejo gledati na 
malenkosti. Zato je tudi Mahnič v svojem načinu marsikoga 
zadel. Toda bil je toliko moža, da je vsako napako priznal in 
vedno sledil poti, za katero se je po vesti odločil, da je 
najboljša. Simon Gregorčič ga je v eni svojih pesmi imenoval 
"nevihta s Krasa". Mahniča je ta oznaka zabolela. Vendar je 
Gregorčič v svoji pesniški intuiciji zadel pravo opredelitev. 
Mahnič je v resnici prišel kakor nevihta, ki z gromom in 
bliskom udari v zadušljivo in vsak polet zavirujoče ozračje. 
Čeprav nevihta povzroča škodo in se je ljudje boje, opravlja 
koristno delo ker očiščuje in bistri. Kadar nevihta mine, se 
vsi vesele čistega ozračja, na škodo pa hitro pozabijo. tak je 
bil Mahnič. Dal je izjemen zgled delavnosti, pobožnosti, 
ljubezni do resnice. Lastnosti nevihte pa seveda nihče ne 
posnema. 

Dr. Drago Klemenčič 

